
LEIDYKLOS ŽODIS 


„Minties“ leidykla 1990 metais pradėjo leisti seriją 
„Teisinės minties palikimas“. Italų teisininko Čezarės Be- 
karijos knygelė „Apie nusikaltimus ir bausmes“ išversta iš 
italų kalbos Romualdo Buroko ir išleista Lietuvoje 1935 
metais (Italijoje ji pirmąkart buvo išleista 1764 metais) 
yra antras šios serijos leidinys. Jai pratarmę, kurią taip pat 
spausdiname, parašė tada V. Stankevičius. Joje skaitytojas 
supažindinamas su autoriumi ir jo veikalu. Pratarmės auto- 
rius taip pat įdomiai ir vaizdingai aprašė, kokie buvo tuo 
metu, kai Bekarija rašė šį veikalą, Italijoje ir kitose Euro- 
pos valstybėse baudžiamieji įstatymai, kokie įvykiai galė- 
jo pastūmėti Bekariją imtis rašyti šią knygelę, duoti impul- 
są baudžiamosios teisės reformoms vykdyti. 

Praėjo daug metų, daug kas pasikeitė valstybių bau- 
džiamojoje teisenoje, kaip ir apskritai gyvenime, bet yra 
dalykų Bekarijos veikale, kurie aktualūs, įdomūs ir šian- 
dien. Taigi ši knygelė turi didelę išliekamąją vertę visiems 
laikams. Tai didžiosios racionalizmo epochos, kaip ji tada 
buvo vadinama, kūrybos pavyzdys, tai tarytum teisingumo 
simbolis, žmogaus dvasios ir proto galių nuostabi išraiška. 
Kiek joje yra įdomių postulatų (pvz.: „Ne nusikaltėlio rei- 
kia ieškoti žmoguje, bet žmogaus nusikaltėlyje“ ir kt.), 
samprotavimų įvairiais baudžiamosios teisės klausimais, 
jau nekalbant apie konkrečius pasiūlymus ir patarimus 
baudžiamųjų įstatymų leidėjams, taip pat jų vykdyto- 
jams — tardytojams, teisėjams ir kt. 

Skaitytojui pateikiame antrą šios knygelės leidimą. O 
jį rengti buvo nelengva. Reikėjo vietomis nemažai taisyti, 
kai kur išryškinti žodžių sraute paskendusią mintį, kitur 
įdėti tiesiog menamą prasmę pateikiant ją metaforiškai, 
ištaisyti daug visokių kitokių dalykų, trukdančių supras- 
ti tekstą, atsiradusių galbūt dėl vertėjo kaltės. Supranta- 
ma, redaguojant buvo stengiamasi palikti vertėjo stilių ir 
laiko dvasią. Kaip susidorota su visais iškilusiais uždavi- 
niais, paliekame spręsti skaitytojui. 


ČEZARĖ BEKARIJA, 
JO POVEIKIS IR REIKŠMĖ 


Pirmoji Čezarės Bekarijos knygelė italų kalba buvo 
išleista 1764 metais, t. y. prieš 170 metų. Aišku, kad šios 
knygelės niekaip negalima pavadinti knygų rinkos ir 
mokslinės literatūros naujiena. Ir galbūt teisingai gali būti 
paklausta: kam reikėjo versti šį seną traktatą? Ar nebūtų 
naudingiau išleisti kokį nors naujesnį dalyką, atitinkantį 
šių dienų baudžiamojo mokslo lygį. | 

Veltui abejojama. Bekarijos knygelė yra vienas iš įsta- 
biausių pasaulinės teisinės literatūros reiškinių tiek savo su- 
darymo istorija, tiek savo turiniu, tiek ir savo galinguoju 
poveikiu. Tai yra baudžiamosios teisės didelės reformos 
programa, sudaranti svarbų amžiaus etapą baudžiamosios 
teorijos ir praktikos istorijoje, programa, kuri tebėra ak- 
tuali ir dabar. Traktatas „Apie nusikaltimus ir bausmes“ 
buvo naujas žodis imperatorės Jekaterinos II epochoje, 
kai „Šiaurės Semiramidė“, sudarydama naujų įstatymų pro- 
gramą, „skaitė ir rašė klausydama vien tik savo proto ir 
širdies balso“ ir išsirašydavo iš Bekarijos knygelės vieną 
skyrių po kito, paversdama juos įstatymų leidimo komisi- 
jos straipsniais . Tačiau ir po šimto metų, epochoje, kai 
Aleksandrui II viešpataujant buvo sudaromi teismo įsta- 
tai, iki šiol iš dalies tebeveikiantys Lietuvoje, net ir tada 
pasirodė naudinga atsiminti šią knygelę, ir vienas iš įžy- 
miausių tos epochos veikėjų, S. Zarudnas išvertė ją vėl į 
rusų kalbą. Tą patį matome ir kituose kraštuose. Pavyz- 
džiui, Vokietijoje, nors buvo išleista daugybė jos verti- 
mų — dar kai Bekarija buvo gyvas, pasirodė 6 vertimai į 
vokiečių kalbą — tačiau visą laiką tebeleidžiami vis nauji 


!' Imperatorės Priesake iš 526 straipsnių 250 sudaro vertimai iš Mon- 
teskjė ir 100 iš Bekarijos veikalų. Bekarijos teksto palyginimas su Prie- 
saku duotas vertime: «C. 3apygu»iū.bekkapix O NpecTyIN!AeHIAXb H HakKa- 
3aHiaxb Bb CpaBHeHiH Cb TAABOIO X-10 HaKa3a EkaTepHHsBI II. CIIB. 1879. 


leidimai. Įsidėmėtina: paskutinysis pavyzdingas Eselborno 
vertimas! išėjo 1905 metais, kaip tik tada, kai Vokietijai 
buvo labai aktualus baudžiamųjų įstatymų reformos klau- 
simas. 

Todėl neabejotina, kad baudžiamosios teisės verstinė 
literatūra lietuvių kalba turi būti pradėta nuo Bekarijos 
knygelės „Apie nusikaltimus ir bausmes“ vertimo. 


1. Baudžiamoji teisė iki Bekarijos 


Vakarų Europos baudžiamajai teisei viduramžiais ir 
naujųjų amžių pradžioje būdingas įstatymų chaotiškumas 
ir asmenybės beteisiškumas baudžiamajame teisme, dide- 
lės ir žiaurios bausmės, įstatymų leidėjų bei teisėjų tamsy- 
bė ir kupinas įniršio prietaringumas. 

Savo formomis ir šaltiniais baudžiamoji teisė tada buvo 
įvairiausių dėsnių ir principų mišinys. Greta organiškai iš- 
augusių papročių teisės dirvoje germanų tautų savitos bau- 
džiamosios sistemos dėsnių, baudžiamoji teisė, kaip ir kitos 
teisės mokslo sistemos, patyrė labai didelį romėnų teisės 
poveikį. Kitose srityse apskritai šis poveikis buvo pažan- 
gus, o baudžiamojoje teisėje, deja, tamsiųjų pusių buvo 
daugiau, negu šviesiųjų. Kaip žinoma, baudžiamoji teisė — 
pati silpniausia vieta romėnų teisės sistemoje. Nekalbant 
apie savotišką teisės pažeidimų skirstymą į delicta publica 
ir delicta privata, apie paliestų baudžiamaisiais įstatymais 
problemų atsitiktinumą ir fragmentiškumą, iš tų įstatymų 
iki mūsų laikų beliko tiktai vėlesnio laiko kodifikacija, 
jie buvo jau sudarkyti rytų ir barbariškais dėsniais. Be to, 
jie buvo tebedarkomi ir tada, kai buvo kitų kraštų skolina- 
mi. Pirmoji romėnų baudžiamosios teisės taikytoja Vakarų 
Europoje buvo bažnyčia su savo reikalavimu turėti spren- 
džiamąją įtaką baudžiamuosiuose tiesos veiksmuose visais 
reikalais, nors ir netiesiogiai liečiančiais bažnyčios intere- 
sus, su savo reikalavimais monopoliškai viešpatauti dvasiai. 
Iš šito barbariškų papročių ir subarbarintos ir tebebar- 
barinamos romėnų tėisės konglomerato teisininkai pir- 
miausia Italijoje, o paskui ir kituose kraštuose sudarė 
žiaurių dėsnių sistemą, sistemą, kuri uždėjo savo žymę vi- 
sai viduramžių ir naujųjų amžių pradžios istorijai. Tiktai 


. "Karl Esselborn. Uber Verbrechen und Strafen, von C. Becca: 2, 
Ūbersetzt mit biographischer Einleitung und Anmerkungen versehe - 
Leipzig, 1905. 


Vokietijoje Karolinos baudžiamojo proceso ir baudžiamo- 
sios teisės kodeksu buvo pamėginta formuluoti įstatymu 
naująją baudžiamąją teisę. Tačiau, kad ir koks žiaurus bu- 
vo Karolinos statutas, kuris be skaičiaus bausdavo mirtimi 
ir luošinamosiomis bausmėmis, bet tasai naujas formula- 
vimas pasirodė per daug suvaržąs anų laikų baudžiamąją 
praktiką, tad net kraštuose, kur Karolina buvo priimta įs- 
tatymu, jos komentatorių aiškinimai išplėtė įstatymo reik- 
šmę. Pasinaudojus tuo, kad kai kuriais atvejais nustatyti 
nusikaltimo sudėtį arba bausmės rūšį Karolina pavesdavo 
tiems, kurie daug išmano apie šiuos dalykus, buvo įvestas 
bendras principas, kuriuo remdamiesi teisėjai ypatingais 
atvejais galėjo savo nuožiūra skirti ypatingas bausmes, 
nepaisydami įstatymo nurodymų. 

Taigi net ir tuose kraštuose, kur veikė baudžiamasis 
statutas, tiek veiksmo nusikalstamumo nustatymas, tiek ir 
bausmės dydis ir jos rūšis vis tiek nuo teisėjo nuožiūros 
tepareidavo. Dar blogesnė būklė tuose kraštuose, o tokių 
buvo dauguma, prie jų priklausė visa Prancūzija ir Italija, 
kur baudžiamojo statuto visai nėra buvę, kur pavieniai or- 
donansai, neapibrėžti vietos papročiai, svyruojanti teismo 
praktika ir prieštaraujančios vietinių bei užsienio teisi- 
ninkų nuomonės sudarydavo baudžiamosios teisės šaltinį. 
Ten riba tarp leidžiamo ir neleidžiamo, tarp baustino ir ne- 
baudžiamo buvo visiškai neaiški ir jos nustatymas vien tik 
nuo teismo ir įtakingų asmenų tepareidavo. 

Baudžiamųjų įstatymų chaotiškumą, kuris jau savaime 
labai trukdė kaltinamajam gintis, atitikdavo ir visa teismo 
tvarka. Pirmykščiai privataus apkaltinimo dėsniai, kuriais 
rėmėsi naujųjų tautų papročių baudžiamoji teisė, buvo jau 
pamiršti. Nusikaltimai buvo baudžiami viešąja tvarka, ir 
Kaltintoju stodavo valstybinė arba bažnytinė valdžia, kuri 
rėmėsi visa savo galingų organizacijų jėga ir kuri, vado- 
vaudamasi bendrąja taisykle, apkaltinimą patiems teisė- 
jams tepavesdavo. Prieš kaltinamąją valdžią ir prieš teismą 
kaltinamasis stodavo neturėdamas ne tiktai visų procesinių 
teisių, ne tiktai be gynėjo ar patarėjo, bet ir neturėdamas 
netgi tų primityvių teisių, kurias turi kiekvienas pilietis: 
tiek jo laisvė, tiek ir kūnas nuo apkaltinimo iškėlimo mo- 
mento būdavo nekontroliuojamoje teisėjų kaltintojų žinio- 
je. Laisvės atėmimas, pasiuntimas į baisiausias kalinamą- 
sias vietas reikšdavo proceso pradžią, žudomieji laužini- 
mai, sakinimai, paimti iš romėnų proceso prieš vergus, bū- 
davo paprasta tardomoji priemonė. Pasmerkimas, net ir 

mirtis, būdavo dažnai laukiama kaip palengvinimas neiš- 
tveriamų kančių, kuriomis buvo kankinamas kaltinamasis 
per procesą. 

Bausmės būdavo labai žiaurios. Net ir palyginti švelni 
Karolina numato atvejus, kuriais yra taikytina mirties 
bausmė: ketvirčiavimas už išdavimą, nužudymas ratu už 
nunuodijimą ir užmušimą, sudeginimas už burtininkavimą, 
pinigų padirbimą, lytiškąjį ištvirkimą, padegimą ir kvalifi- 
kuotą bažnyčios apvogimą, pakorimas už sunkiąją ir tre-. 
čiąją vagystę, paskandinimas, gyvojo užkasimas arba pas- 
meigimas ant mieto už vaiko nužudymą, užmušimas kardu 
už išžaginimą, plėšikavimą, smurtavimą, neteisėtus feoda- 
linius vaidus ir sunkiuosius viešųjų muštynių atvejus, už 
sunkiuosius aborto atvejus, lengvuosius užmušimo atvejus, 
nubaudimas taliono principu už melagingą liudijimą. Ma- 
žesni nusikaltimai buvo baudžiami luošinamosiomis ir kū- 
no bausmėmis, ištrėmimu, turto konfiskavimu. Kalėjimas 
bausmių sistemoje vaidina visiškai nedidelį vaidmenį. 

Tie smarkieji nubaudimai netenkino to laiko baudžia- 
mosios praktikos: laisvais, nevaržomais ir įvairiausiais aiš- 
kinimais mirties bausmės taikymo atvejų sąrašas buvo ge- 
rokai išplėstas, o pats bausmių atlikimas apsunkintas įvai- 
riausiomis kankinamomis apeigomis. Nusikaltėlio sunaiki- 
nimas ir kitų įbauginimas — štai tikslas, nukreipiąs bau- 
džiamąjį valstybės veikimą. 

Tos epochos Vakarų Europos baudžiamosios teisės 
bausmių žiaurumas, nežmoniškumas, pritaikomas net ir pa- 
prastiems nusikaltimams, savaime yra ypatingas reiškinys, 
išsiskiriąs iš istorijos kitų tautų, tebesančių arba buvusių 
maždaug tokioje pat kultūrinio plėtojimosi stadijoje. Ta- 
čiau ta baudžiamoji teisė turėjo dar vieną savotišką, tik jai 
būdingą bruožą, kuris neturi sau analogijos baudžiamosios 
teisės istorijoje. Žiauriausios bausmės būdavo skiriamos 
už veiksmus, kurie patys savaime jokios žalos ar nuostolių 
niekam nedarydavo, ir baudimas už juos rėmėsi vien tik 
tamsybe ir prietarais. Per visus viduramžius Vakarų Eu- 
ropa buvo nušviesta laužais, kur buvo deginami atskalū- 
nai, tikybos atsimetėliai, kurių visas nusikaltimas reiškėsi 
tikruoju arba tariamuoju atskilimu nuo viešpataujančios 
bažnyčios pažiūrų. Tikybiniai nusikaltimai tebebuvo žiau- 
riai baudžiami ir ten, kur įsigalėjo reformacija. Prie šių 
nusikaltimų buvo priskirtos bausmės už burtininkavimą, 
už santykius su piktosiomis dvasiomis — sritis, kur pla- 
Čiausiai galėjo iškilti ir įsigalėti prietarai ir tamsybė. Ne- 

bebuvo asmens, nebebuvo veiksmo, nebeliko mosto, mos- 
telėjimo ar judesio, kuriam prietaringumas negalėtų su- 
teikti pobūdžio, tiksliai nustatančio santykiavimą su pikto- 
siomis dvasiomis, kuris duodavo pakankamos progos kan- 
kinti, laužinti ir pagaliau pasmerkti kančiose mirti. Aukų, 
nuteistų už tokius nusikaltimus, tyrinėtojai priskaito iki 
šimtų tūkstančių ir net milijonų. Šitas Vakarų Europos bau- 
džiamosios teisės pobūdis jau negali būti laikomas kultūri- 
ne ar istorine ypatybe, jis tegali būti tinkamai nušviestas 
sprendžiant apie jį tiktai socialinės patologijos, masinės 
epidemijos atžvilgiu. 

Aukščiau nurodyti baudžiamosios teisės bruožai būdin- 
gi viduramžiams ir naujiesiems amžiams iki XVII amžiaus 
pabaigos. Atsiradus naujoms Atgimimo epochos idėjoms, 
plečiantis ir vystantis gamtos mokslams, dėl naujų politi- 
nių pakraipų ir šūkių, reikalaujančių tam tikro asmeninės 
laisvės garantijų minimumo, tikėjimo laisvės dėsnių vei- 
kiami, žiaurūs baudžiamosios praktikos įgūdžiai ir papro- 
čiai pamažėli nyksta. XVIII amžiaus viduryje laužai visur 
gęsta, procesai dėl raganų nebekeliami, procesai prieš ats- 
kalūnus pasidaro kaip retos išimtys. Tačiau tokia baudžia- 
mosios teisės racionalizavimo pažanga tebevyksta pagal 
senas, atskiras, chaotiškas taisykles ir pagal senus įstaty- 
mus, pagal tą patį inkvizicijos procesą. Gausiai tebeskiria- 
mos kraujo bausmės, tebelaužinami, sakinami kaltinamieji 
irtardomieji, o teismais, kaip kad ir pirma, piktai tebesinau- 
dojama, nes valdingieji nėra baudžiami, o silpnieji vargin- 
gieji tebėra smarkiai teisiami. Todėl viešoji nuomonė, kuri 
didžiajame Šviečiamajame amžiuje ėmė kurti naujos teisi- 
nės santvarkos programą, labai nepasitikėdama žiūrėjo į 
baudžiamąjį teisimą. Ji reikalavo, kad jis būtų pertvarky- 
tas, buvo gyvai reaguojama į atskirus atsitikimus, kai 
teismai nuteisdavo nekaltus arba tariamus kaltininkus. 

Mintis, kad baudžiamajam procesui ir baudžiamajai tei- 
sei Teikia pagrindinių reformų, kad tą įstatymų sritį reikia 
pertvarkyti protingai ir tikslingai ir pritaikyti naujam as- 
menybės teisių ir jos santykių su visuomene supratimui, 
buvo reiškiama jau seniai dar prieš Bekariją. Monteskjė, 
Ruso, Voltero veikaluose Prancūzijoje, Pufendorto, Kris- 
tiano Volfo raštuose Vokietijoje galima rasti daug vertingų 
ir drąsių Minčių sprendžiant šias problemas. Beje, teismų 
santvarkos srityje labai populiari buvo anglų pavyz- 
džiu sudarytų prisiekusiųjų sprendėjų teismų idėja. Tačiau 
minėti veikalai, taip sakant, tik iškėlė aikštėn tą dalyką, 

bet sistemingai ir tobulai jo neparengė, nepadarė išsamių 
ir lemiamų išvadų. Tai buvo greičiau ardomasis negu ku- 
riamasis darbas; jis daugiau griaudavo pasitikėjimą vei- 
kiančiąja sistema, negu rodydavo, kuri sistema turi DARTS 
ti esamąją. 

Šitokios kritikos padariniai buvo tie, kad visuomenė 
ėmė labai jautriai reaguoti į praktinius teismų veiklos trū- 
kumus, kartais audringai atsiliepdama į atskirus neteisin- 
gumo, beteisiškumo ir žiaurumo aktus. 

Iš visuomeninio protesto atvejų, rodančių, jog visuo- 
menė buvo peraugusi ano laiko teisminę tvarką, ryškiau- 
sias ir būdingiausias pavyzdys yra Žano Kalaso proceso 
istorija. 

Žanas Kalasas (Jean Calas) buvo Marselio pirklys. Jis 
ir visa jo šeima buvo hugenotai. Tačiau Kalasas buvo pa- 
lankus katalikybei: laikė savo namuose tarnaitę katalikę ir 
ramiai sutiko vieno iš savo sūnų Liudviko perėjimą į kata- 
likybę. Vyresnysis Kalaso sūnus Markas Antuanas nebuvo 
linkęs į prekybą. Jį traukė advokato profesija, bet kelias į 
ten nekatalikams buvo uždarytas. Tačiau keisti tikybos jis 
nenorėjo. Todėl, nematydamas išeities, tapo melancholikų, 
ėmė lošti ir leido savo dienas dykinėdamas, pomėgių ieš- 
kodamas. 

1761 metų spalio 13 dieną pas Žaną Kalasą atėjo vyres- 
niojo sūnaus draugas. Vakare, visai šeimai susirinkus už 
stalo, padavus desertą, Markas Antuanas be jokios prie- 
žasties pasikėlė nuo stalo, išėjo iš kambario ir nebegrįžo. 
Kai po vakarienės jaunesnysis sūnus Pjeras nųėjo svečio 
palydėti, juodu pamatė vieno kambario duryse pasikorusį 
Marką Antuaną. Į abiejų riksmą subėgo šeima. Tėvas pa- 
guldė negyvėlį ant grindų ir nuėmė nuo kaklo virvę. Buvo 
pašauktas gydytojas, kuris tegalėjo konstatuoti mirtį. Su- 
sirinko daug pašalinių žmonių, ėmė spėlioti, kodėl taip at- 
sitiko. Tačiau kai tą pačią naktį atvyko kapitulos atstovai 
su ekspertais, kažkas iš susirinkusios minios riktelėjo, kad 
Markas Antuanas esąs savo šeimos nužudytas už tai, kad 
norėjęs pakeisti tikybą. Valdžia tuojau įsakė suimti vyrą ir 
žmoną Kalasus, jų sūnų Pjerą, tarnaitę katalikę ir svečią. 

Nelaimei, per pirmąjį tardymą abudu Kalasai ir svečias 
davė melagingus parodymus. Mat anais laikais nusižudy- 
mas buvo taip pat laikomas nusikaltimu. Tie, kurie mėgin- 
davo nusižudyti, būdavo smarkiai baudžiami, net ir mirties 
bausme. Jeigu žmogus vis dėlto nusižudydavo, tai baudžia- 
mas būdavo nusižudėlio kūnas: nuogą jį vilkdavo gatvė- 


11 


mis ir paskui užkardavo kartuvėse. Todėl šeima, nenorė- 
dama atiduoti negyvėlį taip niekinti, pareiškė per tardymą, 
kad lavonas buvęs rastas ant grindų. Paskui jie atsiėmė sa- 
vo parodymą. Bet buvo per vėlu. Jais nebetikėjo. Ir po iš- 


„kilmingų Marko Antuano laidotuvių, kuris buvo palaidotas 


kaip tikybos kankinys, valdžia ėmė tyrinėti šią bylą. Po 
daugybės peripetijų 1762 metų kovo 9 dieną Žanas Kalasas 
buvo nuteistas, 8 balsais prieš 5, laužinti ir sakinti, kad iš- 
gautų iš jo, kas tokie buvę jo bendrininkai, uždėtų baž- 
nyčios atgailą ir nužudytų ratu. Kitą dieną sprendimas jau 
buvo įvykdytas. Žanas Kalasas ištvėrė visas kančias, nepri- 
sipažinęs esąs kaltas. Vežamas į bausmės vietą, jis nuo ve- 
žimo rėkė miniai, kad yra nekaltas. Baisiai kankinamas, dvi 
valandas išlaužintas, jisai mirė. 

Tuo byla nesibaigė. Kovo 18 dienos nuosprendžiu Pje- 
ras Kalasas buvo nuteistas ištremti ligi gyvos galvos, duk- 
terys administracine tvarka buvo uždarytos vienuolyne, 
šeimos turtas konfiskuotas. 

Šitaip baigėsi ši byla, viena iš daugelio to laiko bylų. 
Šiaip ji liktų pamiršta teismo archyvuose. Tačiau buvo 
lemta, kad šį kartą nekaltųjų pasmerkimas neliktų užmirš- 
tas. Prasidėjo įnirtinga ir triukšminga kova dėl to, kad ši 
byla būtų pernagrinėta. 

Atsitiktinai vienas iš Voltero draugų papasakojo jam 
apie šią bylą. Volteras ja susidomėjo. Pradėjęs susirašinė- 
ti su likusiais Kalaso šeimos nariais, jis galutinai įsitikino, 
kad čia buvo įvykęs baisus teismo apsirikimas. Visa savo 
temperamento aistra, visa savo talento galia ir panaudojęs 
visus savo sugebėjimus kelti visuomenės dėmesį, Volteras 
stojo ginti nekaltai nužudyto Kalaso ir visos jo šeimos. 

Prasidėjo kartu literatūrinė ir teisminė kova: literatū- 
rinė — tiek paties Voltero, tiek ir jo vienminčių brošiūro- 
mis; teisminė — prašymais atitinkamoms instancijoms dėl 
bylos pernagrinėjimo, paduodamais Kalaso našlės vardu, 
kuri viena begalėjo veikti, nes nebuvo nuteista ir buvo 
laisva. Volteras įkalbėjo ją, kad nuvažiuotų į Paryžių ir im- 
tų formaliai rūpintis per garsiuosius advokatus, kuriuos 
pats Volteras sudomino šia byla. Po ilgų rūpesčių ir vargų, 
sutikus įnirtingą pasipriešinimą Tulūzos parlamento, kuris 
nenorėjo net. išduoti bylos nuorašų, pavyko pasiekti, kad 
byla būtų paskirta antrąkart svarstyti, kasuota (1764 me- 
tai), atiduota iš naujo nagrinėti, ir 1765 metų kovo 9 dieną, 
po šešių teismo posėdžių, buvo vienu balsu priimtas gene- 
ralinio Valstybės gynėjo pritartas nuosprendis, kuriuo Ža- 


12 


nas Kalasas buvo paskelbtas esąs nekaltas ir reabilituotas. 
Kai materialiniams šeimos nuostoliams atlyginti buvo pa- 
leistas renkamasis lapas, pats karalius liepė išduoti šeimai 
35 000 frankų. 

Šiuo kartu teisingumas laimėjo, nors ir po nekaltai nu- 
kankinto žmogaus mirties. Tačiau šitas dalinis naujos dva- 
sios ir visuomenės nuomonės nugalėjimas neišsprendė ben- 
dros problemos: viso teismo procedūra, visas procesas su 
visais pasenusiais būdais nagrinėti ir kaltinti tebeveikė, te- 
begaliojo. Tebegaliojo ir chaotiški įstatymai, kurie neduo- 
davo aiškaus atsakymo į klausimą, už ką baudžiama ir už 
ką ne. Tebebaudžiami buvo veiksmai, kuriais jokios tikros 
žalos ar nuostolių visuomenei nebuvo daroma. Reikėjo ko- 
voti dėl bendros baudžiamųjų įstatymų reformos, o dėl to, 
kad tokia kova būtų sėkminga, reikėjo ir aiškios progra- 
mos. Tokia programa pasirodė Bekarijos „Apie nusikalti- 
mus ir bausmes“ veikale, išleistame Milane 1764 metais, 
kaip tiktai tada, kai buvo įsiliepsno jusi kova dėl Kalaso by- 
los pernagrinėjimo. 


2. Čezarės Bekarijos gyvenimas 


Italų kronikų duomenimis, žinios apie šią giminę sie- 
kia 1313 metus, kai jai priklausė valdomosios teisės Pavi- 
joje. Bet 1357 metais Bekarijos giminė buvo ištremta iš 
Pavijos ir persikėlė į Milaną. Milane gyveno ir Čezarės Be- 
karijos tėvas. Čezarė Bekarija gimė Milane 1738 metų ko-, 
vo 15 dieną ir buvo vyresnysis sūnus. Be titulo, kurį gavo iš 
savo tėvo, Jis dar iš savo krikštatėvio ir giminaičio grafo 
Čezarės Bonesanos paveldėjo grafo titulą ir Bonesano pa- 
vardę, todėl pats save vadino dviguba pavarde Čezarė Be- 
karija-Bonesana. Apie Bekarijos kūdikystę, vaikystę ir 
jaunystę mažai tėra žinių. Yra žinoma, kad jo tėvų šeima 
buvo užsidariusi ir aristokratiškai gyvendama neprisidėjo 
prie krašto valdymo; pats kraštas buvo Austrijos valdžio- 
je. Šeimos gyvenimo būdas buvo patriarchališkas, griežtas. 
Tėvų įsitikinimai buvo griežtai katalikiški ano laiko dvasia 
ir prasme. Todėl ir Čezarė buvo atiduotas auklėti į Parmos 
jėzuitų kolegiją, kur praleido aštuonerius metus ortodok- 
salioje ir net fanatiškoje, kaip vėliau sakydavo pats Beka- 
rija, aplinkoje. Matyt, ši aplinka nekaip veikė vaiko dvasią 
ir polinkius: ypatingų gabumų jis ten neparodė ir rodėsi 
greičiau negabus mokinys esąs. Matyt, jam nepatiko pag- 

rindiniai dėstomieji dalykai, sausi ir nesusiję su gyvenimu, 
nepatiko ir visa kolegijos dvasia su vienuoliška rutina. 
Tylus, susimąstęs vaikas dar labiau užsidarė. Tiktai filo- 
sofija, retorika, klasikinės kalbos ir matematika kėlė jo su- 
sidomėjimą. 

Eidamas septynioliktus metus, Bekarija baigė jėzuitų 
kolegiją ir nuvyko į Paviją teisės mokslų studijuoti. Uni- 
versitete jis mokėsi labai gerai ir 1758 metais gavęs dakta- 
ro laipsnį grįžo į tėviškę. 

Iš negausių jo biografijos duomenų reikia paminėti dar 
vieną faktą, apibūdinantį tiek Bekariją, tiek ir tą aplinką, 
kurioje jis gyveno. Grįžęs iš Pavijos, jaunas Bekarija susi- 
pažino ir susižiedavo su Terese, dukterimi Austrijos pul- 
kininko de Blasko, kuris buvo kilęs iš siciliečių-ispanų ba- 
jorų. Bekarijos tėvas buvo prieš tas vedybas, laikydamas 
jas socialiniu atžvilgiu nelygia santuoka. Norėdamas pri- 
versti sūnų atsisakyti nuo savo ketinimo, tėvas panaudojo 
griežtą namų arešto priemonę, išlaikęs jį tris mėnesius 

"uždarytą. Įžeistas nuotakos tėvas pasiskundė Austrijos 
imperatorei Marijai Teresei, nurodęs, jog jis esąs aukštos 
kilmės, o ir didelį kraitį skyręs savo dukteriai. Per vieną 
ministerį imperatorė nusiuntė seniui Bekarijai įsakymą 
išleisti sūnų. Atgavęs laisvę, Čezarė Bekarija, nors tėvas 
tebesispyrė ir anaiptol nenorėjo duoti savo sutikimo vedy - 
boms, tuojau susituokė su mylima mergaite (1761 metų va- 
sario 22 dieną). Tėvas atsisakė priimti sūnų ir marčią į savo 
namus ir tik davė jiems nedidelę pašalpą. 

Galimas daiktas, kad šitas epizodas turėjo Bekarijos 
gyvenime daug didesnių ir svarbesnių padarinių, nekaip tat 
gali iš karto pasirodyti. Jaunas Bekarija buvo priverstinai 
išmuštas iš lygaus nekintamo ir tradicijų kupino patricijų 
tuščio gyvenimo vagos. Prieš savo valią jis atsidūrė lais- 
vėje. Iš tikrųjų vaidas su tėvu paskatino jauną žmogų pa- 
mėginti savarankiškai dirbti, plėtoti savo gabumus ir paro- 
dyti savo jėgas ir vertę. Prie to prisidėjo šiokie tokie, kad 
ir ne pernelyg dideli, materialiniai rūpesčiai. Šiaip ar taip, 
akivaizdžiai matyti, kad jis imasi plunksnos. Pirmasis jo 
darbas buvo pavadintas „Dėl netvarkos Milano provincijos 
1762 metų piniginėje sistemoje ir jos pašalinimo“. Jis at- 
kreipė Milano vyriausybės dėmesį į seniai reikalingą pini- 
gų sistemos reformą. Cenzūra nepraleido šio veikalo, ir ji- 
sai išėjo anonimiškai 1762 metų liepos mėnesį Lukoje. Kny- 
gelėje smulkiai nagrinėjamas dalykas, liečiąs principus, 
kuriais turi būti reguliuojama auksinių ir sidabrinių pinigų 

vertė; šis veikalas iš dalies yra aktualus ir mūsų laikais, nes 
nuolat tebesiginčijama dėl piniginių sistemų. Anais laikais 
pasirodžiusi knygelė sukėlė didelę polemiką, kuri baigėsi 
tuo, kad 1763 metais vyriausybė pradėjo reformuoti pini- 
ginės apyvartos dalyką Lombardijoje, ir šis darbas, kuria- 
me veikliai dalyvavo patsai Bekarija, buvo baigtas 1777 
metais. 

Šitas susidūrimas su valdymo dalykais, literatūrinė po- 
lemika ir nuomonių pasikeitimas negalėjo siaurai liesti 
vien tik finansinės teisės techniką. Gyvenimas ir visuome- 
ninė mintis tada kėlė ir kitas, platesnes ir bendresnes prob- 
lemas. Pirmasis susipažinimas su jomis ir susidūrimas kaip 
tik datuojamas ta pačia epocha. Jo paskesniuose laiškuose 
abatui Moreli, svarbiausio Bekarijos veikalo vertėjui 
į prancūzų kalbą, laiškuose, kurie buvo autobiografinio po- 
būdžio ir sudarė vertingiausią ir patikimiausią šaltinį pa- 
tirti apie Bekarijos proto ir dvasios plėtimosi kelius, yra 
nurodymų, kad tuo laiku, kai Bekarija atsipalaidavo nuo 
tėvo globos, jis susipažino su svarbiausiais veikalais, nus- 
tačiusiais Šviečiamojo amžiaus visuomeninės minties ga- 
lingos srovės linkmę, davusiais jai turinį ir pasibaigusiais 
didžiąja Prancūzijos revoliucija. Bekarija praneša, kad 
Monteskjė veikalą „Persų laiškai“ jis perskaitęs 1761 me- 
tais ir kad tai buvusi pirmoji knyga, atvėrusi jam naujus 
filosofijos mokslo horizontus; kad Helvecijaus veikalo 
„Apie protą“ skaitymas baigęs jo dvasinio gyvenimo per- 
versmą ir davęs svarbiausią turinį jo paties idėjoms. Nuo 
to laiko jis labai pamėgo skaityti naujosios filosofijos vei- 
kalus. Ir ne tiktai kaip simpatijos savo korespondentui 
prancūzui, bet ir kaip tikras prisipažinimas skamba Beka- 
rijos žodžiai laiške Moreli: „Už visa ką aš turiu būti dėkin- 
gas prancūzų knygoms; jos išugdė mano širdy žmoniškumo 
jausmus, kurie buvo nuslopinti aštuonerių metų fanatiš- 
kuoju auklėjimu". Iš Bekarijos laiškų matyti, kad jis skaitė 
ir labai gerai vertino Monteskjė, Ruso, d'Alambero, Didro, 
de Biufono, Helvecijaus, Kondijako, Voltero ir Hiumo vei- 
kalus. Šis sąrašas nėra pilnas. Iš kitų biografijos duomenų 
matyti, kad Bekarija, pavyzdžiui, labai atsidėjęs tyrinėjo 
vieno iš šių dienų gamtos mokslo kūrėjų Rodžerio Bekono 
raštus, iš kurio veikalo paimtas ir svarbiausio Bekarijos 
veikalo epigrafas. 

Savo darbuose, mintyse, pomėgiuose Bekarija nebuvo 
vienas pats, jis turėjo ir vienminčių. Turbūt tas pats jo 
asmeninio gyvenimo nenormalumas — vaidas su tėvu ir su 

tuo susijęs naujas laisvesnis gyvenimo būdas — suartino 
jį su Milano jaunųjų laisvaminčių būreliu!. Jie susirinkda- 
vo kavinėje ir ten svarstydavo aktualius to laiko klausi- 
mus. Tuo kavinės vardu buvo leidžiamas ir nedidelis žur- 
nalas „Il Caffe“ (kavinė), kuris ėjo dvejus, metus — nuo 
1764 iki 1766 metų pabaigos — iš viso išėjo 74 numeriai. 
Milano cenzūra buvo labai griežta ir priekabi, todėl žur- 
nalas buvo spausdinamas už Milano provincijos ribų, 0 
bendradarbiai pasirašydavo slapyvardžiais. Bekarija, ku- 
ris, be abejo, buvo žurnalo siela, pasirašydavo „Č“ raide. 
Tame žurnale išspausdinti keli jo straipsniai atsitiktinėmis 
ir nežymiomis temomis: apie stilių, apie kontrabandą, apie 
kortavimo žalą ir kt. 

Šitoje epochoje, susijusioje su „Il Caffe“ būreliu, buvo 
sukurtas ir svarbiausias Bekarijos veikalas. 

Nesant tikslių duomenų, sunku spręsti, kas paskatino 
Bekariją parašyti traktatą apie nusikaltimus ir bausmes. 
Labai galimas daiktas, jog minčių apie baudžiamąją teisę 
sukėlė jam Kalaso byla, nes neabejojama, kad triukšmas, 
kilęs dėl tos bylos Prancūzijoje, nuėjo iki Milano, ir kad 
visos peripetijos tos kovos dėl proceso pernagrinėjimo gy- 
vai buvo debatuojamos „Il Caffe“ būrelyje. Nenuostabu 
todėl, kad Bekarija, išėjęs teisės mokslą, vadinasi, būdamas 
išmokslintas teisininkas pats savo iniciatyva arba drau- 
gų įkalbinėjamas ryžosi parašyti baudžiamųjų įstatymų 
klausimais savarankišką veikalą. 

Be to, galimas daiktas, kad minčių apie baudžiamųjų 
įstatymų trūkumus sukėlė Bekarijai ir artimesni aplinki- 
nės tikrovės reiškiniai. Italija, suskaldyta į smulkias 
kunigaikštystes ir karalystes su savo smulkiais nesutvar- 
kytais įstatymais turėjo šioje srityje anaiptol ne mažiau 
trūkumų, negu jų buvo finansų sistemoje, kuri, kaip labai 
netobula, buvo seniai atkreipusi Bekarijos dėmesį. Be to, 
jo artimiausias draugas Aleksandras Veris buvo kalinių 
protektorius ir turėjo progos, kaip oficialus asmuo, susi- 
pažinti su baudžiamojo teisimo būkle ir pranešti apie tai 
savo draugams ir vienminčiams. Pasakojama apie įvykį 
iš paties Bekarijos gyvenimo, kuris galėjo jį paskatinti 
domėtis baudžiamojo proceso problemomis?. 


' Laiške Moreli Bekarija rašo, kad iš 120 000 sostinės gyventojų yra 
tik 20 žmonių, norinčių mokytis ir gerbiančių tiesą bei dorybę. Tie 20, 
matyt, bus sudarę Bekarijos draugų būrelį. 

* Biografai pasakoja apie tokį atsitikimą. Bekarijos žmona nuvažia- 
vusi į dvarą paviešėti ir ten susirgusi. Bekarija siuntęs gydytoją, kuris 

Šiaip ar taip, neabejojama, kad 1763 metų kovo mėnesį 
Bekarija, kiek pasvyravęs, ėmė dirbti,— rašyti veikalą 
apie baudžiamųjų įstatymų trūkumus ir apie tai, kaip 
juos galima pašalinti. Beje, autorius tada buvo dar labai 
jaunas — tik 25 metų! 

Nelengva buvo Bekarijai šį veikalą rašyti. Ir temos 
naujumas, ir svajingas (anot jo paties „rambusis“) jo 
būdas, (neįstengė įtemptai dirbti), ir nepasitikėjimas savo 
jėgomis, ir baimė, jog jį pradėsią persekioti — visa tai 
jį veikė taip, kad jis kartais nusimindavo, nesitikėjo 
baigti darbą, mėgino net sudeginti visa, kas buvo jau 
parašyta. Tomis sunkiomis gyvenimo valandomis jį mora- 
liškai remdavo draugai. 

Ir vis dėlto jis atkakliai dirbo toliau. Svyravimo ir 
nusiminimo valandas pakeisdavo kūrimo ir drąsaus min- 
ties polėkio laikotarpiai. Ir per labai trumpą laiką, per 
10 mėnesių, 1764 metų sausio mėnesį rankraštis buvo 
parašytas. i 

Šį kartą Bekarija nebemėgino išleisti knygelės gimta- 
jame mieste ir siūlyti peržiūrėti ją cenzūrai. Jis nutarė, 
kad geriau būsią išleisti tą traktatą anonimiškai. Greti- 
moje Toskanoje viešpatavo beveik visiška spaudos laisvė, 
todėl Bekarija nusiuntė rankraštį į Livorno spaustuvę, 
o tenai knyga tų pačių 1764 metų liepos mėnesį pirmą- 
kart buvo išleista. Tačiau ir čia ji buvo išspausdinta 
ne tiktai nepažymėjus autoriaus vardo, bet nepažymėjus 
ir spausdinimo vietos, matyt, kad sunkiau būtų atrasti 
autorių. Tai rodo, jog Bekarija buvo labai išmintingas ir 
atsargus. 

Šitas autoriaus atsargumas pasireiškė ne tiktai leidžiant 
knygelę, bet iš dalies ir dėstant pačią temą. Daug vietų 
joje (pavyzdžiui, 37 skyrius „Apie ypatingus nusikalti- 
mus“) išdėstyta tyčia miglotai ir neaiškiai, kad mintį 
būtų galima atspėti, bet kad negalima būtų prikibti prie 
autoriaus. Apie šį atsargumą visai atvirai rašo pats Bekari- 
ja abatui Moreli: „Turiu prisipažinti, kad berašant, man 
prieš akis stovėjo Makiavelio, Galilėjaus vaizdai. Ausyse 


kelyje buvęs garsaus bandito Santorelo užpultas. Banditas buvęs pagau- 
tas, laužintas ir neprisipažinęs. Todėl buvę pripažinta, jog jo kaltė 
nėra įrodyta, ir jis buvęs paleistas. Po kiek laiko buvę sugaudyti San- 
torelo bendrininkai, kurie ir patys prisipažinę, ir išdavę Santorelą, 
kaip dalyvavusį užpuolant gydytoją. Tai buvo vienas iš atvejų, kuris 
galėjo paakinti į tai, jog laužinimu negalima pasitikėti norint sužinoti 
teisybę ir išaiškinti bylą! 

skambėjo fanatikų klyksmas, užtrenkiąs tiesos balsą. To 
baisaus reginio vaizdas ne kartą priversdavo mane temdy- 
ti aiškios minties šviesą miglotais debesimis. Aš norėjau 
būti žmonijos gynėjas, bet anaiptol ne jos kankinys“. 

Tačiau, reikia pasakyti, kad šitas atsargumas visai 
neužtemdė aiškumo ir galbūt dar padidino knygelės reikš- 
mę, nes kiekvienas žodis čia apsvarstytas, apgalvotas, 
patikrintas savikritika, ir posakių miglotumas nekliudė 
tam, kad mintys būtų aiškios bei suprantamos. 

Skaitanti publika tuojau įvertino šio veikalo reikšmę. 
Pirmoji knygelės laida Italijoje taip greit buvo išpirkta, 
jog tais pačiais 1764 metais teko ją antrąkart išleisti. Kny- 
gelė turėjo didelį pasisekimą, todėl iškilo aikštėn ir au- 
toriaus asmenybė. Žinoma, konservatoriai, ypač klerikalai, 
ją labai smarkiai kritikavo. Pilte pasipylė epitetai: „ne- 
mokša, galvažudys ir bedievis“, „maištininkas“, „fanati- 
kas“, „pavojingas rašytojas“, „apgavikas“, „nežabotas sa- 
tyrikas“...! Tačiau dauguma palaikė Bekarijos pusę. Jį 
globojo net Lombardijos vietininkas grafas Firmianas, 
todėl jokių didelių nemalonumų jam patirti neteko. 

1766 metais išėjo trečioji knygelės laida. Vienas šios 
laidos egzempliorius pateko į d'Alambero rankas. Susi- 
pažinęs su knygele, d'Alamberas buvo sužavėtas ir pa- 
pasakojo apie ją savo draugams. Knygelė ėjo iš rankų į 
rankas. Per vakarienę vienuose namuose, į kurią buvo 
pakviesta daug to laiko garsenybių — Tiurgo, d'Alambe- 
ras, Moreli ir kiti žinomi literatai, imta kalbėti apie Be- 
karijos knygelę. Moreli čia pat buvo išvertęs knygelės 
pradžią į prancūzų kalbą ir paskaitęs ją. Visiems tatai 
labai patiko, ir jį paprašė išversti visą veikalą. 

Abatas Moreli (1727—1819) parašė laišką Bekarijai ir 
gavo ne tiktai sutikimą versti, bet ir papildymą. Tačiau 
jis ir versdamas mažai paisė originalo ir saviškai suskirs- 


' Iš to laiko kritikos verta paminėti tiktai „Pastabas ir pastebėji- 
mus“ vieno vienuolio parašytus Venecijos valdžios įsakymu. Bekarija 
pats buvo raštu atrėmęs kritiko įrodymus. Tasai atrėmimas vėl api- 
būdina Bekarijos atsargumą. Pavyzdžiui, į priekaištus dėl Dievo nie- 
kinimo jis atsako, kad tiktai piktai iš anksto nusistatę prieš jį tegali 
jį šitaip kaltinti, nes rašęs jis buvo kaip įsitikinęs katalikas ir niekad 
nekaltinęs žiauriai elgiantis arba klystant „šventosios katalikų bažny- 
čios“, kurioje jis pats Dievo malone yra gimęs, kurios tikėjimo simbo- 
lį jis gerbia, kaip dieviškąjį ir teisingiausią, kurioje jisai tikisi gyven- 
siąs ir mirsiąs. Reikia pasakyti, kad tai netrukdė popiežiui 1766 metais 
įrašyti Bekarijos knygelę į draudžiamos literatūros sąrašą. 

tė medžiagą'. Perskirstyta buvo tiek daug, kad net bend- 
ras paragrafų skaičius buvo sumažintas nuo 47 iki 42, 
Reikia pasakyti, kad vertimas į prancūzų kalbą pasirodė 
taip pat su fiktyviai nurodyta leidimo vieta: knygelėje 
nurodyta, kad ji esanti išspausdinta Filadelfijoje, o vėliau 
Losanoje. Matyt, atsargumas nebuvo svetimas ir prancūzų 
autoriams. Kai vertimas 1766 metais pasirodė, kritika, 
džiaugsmingai sutikusi patį veikalą, vis dėlto nepalankiai 
pažvelgė į vertėjo padarytus perdirbimus. 

Tačiau pats Bekarija, matyt, buvo patenkintas vertimu. 
Bent jau gavęs vertimą iš vertėjo, jis laiške, dėkodamas 
už atsiuntimą, pasisako paskaitęs jį su didžiausiu malo- 
numu ir manąs, jog vertėjas pagražino originalą; vertėjo 
priimta tvarka jam pačiam rodosi natūralesnė ir tinka- 
mesnė už originalo; jam gaila, kad naujoji laida Italijoje 
jau beveik išspausdinta, priešingu atveju jis būtų perdirbęs 
ją taikydamasis prie Moreli plano. Penktos savo traktato 
laidos, išėjusios 1766 metais, prakalboje Bekarija gailisi 
negalėjęs suderinti šios laidos su dar neišspausdintu vi- 
siškai išsiskiriančiu prancūzišku vertimu, kurio pakeistas 
suskirstymas esąs geresnis už originalo tvarką“. 

Bekarija vis garsėjo. Italijoje jis pasidarė toks popu- 
liarus, jog visur, kur tik pasirodydavo, būdavo džiaugs- 
mingai, ovacijomis sutinkamas ir lydimas. Vienas jo drau- 
gas Viskontis rašė, kad Venecijoje visi nori jį matyti, ir 
kad „kai rašytojų draugijoje kalbama apie žmonijos gynė- 
ją ir kovotoją, tai visiems esą savaime suprantama, jog 
turimas galvoje Bekarija . 

Jau tada, kai Bekarijos knygelė buvo išleista tik italų 
kalba, ji pasidarė žinoma ne tiktai Paryžiuje, bet ir kitose 
valstybėse. Apie tai liudija tas faktas, jog Berno Ekono- 
minė draugija, nusižengdama savo įstatams, nusprendė 
apdovanoti jos autorių aukso medaliu. Kadangi autorius 
nebuvo žinomas, todėl Draugija 1765 metų spalio 1 dieną 
įdėjo laikraštyje skelbimą, siūlydama autoriui pasisakyti 
savo vardą, kad šis galėtų priimti pagarbos ženklą, kurios 


' Senojo pagrindinio knygelės teksto sulyginimas su naujuoju teks- 
tu duotas Eselborno knygos priedėlyje. 


2 1773 metais išėjo vertimas į prancūzų kalbą tiksliai atitinkąs 
originalą. Yra nuomonė, kad patsai Bekarija suieškojęs tą vertėją, nes 
iš tikrųjų nebuvęs patenkintas abato Moreli laisvu vertimu. Tačiau 
šita nuomonė neteisinga, nes vėlesnes savo laidas Bekarija tikrai pri- 
taikė prie Moreli vertimo. 


19 


yra vertas gerasis pilietis, išdrįsęs pakelti savo balsą gin- 
damas žmoniją nuo įsigalėjusių prietarų. 

Netrukus užsienyje atsirado daugybė didžių jo gerbė- 
jų ir garbintojų, netgi iš tarpo asmenų, visoje Europo- 
je pagarsėjusių: Volteras ėmė susirašinėti su Bekarija ir 
paskyrė jo knygelei platų komentarą, Didro parašė savo 
„Pastebėjimus“, Ruso, Biufonas, d'Alamberas, Helvecijus 
taip pat džiaugdamiesi susirašinėjo su juo. Bentamas, 
karštai girdamas autoriaus darbą, rašė, kad prie argumen- 
tacijos dėl mirties bausmės nieko nesą galima pridėti. 

Advokatai skirdavo Bekarijai pamfletus, parašytus 
nekaltai pasmerktiems apginti. Ir šitoje pagyrimų bei 
pasigėrėjimo jūroje tikrai skendo nepalankios konserva- 
tyvių tendencijų atstovų nuomonės. 

Bekarija atsidūrė centre ne tiktai idėjinės ir teorinės 
kovos dėl naujų baudžiamųjų įstatymų, bet ir savaime, 
prieš savo norą, stojo teisminės, visuomeninės ir politinės 
kovos su senąja tvarka centre. 

Dėl jo veiklos kilo toks triukšmas, kad net monar- 
chai susidomėjo autoriumi. Viurtembergo kunigaikštis 
rašė Bekarijai 1766 metais, kad knygelė sukėlusi jam mei- 
lę dorybingam autoriui ir jog jisai panaudosiąs visas 
priemones, kad panaikintų barbariškas šiurpulingas baus- 
mes, su kuriomis Bekarija taip kovoja. 

Reikia pasakyti, kad tokia šlovė ne tiktai tenkino 
Bekariją, bet ir slėgė jį, nes jis tenorėjo ramiai gyventi, 
svajoti, stebėti ir mąstyti. Kiek jį slėgė rodomas jam 
susidomėjimas matyti iš to, jog kai Neapolio karalius pa- 
norėjo jį aplankyti, Bekarija vengė šio susitikimo. 

Koniliktas tarp Bekarijos polinkių ir ypatingo susido- 
mėjimo jo asmenybe aiškiai iškilo įdomiame psichologi- 
jos atžvilgiu epizode jo kelionėje į Paryžių. 

Nuo 1766 metų pavasario Moreli savo laiškuose vis 
labiau prašė Bekariją atvažiuoti į Paryžių, siūlydamas 
jam pasinaudoti barono Holbacho vaišingumu. Bekarija 
iš pradžių atsisakydavo dėl vienokių ar kitokių aplin- 
kybių. Tačiau Moreli primygtinai jį prašė. Rudenį jisai 
rašo, kad kaip tik žiemą būsią geriausia atvažiuoti į Pa- 
ryžių, nes tuo metu daugiausia būna svečių priėmimų, 
tad jam lengviau bus supažindinti Bekariją su maloniais 
bei naudingais žmonėmis. 

Tačiau aplinkybės tikrai labai pakito. Tėvas susitaikė 
su sūnumi ir marčia, ir Bekarija apsigyveno tėvų namuose. 
1766 metų spalio 2 dieną Bekarija išvažiavo į Paryžių, 

lydimas Aleksandro Verio, kuris taip pat buvo pakvies- 
tas aplankyti Paryžių. Buvo apskaičiuota, kad kelionė 
truksianti šešis mėnesius. Jau pirmąją dieną iškeliavęs 
Bekarija rašė žmonai, jog jis be galo jos pasiilgsiąs ir 
prisiekė grįžti ne vėliau kaip po šešių mėnesių. Toliau 
keliaudamas, jis labai dažnai rašė žmonai. Jau spalio 
3 dieną jisai pasisakė laiške norįs tuojau grįžti namo ir 
kad tiktai baimė pasirodyti juokingam sulaiko jį nuo to. 
Tą patį rašė jai iš Liono ir iš kitų vietų, kur buvo sustojęs. 
Ir dar nepasiekęs Paryžiaus, jis jau pasisakė nieku gyvu 
neišbūsiąs atsiskyręs nuo Žmonos šešių mėnesių ir prašė 
pasakoti visiems, kad Prancūzijos klimatas kenkiąs jo 
sveikatai, kad jam reikia kuo greičiau grįžti namo. 

Ilgėdamasis, svyruodamas, kankinamas noro grįžti į 
savo šeimą ir įprastą gyvenimą, Bekarija spalio 18 dieną 
pasiekė Paryžių. 

Bekarija ir Veris buvo geraširdiškai ir mielai priimti. 
Jau antrą dieną atvažiavęs Bekarija rašo žmonai, kad jis 
spėjo pasimatyti su baronu Holbachu, d'Alamberu, Did- 
ro, Moreli, kad jam ir Veriui pagerbti buvo surengtas 
puikus priėmimas: „Mes ypačiai sužavėti Didro, baronu 
Holbachu ir d'Alamberu. Šis yra žymus žmogus ir kartu 
visai atviras, be jokių gudrybių. Entuziazmas ir gera 
širdis matyti Didro manierose. .. Moreli rūpinasi mumis. 
Tačiau tame pat laiške Bekarija priduria: „Atminkite, 
kad aš jus visus labai myliu, kad už visa ką pasaulyje, 
už visą Paryžių su jo pomėgiais man meilesnė yra mano 
brangioji žmona, mano vaikai, mano šeima. Aš niekad 
nemeluoju, todėl, mano meile, priimk tai kaip tikrąją 
tiesą, o ne kaip meilumą“. 

Tolesniuose laiškuose Bekarija pasakoja apie vis dau- 
giau jam reiškiamą pagarbą, apie tai, kad vis daugėja 
pažinčių su aukštuomene. Tačiau Paryžius nepatraukia, 
nepagauna jo. Ilgesys virsta nebepakenčiamas. Jisai atve- 
ria savo širdį artimiems draugams, Veriui ir Frizui, ir šie, 
matydami, jog jo melancholija nenugalima ir gresia atsi- 
liepti sveikatai, buvo priversti patarti jam tuojau grįžti 
namo. Lapkričio mėnesio pabaigoje Bekarija vienas palie- 
ka Paryžių.Veris liko trumpam Paryžiuje, o paskui aplan- 
kė dar Londoną, kur iš pradžių ketino nuvažiuoti kartu 
su Bekarija. Gruodžio 12 dieną Bekarija grįžo į gimtąjį 
miestą. 

Įdomu, kokį įspūdį jis padarė Paryžiuje. Baronas Gri- 
mas taip sako apie jį: „Jo veidas išreiškia Lombardijos 

tvarkingumą, grynumą ir atvirumą. Mes vieną mėnesį 
teįstengėme jį sulaikyti ir po to jis paskubėjo grįžti į 
Milaną. Mat jis vedė merginą prieš tėvų valią, buvo laba: 
ją įsimylėjęs ir pavydus. .. menkas barnis su žmona buvo 
jo pas mus pasirodymo priežastis, o kai tik susitaikė 
ir iškeliavo po kelių savaičių namo...“ 

Bekarija grįžo į gimtąjį miestą, į tėvų pastogę. Ir 
reikėtų pažymėti: jo ryšiai su laisvamanių draugija, jo 
laisvosios minties polėkis ir gyvenimo žygis datuojami 
tėvų namų palikimo momentu, bet nuo tada, kai jisai 
grįžo, prasideda priešingas procesas. Visų pirmiausia jis. 
atšala draugams, net artimiausiems, pavyzdžiui, broliams 
Veriams. Senieji ryšiai nutrūksta. Ir Bekarijos mintis nuo 
aktualių visiems rūpimų ir visus jaudinančių temų grįžta 
prie ramesnių ekonominių dalykų. 

Grįžęs į Milaną, Bekarija netrukus gavo imperatorės 
Jekaterinos II kvietimą atvažiuoti į Rusiją ir dalyvauti 
komisijoje, kuri turėjo sudaryti naują statutą. Matyt, 
pats Bekarija pasistengė tą kvietimą panaudoti ta prasme, 
kad jį dar stipriau pririštų prie tėviškės. Iš Lombardijos 
vietininko Firmiano susirašinėjimo su ministeriu Kauni- 
cu matyti, jog, atsižvelgus į tą pasiūlymą, buvo iškeltas 
kiausimas, kad reikia įsteigti prie Palatinų mokyklos spe- 
cialią politinės ekonomijos katedrą Bekarijai. Įdomiai Be- 
karija apibūdinamas grafo Firmiano laiške: „Bekarija — 
vienas iš nedaugelio, mėgstančių tokį darbą, kuris atitrauk- 
tų jį nuo kasdienių pramogėlių; jo gyvenimo būdas, nors 
ir visai sveikas, lėmė tai, kad jį nelabai mylėjo tėvynai- 
niai. Ypač dvasininkai buvo suerzinti, kai jis išleido kny- 
gelę apie nusikaltimus ir bausmes; kai kurie tiesiog nirš- 
dami neigia, griauna ją; autorius į tai reagavo ramiai. Tai 
teikia jam garbės; šita knygelė teikė jam užsienyje didelę 
pagarbą“. 

Bekarija profesoriavo nuo 1768 iki 1771 metų. Apie jo 
paskaitas daugelis gerai atsiliepė tiek dėl jų turinio, tiek 
ir dėl formos. 1804 metais, jau po Bekarijos mirties, buvo 
išleistos ir sutvarkytos jo paskaitos, liudijančios, kad 
Bekarija buvo vienas iš įžymių to meto ekonomistų. 

Per tą patį laikotarpį Bekarija parašė veikalą apie 
stilių, kur jis grįžta prie vienos iš savo pirmesnių temų, 
apie tai jau buvo kalbėta „Il Caffe“ žurnale. Tai rodė, 
kad Bekarijai reikėjo pailsėti, nutolti nuo aštrių, jaudi- 
namų „Sturm und Drang“ laikotarpio temų. Tuo baigia- 
mas ciklas. Baigėsi Bekarijos, kaip rašytojo, veikla. Truko 

ji tiktai aštuonerius metus, nuo 1762 iki 1770 metų. Dar 
jaunas būdamas Bekarija įgijo pasaulinę šlovę ir amžiną 
palikuonių atminimą. Per paskesnius 24 savo gyvenimo 
metus jis tenkinosi tiktai tarnybinių raštų, nuomonių ir 
memorialų rašymu. 

1771 metais Bekarija pakeitė savo profesoriavimą Eko- 
nominės kolegijos tarybos nario administracine tarnyba. 
Jo paskyrimą valdžia motyvavo „garbe, kurią Bekarija 
įgijo savo veikalais ne tiktai Italijoje, bet ir kitose tau- 
tose“. Vėliau jis buvo paskirtas dar Švietimo tarybos na- 
riu. 1791 metais jis buvo paskirtas dviejų komisijų nariu 
naujajam baudžiamųjų įstatymų sąvadui sudaryti Lom- 
bardijai. Iš šito administracinio veikimo laikotarpio 
liko įvairių pranešimų ir raštų. Daugelis iš jų lietė tiktai 
vietinius, siaurus interesus. Reikia pažymėti tiktai du 
pranešimus, parašytus 1792 metais: pranešimas dėl politi- 
nių nusikaltimų ir platus raštas dėl mirties bausmės. 

Iš jo asmeninio gyvenimo epizodų reikia pažymėti, 
kad 1774 metais mirė jo mylima žmona. Tačiau jau po tri- 
jų mėnesių Bekarija antrąkart vedė, ir vienas jo giminai- 
tis turėjo tame pačiame laiške išreikšti savo užuojautą 
dėl pirmosios žmonos mirties ir kartu pasveikinti jį antrą- 
kart vedus. 

Mirė Bekarija 1794 metų lapkričio 28 dieną. Jis buvo 
rastas stabo ištiktas savo kabinete. 

Europos akys tuomet buvo nukreiptos į didžiuosius 
sukrėtimus ir įvykius Prancūzijoje. Bekarijos mirtis beveik 
nebuvo amžininkų pastebėta ir pažymėta. 

Vadinasi, iš visų Bekarijos gyvenimo įvykių, susido- 
mėjimą, tiesą sakant, kelia tiktai parašytas nedidelis 
veikalas „Apie nusikaltimus ir bausmes“. 


3. Knygelės „Apie nusikaltimus ir bausmes" 
turinys ir reikšmė 


Aukščiau jau buvo pasakyta, kokį įspūdį Bekarijos 
knygelė padarė amžininkams. Jos poveikis nebuvo pavir- 
šutiniškas arba trumpalaikis. Tai iš karto pasireiškė dau- 
gelyje to laiko kraštų įstatymų. Italijoje, Lombardijoje, 
ir daug kur kitur buvo imtasi reformuoti baudžiamuosius 
įstatymus. Toskanoje buvo panaikinta mirties bausmė ir 
to panaikinimo tradicija išliko iki pat bendrojo italų 
1890 metų baudžiamojo statuto parengimo. Kitose Itali- 


23 


jos srityse buvo sutvarkytas procesas, sušvelnintos baus- 
mės. Austrijoje žiauriajam valdovės Teresės kodeksui 
pakeisti buvo sudarytas švelnesnis Juozapo baudžiamasis 
statutas. Kokį poveikį Bekarijos knygelė padarė Rusijos 
įstatymams geriausiai liudija imperatorės Jekaterinos II 
Priesakas. Žodžiu, visuose kraštuose prasidėjo darbas sie- 
kiant sutvarkyti ir sušvelninti baudžiamąją teisę ir čia 
tiesiogiai arba netiesiogiai visur pasireiškė įtaka Bekarijos 
išreikštų idėjų, kurios virto to amžiaus proto palikimu, 
jo turtu ir nužymėjo, nusakė visų naujųjų įstatymų link- 
mę. 

Bekarijos veikalo įtaką amžininkų protavimui ir įstaty- 
mams nesunku suprasti. Į visus rūpimus to laiko baudžia- 
mosios teorijos ir praktikos klausimus knygelėje duotas» 
trumpas, bet ryškus ir kartu išsamus atsakymas. Visi 
pagrindiniai prietarai, piktieji darbai ir iškraipymai joje 
nuosekliai, nepermaldomai sukritikuoti. Ir vietoj sugriau- 
tų ir atmestų iškeliami nauji principai, duodami patari- 
mai, visai atitinką vyravusias tuo metu pažangias pa- 
žiūras ir, beje, 0 tai ne mažiau svarbu ir vertinga, pa- 
žiūras, kurios praktiškai galėjo būti įvykdytos ir pasiek- 
tos. 

Kalbėdamas apie baudžiamąjį procesą, jis kelia balsą 
prieš slaptuosius apkaltinimus, prieš inkvizicinę tvarką, 
prieš įstatymo nustatytą įrodymų įvertinimą, prieš didžiau- 
sią senojo laiko piktybę, bet dar negalutinai išnykusią 
ir tuo laiku — prieš laužinimus ir sakinimus, kaip prie- 
monę siekiant išgauti įtariamo asmens prisipažinimą arba 
. priemonę išgauti parodymą prieš kitus asmenis. Jis reika- 
lauja, Kad būtų įsteigti prisiekusiųjų teismai, kad teiseno- 
je būtų įvestas viešumo principas, ginčijamumo princi- 
pas plačiai taikant gynimą. Visa tatai tėra aksiomos, 
vadovaujantys dėsniai baudžiamajam teismui per visą 
šimtmetį. Tačiau anuo laiku tos idėjos buvo visai naujos 
ir reikšmingos. 

Baudžiamojo proceso srityje Bekarija daug buvo pasi- 
skolinęs iš savo pirmtakų. Pavyzdžiui, nurodymų į anglų 
tvarką esti Monteskjė raštuose, ir apskritai anglosaksų 
teisinės tvarkos pamėgimas buvo anuo laiku, galima pa- 
sakyti, vyraujanti mada, todėl kur kas savarankiškesnis 
Bekarija nagrinėdamas materialinės (pagal šių dienų termi- 
nologiją) baudžiamosios teisės problemas. 

Bekarija visų pirmiausia reikalauja įstatymų ryškumo, 
visiškai aiškiai ir be jokių išlygų iškeldamas principą, 

kurį mes dabar formuluojame žodžiais: „Nullum crimen 
sine lege, nulla poena sine lege“ („Nėra nusikaltimo be 
įstatymo, nėra bausmės be įstatymo“). Tiktai tada, jeigu 
pilietis, atlikdamas nusikalstamą veiką, tuo momentu galė- 
jo žinoti, kas yra nusikalstama ir baudžiama, galima 
jį už tai bausti. Bausmės įstatymas turi eiti pirma nusi- 
kalstamos veikos. Ir įstatymas turi būti aiškus, prieina- 
mas, neiškraipytas savavališkais aiškinimais. 

Į klausimą apie tai, ką įstatymų leidėjas turi paskelbti 
esant nusikalstama ir baudžiama, į šitą didžiai svarbų 
baudžiamąjį politinį klausimą Bekarija duoda aiškų atsa- 
kymą: pripažinti esant baudžiamas mes galime tiktai 
tokias veikas, kuriomis padaroma aiški žala visuomenei ir 
kurių baudžiamumas, be to, gali suteikti visuomenei nau- 
dos. " 

"Šituo ryškiu, praktišku kriterijumi, nustatančiu pačios 
veikos žalingumą ir bausmės naudingumą iš karto iškeę- 
liamas klausimas apie bausmių leidžiamumą už daugelį 
veikų. Nekalbant jau apie ypatingą žodžių neaiškumą bei 
miglotumą skyriuje „apie tam tikrą nusikaltimų rūšį“, 
kur į baudžiamosios politikos kalbą išversta didžioji 
mintis: „Kas ciesoriaus, atiduokite ciesoriui, kas yra 
Dievo — Dievui“, ir nekalbant apie skyrių „apie sunkiai 
įrodomus nusikaltimus", kur keliamas klausimas apie baus- 
mės galimumą ir naudingumą už svetimavimą ir kituose 
skyriuose, kur Bekarija kalba apie atskiras nusikaltimų 
rūšis, randame tą patį pagrindinį motyvą: įstatymų lei- 
dėjas, skirdamas bausmę už kokią nors veiką, turi vado- 
vautis šaltu protu ir apsvarstyti jos žalą bei bausmės 
naudą, ir tiktai tada, kai bausmės nauda persveria vei- 
kos žalą — įrašo veiką į baustinų nusikaltimų katalogą. 
Tačiau tegu neapgauna mūsų tasai šaltas argumentas ir 
motyvų svarstymas, toji matematika teisės moksle: joje 
glūdi žmogaus širdies šiltumas ir, dangstantis sausomis 
formulėmis bei miglotais posakiais, kovojama dėl asmens 
atpalaidavimo nuo bažnyčios, valstybės ir visuomenės 
pančių. 

Tas pats, ir net ryškiau, matyti Bekarijos bausmės 
moksle. Ir čia jis nori būti praktiškas, realus, pozityvus, 
racionalus. Ir iš tikrųjų, ką galima pasakyti apie princi- 
pą, jog bausmės, kad įbaugintų, turi būti neišvengia- 
mos ir greitos? Tačiau šiuo principu jis tiktai skina taką 
kitam, jau pozityvesniam principui: bausmė turi būti rei- 
kalinga, ir tiktai tuo ją galima pateisinti, o didesnė baus- 

mė, negu reikia, savaime yra nusikaltimas. Ir štai tolesnis 
žingsnis į žmoniškumą: bausmė turi būti kuo švelnesnė. 
Ir matome, kaip Bekarijos kritikos daužomos, atkrinta 
viena baudžiamoji priemonė po kitos. O apogėjų jo ar- 
gumentacija dėl bausmių pasiekia nemirtingame mirties 
bausmės skyriuje. Čia Bekarija nebesislepia, nesidangs- 
to miglotais posakiais: jis — vienas iš pirmųjų pasauli- 
nėje istorijoje, nesutikdamas su savo mokytojais ir vien- 
minčiais — drąsiai ir atvirai kelia mirties bausmės reika- 
lingumo klausimą, jis iškelia klausimą dėl pagrindinio 
baudžiamosios teisės instituto, pašventinto valstybės, baž- 
nyčios autoritetu, nejudamo per visą istorijos laiką, ei- 
nančio baudžiamosios praktikos pagrindu!, ir šį klausimą 
atsako taip pat drąsiai, jog mirties bausmė esanti ne- 
reikalinga. Reikia dar pasakyti, kad iš esmės jo argumen- 
tacija, turint galvoj „Nusikaltimų ir. bausmių“ skyrių ir 
raštą dėl mirties bausmės, yra išsemiama: daugiau prie 
jos beveik nėra ko pridurti. Argumentus galima buvo 
išplėsti, kiekvienas iš dėsnių turi dabar jau savo litera- 
tūrinę, tiek teorinę, tiek ir praktinę, istoriją. Bet iš esmės 
sunku nesutikti su Bentamu, jog dalykas yra išgvildentas 
išsamiai. Dabar prie tų argumentų, kuriuos randame Be- 
karijos veikaluose, mes tegalime pridėti tiktai mirties 
bausmės panaikinimo istoriją ir statistikos duomenis, ro- 
dančius, jog kraštuose, kur panaikinta mirties bausmė, 
nusikaltimų anaiptol ne daugėja, bet greičiau dar mažė- 
ja, palyginti su kraštais, kuriuose yra mirties bausmė. 

Beje, Bekarija anaiptol nesitenkina nustatęs bendrus 
principus, bet nurodo dar jų įtaką ir padarinius konkre- 
tiems baudžiamųjų įstatymų praktikos dalykams ir nagri- 
nėja nuosekliai visus svarbiausius baudžiamojo proceso 
ir baudžiamosios teisės klausimus; atsižvelgiant į tai, kad 
nesitenkindamas nustatęs natūralias, racionalias ribas 
bausmėms taikyti, jis nusprendė esant reikalinga pabrėž- 
ti, jog visuomenė neturi pamiršti, kad naudingiau yra 
nusikaltimus ne bausti, bet perspėti, ir nurodo daugelį 
priemonių, kurios gali sumažinti nusikaltimų skaičių ar 
bent daryti tam poveikį (41 $), — todėl turime pasakyti, 
jog amžininkams jo knygelė tikrai galėjo būti išsamus 
išdėstymas visų tų idėjų, kurios yra susijusios su bau- 


' Istorikai sako, jog tame pačiame Milane, toje epochoje, kai 
veikė Bekarija, kasdien vidutiniškai būdavo įvykdomos 6 mirties baus- 
mės. 

džiamosios teisės ir baudžiamojo proceso reformų prob- 
lema. 

Būtų teisinga, jei nenurodytume vieno ypatingo dalyko, 
kurio negalima nepaminėti nagrinėjant Bekarijos bausmių 
mokslą. Po pirmesnės baudžiamosios sistemos griaunamo- 
sios kritikos naujoje bausmių sistemoje beliko juk tiktai 
piniginė pabauda ir kalėjimas. Tačiau iš paties savo pri- 
gimimo piniginė pabauda, kaip sakė pats Bekarija (pa- 
vyzdžiui, vagysčių skyriuje), ne visada gali būti pritai- 
koma, nes daugelis nusikaltimų padaromi kaip tik dėl 
visiškos lėšų stokos. Todėl naujoji baudžiamoji sistema 
turi būti paremta tiktai kalėjimu, įvairiomis jo rūšimis. Ta- 
čiau kaip tik šitai pagrindinei naujosios penologijos prob- 
lemai Bekarija neturi paskyręs net atskiro skyriaus!: apie 
kalėjimą terandame jo knygelėje tiktai atskirų pastebėji- 
mų, susijusių su kitomis problemomis (pavyzdžiui, jisai 
sako, kad ilgalaikis kalėjimas labai įbaugina žmogų). Šita 
spraga metodologiškai visai suprantama. Bekarija nagrinė- 
ja visus baudžiamosios teisės dalykus aprioriškai, deduk- 
tyviai. Tačiau laikantis tokio metodo, apie kalėjimą be- 
veik nėr ko pasakyti. Savarankiška, žymia ir itin sudė- 
tinga problema kalėjimas virsta tiktai konkrečiai jį tyrinė- 
jant, susipažįstant su kalinimo vietomis ir kalinimo režimu, 
mėginant realiai pagerinti, palengvinti šias bausmes. Ta- 
čiau induktyvaus tyrinėjimo metodas, faktų ir stebėjimų 
rinkimas buvo svetimas Bekarijos prigimčiai. Todėl ma- 
tome, kad lyg sąmoningai skirstydamas darbą, jis tą prob- 
lemą palieka nepaliestą savo ne mažiau garsiam bau- 
džiamosios teisės moksle ne mažiau žymiam amžininkui 
Johanui Hovardui, kuris visą savo tikrai pasiaukojamą 
gyvenimą buvo paskyręs kaip tik konkrečiai ištirti to 
laiko kalėjimus ir tuo padėjo pagrindą šių dienų kalėji- 
mų mokslui. 

Tačiau tai buvo, tikrai sakant, vienintelė spraga Be- 
karijos knygelėje. Nors knygelė ir nedidelė, visais kitais 
atžvilgiais ji yra tiek baudžiamųjų įstatymų griaunamo- 
sios kritikos, tiek ir jų pozityvios programos baigtinė 
sistema. Tam tikra prasme ji gali būti laikoma aiškina- 
muoju raštu visam XIX amžiaus baudžiamųjų įstatymų 
leidimui, ir tuo ji labai įdomi ne tiktai Bekarijos amžinin- 
kams, bet ir mums. Jo knygelė uždėjo neabejotiną ant- 


' Knygelės VI skyriuje kalbama apie kalėjimą ne kaip apie bausmę, 
bet kaip apie kardomąją priemonę. 

spaudą sukurtam tiesioginėje Bekarijos idėjų įtakoje 
prancūzų Code penal, o šitas statutas savo ruožtu dary- 
damas įtaką 1851 metų Prūsijos baudžiamajam statutui, 
gerokai atsiliepė tebegaliojančio vokiečių 1871 metų bau- 
džiamojo statuto turiniui ir priklausančiam tam pačiam 
baudžiamųjų įstatymų ciklui baudžiamajam statutui, galio- 
jančiam mūsų krašte. Motyvai, kuriais vadovavosi ir iš 
kurių dvasios semdavosi teisininkai, sukūrę viduramžių 
baudžiamajai teisei pakeisti šių dienų baudžiamuosius 
įstatymus, ryškiausiai ir suprantamiausiai yra išdėstyti 
Bekarijos knygelėje. Štai kodėl nepaliaujamai domimasi 
šia knygele ir ji yra tokia reikšminga. 

Tačiau Bekarijos knygelės reikšmė baudžiamosios tei- 
sės srityje toli gražu tuo nesibaigia. 

Jau nekalbant apie kriminalistinius interesus, pirmiau- 
sia ji yra įstabi, kaip žmonijos dokumentas, kaip žmo- 
gaus kūrybos procesų iliustracija. Trumpai apžvelgus 
Bekarijos gyvenimą ir veiklą, jis buvo nuosaikių pažiū- 
rų Žmogus, gabus ekonomistas ir administratorius, mėgs- 
tąs tylą, rimtį ir šeimos gyvenimo atskirumą. Tačiau 
šitame tiksliai išmatuotame, tradicijomis iš anksto nustaty- 
tame gyvenime yra 8 metų tarpas, kai Bekarija imasi 
plunksnos ir tampa talentingu publicistu ir lektoriumi, 
laikydamasis pažangiųjų amžiaus reikalavimų. Ir šitame. 
tarpe mes randame trumpą, mažesnį kaip vienerių metų, ' 
laikotarpį, kai prieš mūsų akis veikia ne tiktai gabus 
administratorius, ne tiktai talentingas publicistas, bet 
genialus mąstytojas, kovotojas dėl aukštųjų žmonijos 
idealų, jaunuolio ranka nesvyruodamas nubrėžiąs įstatymų 
leidimo programą visiems kraštams ir tautoms ištisiems 
šimtmečiams! Nelyginant pražydo žmogaus asmenybės žie- 
das, nušvito, suspindo — ir nuvyto, palikdamas stiprų, 
sveiką, bet vis dėlto tiktai stiebą su lapais! Neabejoti- 
na, kad šia prasme Bekarijos gyvenimas ir kūryba yra 
vienas iš įdomiausių puslapių žmogaus kūrybos istori- 
joje. 

Toliau; nepaisant turinio, nepriklausomai nuo sudary- 
mo istorijos, knygelė yra itin įdomi metodologijos at- 
žvilgiu baudžiamosios teisės srityje. Bekarija yra vienas 
iš Žymiausių aprioriško, deduktyvinio metodo atstovų. 
Šia prasme didžiai pamokomas yra jo veikalo palygini- 
mas su veikimu kito šių dienų baudžiamosios teisės kūrė- 
jo, Johano Hovardo, kuris žengė Kaip tik priešingu grynai 
induktyvaus metodo keliu ir savo veikalu papildė tą 

Bekarijos mokslo spragą, apie kurią pirma buvo minėta, 
kuris sukūrė dėsnius šių dienų kalėjimo mokslui ir kartu 
šių dienų penologijai. Taigi abu metodai yra dėsningi ir 
produktyvūs: tinkamose rankose ir tinkamai taikomi abu 
juodu duoda puikių rezultatų. Juos derinant, sudaryti ir 
šių dienų baudžiamosios teisės pagrindai. 

Žinoma, įvertindami metodą, neturime pamiršti, kad 
Bekarija yra buvęs to meto sūnus. Jo veikalo reikš- 
mingumas turi būti įrašytas ne tiktai į Bekarijos asmens 
aktyvą, bet ir į visos epochos aktyvą. Jo veikalas — tai 
gyvas didžiosios racionalizmo epochos kūrybos pavyzdys, 
dokumentas, kupinas tikėjimo žmogaus dvasios ir proto 
galia, tikėjimo nekintamos, neišvengiamos savo pagrin- 
dais prigimtinės teisės buvimu. Kas nori susipažinti su 
to didžiojo amžiaus dvasia, tas kelią į ją ras per Beka- 
rijos knygelę. 

Ir keistas dalykas, atsidėję skaitydami knygelę, atmes- 
dami vietinius ir grynai laikinus momentus, po senosiomis, 
išgyventomis formulėmis, naiviuose mėginimuose pasiekti 
matematišką ir geometrišką tikslumą, netyčia apčiuopiame 
kažką tvirta, nejudama, kažkokį realų pagrindą, nekintamą 
teisingumą. Ir savaime kyla klausimas: ar toli mes esame 
nužengę į priekį, palyginti su Bekarija? 

Žinoma, mes dabar jau nebemokam taip naiviai, kaip 
jis, kelti klausimą dėl nusikaltimo, dėl nusikaltėlio ir dėl 
bausmės. Mes dabar tuojau atsiminsime, kad antropolo- 
gai mėgino atrasti žmogų nusikaltėlį kaipo savotišką 
genus humanus rūšį, kad visokių krypčių sociologai ir 
kriminologai yra davę mums vertingos ir Žymios me- 
džiagos, nušviečiančios nusikalstamumo veiksnių proble- 
mą; mes žinome, kad penologija po daugybės perdėtų 
vilčių, pakeičiamų nusivylimais, yra sukūrusi sudėtingą 
bausmės mokslą su specializacijos, klasifikacijos reikala- 
vimais ir sudėtingą taisyklių konglomeratą, kurį vadina- 
me penitenciarine pedagogika. Žodžiu, daugybė faktų, 
stebėjimų, teorijų ir praktinių taisyklių atskiria mus nuo 
nusikaltėlio asmenybės ir nusikaltimo suvokiamojo pa- 
prastumo. Ir štai, skaitant Bekariją, kartais rodosi, kad 
jis savo paprastumu yra buvęs ne toliau, bet arčiau prie 
gyvojo ir amžinojo šaltinio išminties, kurios reikia di- 
diesiems dalykams kurti žmonių santykiuose ir įstaigose. 
Iš pageltusių jo knygelės puslapių gyvas tebėra girdimas 
*"pamokomas, įspėjamas ir raminamas balsas: „Klausk pata- 
rimo žmogaus širdyje. 

Ir įsijautę į tai, ką nauja iškėlė šių dienų teisė ir 
pridėjo prie Bekarijos postulatų, ir kuo ji tikrai gali 
didžiuotis, atsiminę kovos su mažamečių nusikalstamumu 
priemones, lygtinį paleidimą neišėjus terminui, lygtinį 
nuteisimą, sudėtingą kalėjimo pedagogikos kompleksą pa- 
žangios sistemos pavidalu; įsigilinę į šių institutų istoriją, 
— pamatysime, jog ne „Žmogaus nusikaltėlio“ idėja, ne 
nusikalstamoji etiologija ir sociologija įkvėpė jį kurti 
šiuos principus ir institutus. Kiekvienos žymios savo pa- 
dariniais ir įtaka reformos priešakyje yra žmonės, kurie 
„klausė patarimo žmogaus širdyje“ ir išgirdo joje pata- 
rimą: ne nusikaltėlio ieškoti žmoguje, bet žmogaus nusi- 
kaltėlyje. Štai kur slypi visi baudžiamosios teisės žygdar- 
biai ir laimėjimai. Ir kaip tik šituo keliu yra žengęs Be- 
karija. Tai galima laikyti jo priesaku mums. 

Tėviškėje, Milane, Bekarijai pastatytas paminklas. Ja- 
me iš knygelės yra iškalti šie žodžiai: „Se dimostrero non 
essere la pena di morte ne utile ne necessaria avro vinto la 
causa deli'umanita“ („Jeigu įrodysiu, jog mirties bausmė 
nėra nei naudinga, nei būtina, tai laimėsiu žmoniškumo 
reikalą“). 


V. STANKEVIČIUS 


APIE 
NUSIKALTIMUS 
IR 
BAUSMES 


ŽODIS SKAITYTOJAMS 


Užkariavimais pragarsėjusios tautos kelios senų įstaty 
mų liekanos, surinktos įsakymu valdovo, viešpatavusi 
Konstantinopolyje prieš dvylika amžių, vėliau papildyto 
langobardų papročiais ir įdėtos į netvarkingus storu 
tomus privačių neaiškių komentarų sudaro tas tradici 
nes nuomones, kurios beveik visose Europos valstybės: 
vadinamos įstatymais. Pražūtingas ir bendras yra ta: 
reiškinys, kai iki mūsų dienų kokia nors Karpzovo!' nuo 
monė, koks nors senas paprotys, į kurį atkreipė dėme 
sį Klarus?, koks nors kankinimas, su pasipiktinimą kelian: 
čiu mandagumu išgalvotas Farinacijaus“, sudaro įstatymus 
kurių su pasitikėjimu klauso tie žmonės, kuriems labai 
atsargiai reikėtų spręsti žmonių gyvybės ir laimės klausi- 
mus. Tokius įstatymus, sukurtus pačiais nekultūringiau- 
siais laikais, norėčiau šioje knygelėje išnagrinėti: čia 
bus nagrinėjama tik ta jų dalis, kuri liečia baudžiamąją 
sistemą; tai darydamas drįsau aprašyti tos sistemos netvar- 
ką tiems, kurie valdo visuomenę; tai aprašyti tokiu stiliu- 
mi, kuris atstums nuo manęs neapsišvietusią ir neramią 
minią. Laisvas, niekuo nesuvaržytas tiesos ieškojimas, 
nepriklausomumas nuo bendrų nuomonių, sudarantis šio 
veikalo skiriamąjį bruožą, yra padarinys jausmingos ir 
apšviestos valdžios, kurios globojamas gyvena ir pats 
autorius. 

Viešpataują pas mus žymūs žmonijos draugai monar- 


' Benediktas Karpzovas (1595—1666) žymiausias vokiečių juristas 
komentatorius Karolinos viešpatavimo laikais; svarbiausias veikalas bau- 
džiamosios teisės srity: „Practica nova imperialis Saxonica rerum crimi- 
nalium“. 

Ž Julius Klarus (Claro, 1525—1575) — italų juristas; veikalai: „Prac- 
tica criminalis“ ir „Tractatus de maleficiis“. 

š Prosperas Farinacijus (1554—1618) — Romos juristas. 

chai myli tiesas, skelbiamas kuklaus filosofo be fanatizmo, 
nesutinkančio su protu ir reikalingo tik tiems, kurie remia- 
si jėga ar klasta. Be to, aprašomoji netvarka yra tik sa- 
tyra ir priekaištas, liečiąs jau buvusius, bet ne šiuos lai- 
kus ir jų įstatymų leidėjus. Todėl, jei kas nors savo kri- 
tika nori man padaryti garbės, tai visų pirma turi išsiaiš- 
kinti tikslą, kurio vedamas rašiau šią knygą; aš sakau, kad 
ją rašydamas neturėjau net minties kritikuoti teisėtą 
valdžią, bet, priešingai, norėjau ją tik sustiprinti, jei 
tai tiesa, kad žmones labiau veikia idėjos, negu prievar- 
ta, ir jei valdžia visų akyse jautrumu ir žmoniškumu 
pateisina savo egzistenciją. Neteisūs kritikai, pasisakę 
prieš šį veikalą, remiasi tuo, kad nieko nesupranta ir 
laikinai verčia mane nutraukti pokalbius su apsišvietu- 
siais skaitytojais; tuo noriu galutinai užkirsti kelią klai- 
doms, pareikštoms iš bailaus gerumo, ir šmeižtams — iš 
piktos pagiežos. 

Yra trys šaltiniai, iš kurių išplaukia valdą žmones mo- 
ralės ir politikos principai. Tai apreiškimas, prigimties 
įstatymai ir sutartys. Apskritai tarp pirmojo ir kitų dviejų 
nėra nieko bendro, bet visi jie sueina į vieną tašką: visi 
trys veda į šio gyvenimo laimę. Nagrinėti paskutinio 
reikšmę dar nereiškia paneigti kitų dviejų reikšmę; du 
pirmieji šaltiniai, nors dyvini ir nekintami savo esme, 
bet dėl žmonių kaltės, dėl klaidingų religijos mokslų ir 
savavališkų ydos ir dorybės definicijų buvo tūkstančius 
kartų iškraipyti; todėl, matyt, reikia būtinai atskirti nuo 
jų nagrinėjimą tų reiškinių, kurie atsiranda tik iš žmonių 
sutarčių, ar tai tiesiogiai sudarytų, ar suponuojamų ir 
būtinų visuomenės gėriui; tai idėja, dėl kurios nesigin- 
čijama ir su kuria turi sutikti visos sektos ir visos moralės 
sistemos; girtina yra viskas, kas daroma siekiant įtikinti 
netgi didžiausius užsispyrėlius, nenorinčius taikytis prie 
principų, garantuojančių žmonėms visuomeninį gyvenimą. 

Vadinasi, yra trys klasės dorybės ir ydų: religinė, 
prigimtinė ir politinė. Šios trys klasės niekada neturi 
viena kitai prieštarauti, betgi ne visi rezultatai ir prie- 
volės, paeinantys iš vienos būtinai turi atsirasti ir iš 
kitos. Tat ir ne visa tai, ko reikalauja religija, reikalauja 
prigimties įstatymas, ir ne visa tai, ko reikalauja šis 
įstatymas, reikalauja grynai visuomeninis. Svarbu nu- 
statyti, Kas išeina iš žemiškų įstatymų, iš tų žmonių da- 
romų sutarčių, tiesiog pareikštų ar suprantamų todėl, kad 
jos vaizduoja tos jėgos ribas, kurios gali, be gaunamos 

aukštesnės esybės sankcijos, veikti tam tikrus žmonių 
santykius. 

Taigi politinės dorybės idėja, nepadarant žalos jos 
garbinimui, gali būti pavadinta kintamąja; idėja prigim- 
tos dorybės, priešingai, visados buvo aiški ir paprasta, 
jei tik jos nebūtų temdę klaidatikiai ir žmonių aistra. 
Idėja religinės dorybės visada ta pati todėl, kad ji yra 
tiesiogiai Dievo apreikšta ir jos pastovumas yra Dievo 
saugojamas. 

Todėl, jei kas kalba tik apie įstatymus ir reiškinius, 
susijusius su žmonija, būtų klaidinga prikišti jam princi- 
pus, priešingus prigimties įstatymams ir Dievo apreiški- 
mui, nes jis visai jų neliečia. Klysta ir tas, kuris tuo 
metu, kai kalbama apie buvusį iki visuomenės susitvarky- 
mo karą, supras tai Hobso' mokslo prasme, pagal kurį 
izoliuotas žmogus visiškai neturi prigimties jausmo ir pri- 
gimtinės prievolės, užuot priimant kaip faktą, kad tokio 
karo pagrindas — sugedimas žmogaus prigimties ir 
nebuvimas įstatymų žmonių santykiuose. Klaidinga būtų 
kaltinti ir rašytoją, nagrinėjantį visuomenės sutarties pa- 
darinius tuo, kad jis atmeta pačios sutarties egzistavi- 
mo galimybę. 

Nuostabus ir prigimties teisingumas, iš esmės yra 
pastovus ir nekintamas, nes santykis tarp dviejų visiškai 
panašių vienas į kitą daiktų visada bus tas pats. Tačiau 
žmonių ir politikos teisingumas, būdamas tiktai santykis 
veiksmo su visuomenišku nepastovumu, gali keistis sulig 
tuo, kiek vienas ar kitas veiksmas bus visuomenei būti- 
nas ar naudingas; tai nustatoma ne kitaip, kaip tik anali- 
zuojant privataus gyvenimo sudėtingus ir nuolat kįntan- 
čius santykius. Kai esminiai skirtingi principai bus su- 
painioti, tada jau nebus jokios vilties teisingai galvoti 
apie politinius dalykus. Teologų pareiga nustatyti ribas 
tarp sąvokų teisingų ir neteisingų veiksmų, tarp vieno 
ar kito žmogaus veiksmo, blogo ar gero. Nustatyti, kas 
teisinga ir neteisinga politiniuose santykiuose, t.y. ar 
vienas, ar kitas veiksmas yra visuomenei naudingas — 
publicistų reikalas. Esant tokioms sąlygoms, niekada viena 
pareiga nekliudys kitai, nes kiekvienas mato, kiek grynai 
politiška dorybė turi nusileisti niekados nesikeičiančiai 
dorybei, kurios šaltinis yra Dievas. 

Kartoju, kurie norėtų padaryti man garbės savo kriti- 


! Tomas Hobsas (1588—1679) — anglų filosofas. 

ka, visų pirma neturi matyti manyje žmogaus, griaunan- 
čio dorybės ir tikėjimo principus, nes aš įrodžiau, kad 
tai nėra mano principai. Toliau: užuot daręs mane netikin- 
čiu žmogumi ar agitatoriumi, tegul jis verčiau pasisten- 
gia įrodyti, kad šlubuoja mano logika, ar kad aš prastas 
politikas; tegul jis nesisieloja dėl to, ką aš pasakiau, 
gindamas žmogaus interesus; tegul jis mane įtikina mano 
principų nenaudingumu ar žalingumu, pagaliau tegul jis 
man įrodo, kad esama praktika gera. Aš, atsakydamas 
į „Stebėjimus ir pastabas“, viešai pareiškiau savo tikėji- 
mą ir valdinio jausmus savo valdovui; atsakinėti į kitus 
panašius veikalus — nėra prasmės. Bet rašąs prieš mane 
doras ir apsišvietęs sąžiningas žmogus, nereikalaująs iš 
manęs įrodinėti paprasčiausių dalykų, manyje ras ne tiek 
žmogų, norintį polemizuoti, kiek ramų tiesos mylėtoją. 


Įvadas 


Svarbiausius įstatymų leidybos darbus žmonės dažniau- 
siai paremia šios dienos pažiūromis arba palieka savivalei 
tokių žmonių, kurių tikslas kaip tik priešintis geriems 
įstatymams. Šie įstatymai iš esmės turi tikslą padaryti tai, 
kad dėl jų atsiradusi nauda būtų bendra ir yra priešingi 
norui tų žmonių, kurie visą galią ir laimę nori sutelkti 
vienoj, nedidelėj visuomenės dalyje, o visas nelaimes 
ir silpnumus — palieka kitoje. Tik padarę, spręsdami 
pačius svarbiausius klausimus, tūkstančius klaidų, liečian- 
čių gyvenimą ir laisvę, pritrūkę kantrybės ir įvairiomis 
kančiomis pasiekę didžiausio kraštutinumo, žmonės prade- 
da galvoti apie juos slėgusio neteisėtumo atitaisymą, 
pradeda pažinti pačias paprasčiausias tiesas, kurios kaip 
tik dėl savo paprastumo yra neprieinamos silpnoms gal- 
voms, nesugebančioms analizuoti įvykių, o besivadovau- 
jančioms vien bendrais įspūdžiais ir tai daugiau tradiciškai, 
negu dėl to, kad savo protu padarytų tam tikras išvadas. 

Atskleiskime istorijos puslapius ir pamatysime, kad 
įstatymai, kurie savo esme yra ar bent turėtų būti laisvų 
asmenų sutartys, dažniausiai sudaro tik keliolikos žmonių 
ginklą, reikalingą jų aistroms patenkinti, ar sukuriami 
visiškai pripuolamiems, laikiniems reikalams. Tokie įsta- 
tymai niekados nebūdavo sukurti šalto žmonių gyvenimo 
stebėtojo, jungiančio daugelio žmonių veiksmus į vieną, 
nuolat turimą galvoje tikslą, tai, kad didžiausia laimė — 
didžiausiam žmonių skaičiui. Laimingos tos kelios tautos, 
kurios, nelaukdamos, kol nelaimės prives jas prie liepto 
galo, lėta įvairių kombinacijų ir perversmų maišatis pra- 
skins sau kelią prie gero, pačios stengiasi kuo greičiau 
priimti gerus įstatymus. Gerbtinas yra filosofas, turėjęs 


36 


drąsos iš savo kuklaus kabineto mesti žmonėms pirmas, 
ilgai nežėlusias, naudingų tiesų sėklas!. 

Tikri santykiai tarp valdovo ir jo valdinių, tarp tautų 
jau paaiškėjo. Dėl spaudos visur platinamo mokslo preky- 
ba ir kiti santykiai atgijo; prasidėjo industrijos kova, 
darbo kova pati žmoniškiausia, pati tinkamiausia protin- 
giems žmonėms. Tai šio šimtmečio švietimo vaisiai. Tačiau 
mažai tyrinėtojų kritikavo bausmių žiaurumą ir baudžia- 
mosios teisenos trūkumus, tos taip svarbios, bet kartu 
visoje Europoje ir užmirštos įstatymų leidybos dalies. 
Mažai kas, suvokdamas bendrus principus, gvildeno per 
kelis šimtmečius susidariusias klaidas; jeigu jis būtų tai 
daręs, tai galėtų, nors iki tam tikrų ribų, nuramdyti pla- 
čiai piktam naudojamą jėgą, iki šios dienos buvusią pa- 
vyzdžiu ilgamečio ir automatizuoto šalto žiaurumo. Ne- 
žmoniški, dažnai neįrodytuose, chimeriškuose nusikalti- 
muose nereikalingų žiaurumu beriami žmonių kankini- 

ai, kalėjimai, kelią vien baimę ir šiurpą, savo likimo 
neaiškumas — visa tai turėtų paveikti tuos didžiūnus, 
kurie vadovauja žmonių protams. 

Nemirtingas filosofas Monteskjė? tik apgraibomis pa- 
lietė šį dalyką. Tiesos neskiriamumas privertė ir mane 
eiti tuo pačiu keliu, kuriame dar ir šiandieną matyti to 
įžymaus žmogaus pėdsakai; mąstą žmonės sugebės atskirti 
mano žingsnius nuo jo. Būčiau labai laimingas, jei įgy- 
čiau, kaip jis, kukliųjų ir ramiųjų proto pasekėjų pripa- 
žinimą ir jei man pasisektų sulaukti tos ramios užuojau- 
tos, su kuria širdingi žmonės žiūri į tuos, kurie gina žmo- 
nijos reikalus. 

Iš eilės mums dabar tektų išnagrinėti visas nusikal- 
timų ir bausmių rūšis; bet jų savybėms, bėgant laikui ir 
kintant vietos aplinkybėms, pasikeitus, mums reikėtų 
nagrinėti jų begalines ir varginančias smulkmenas. Aš 
pasitenkinsiu apibūdindamas bendriausius principus ir 
pačias pražūtingiausias ir labiausiai paplitusias klaidas, 
norėdamas atverti akis tiek tiems, kurie blogai suprato 
laisvės meilę ir kurie norėtų visuomenėje įgyvendinti 
anarchiją, tiek ir tiems, kurie stengiasi sutvarkyti žmones 
pagal vienuolynų tvarką. 

Tačiau kokia gi bausmė atitiktų tuos nusikaltimus? — 
Mirties bausmė — ar bus ji tikrai naudinga ir būtina 


' Žanas Žakas Ruso (1712—1778). 
Ž Šarlis Luji Monteskjė (1689—1755). 


visuomenės saugumui ir gerai tvarkai? — Sakinimas ir 
kankinimai — ar jie teisingi ir ar per įuos pasiekiamas 
įstatymais numatytas tikslas? Kokie yra geriausi būdai 
užkirsti kelią nusikaltimams? Ar įvairiais laikotarpiais 
naudingos vienodos Raigsiiest Kokią įtaką bausmės daro 
papročiams? 

Visos šitos problemos turi būti išspręstos su geo- 
metrišku tikslumu, kuriam negalėtų atsispirti sofistiškas 
akių dūmimas, tuščia gražbylystė ar bailus skepticizmas. 
Galbūt man nepasisekė pasiekti ko kito, kaip tik to, kad 
aš pirmas kiek aiškiau parodau Italijai tai, apie ką kitos 
tautos drįso rašyti ir net pradėjo praktikuoti; ir tada aš 
laikyčiau save laimingu! Bet jei aš, gindamas žmonių 
teises ir amžiną tiesą, padėčiau nors vienai nelaimingai 
tironijos ar tamsumo aukai išvengti kankinančios ir bai- 
sios mirties, tai ir tada nors vieno nekalto palaimos ir 
džiaugsmo ašaros atlygintų man už visų žmonių panieką. 


- 


II 
Bausmių atsiradimas. Baudimo teisė 


Kičkviėija politika, liečianti moralines sferas, tik tada 
bus vaisinga, kai remsis neišdildomais žmogaus jausmais. 
Kiekvienas nutolęs nuo to. jausmo įstatymas visados gy- 
venime sutiks pasipriešinimą, kuris pagaliau jį parali- 
žuos, kaip tai atsitinka su kokio nors kūno visiškai maža 
mechaniška, bet nuolatine jėga, paraližuojančia jos judėji- 
mą. 

Žvilgterėkime į žmogaus širdį ir ten rasime valdovo 
pagrindinius teisės pradus bausti nusikaltėlius. Nė vienas 
žmogus bendram labui niekados dar nėra paaukojęs dalies 
savo paties laisvės, panašių dalykų pasitaiko tik roma- 
nuose. Kiekvienas iš mūsų norėtų, jei tik tai būtų galima, 
kad sandoris liestų kitus, bet ne jį, nes kiekvienas žmogus, 
gyvendamas žemėje, pats save daro to gyvenimo centru. 

Žmonių „pasaulyje nepastebimai daugėjo, jų poreikiai 
vis augo, to, ką davė gryna gamta, jau nebeužteko. Tai 
privertė susiburti pirmuosius laukinius žmones. Iš pirmų 
prieštaravimų, atsiradusių tarp sambūrių narių dėl jų 
veiksmų, atsirado ir kiti; tada ir karas tarp pavienių as- 
menų perėjo tautoms. 

Įstatymai — tai sąlygos, kuriomis laisvi ir pavieniai 


38 


žmonės susibūrė į visuomenę, nes jiems nusibodo gyventi 
nuolat kariaujant ir mėgautis bergždžia laisve, kurios 
saugumas būdavo nuolatiniame pavojuje. Jie paaukodavo 
laisvės mažą dalelę ramiam ir nepavojingam kitos dalies 
apsaugojimui. Suma visų laisvės dalių, paaukotų bendram 
labui, sudaro tautos suverenitetą, o jų atstovas ir jo teisė- 
tas saugotojas yra valdovas. Tačiau tokio sandorio neuž- 
tenka; reikėjo apsaugoti jį nuo pasikėsinimų pavienių 
asmenų, kurių kiekvienas nuolat ryžosi didinti iš bendro 
įnašo ne tik savo dalį, bet dar norėjo pagrobti ir svetimą. 
Prireikė stiprių raginimų, kurių užtektų norint sulaikyti 
kiekvieno pavienio asmens neribotus siekimus, asmens, 
linkusio nepaisyti įstatymų ir sukelti visuomenėje pir- 
mykštę netvarką. Šie stiprūs raginimai ir buvo bausmės, 
nustatytos peržengusiems įstatymus ašmenims. Aš sakau 
stiprūs raginimai, nes gyvenimas parodė, kad visuome- 
nė negali tinkamai suprasti tvarkos ir bendro suirimo 
principų, pastebimų tiek fiziškame, tiek morališkame pa- 
sauliuose. Todėl tai ir yra šalinama tik tokiomis prie- 
monėmis, kurios tiesiogiai veikia mūsų jausmus ir įsminga 
į protą, nes tik taip išlaikoma pusiausvyra padarytų įgei- 
džiais įspūdingumų, nesuderinamų su visuomenės reika- 
lais. Nei gudriausios kalbos, nei puikiausia gražbylybė, 
nei pagaliau aukščiausios tiesos nepajėgia ilgesniam lai- 
kui sulaikyti aistrų, kurias sukelia išorinio pasaulio daik- 
tai. 

Todėl tiktai būtinumas privertė kiekvieną atiduoti dalį 
savo paties laisvės; savaime suprantama, kad ir čia kiek- 
vienas panorėjo kuo mažiausią dalelę įdėti į bendrą įna- 
šą, užtektiną priversti kitus jį ginti. 

Tų mažiausių laisvės dalių junginys ir sudaro baudi- 
mo teisę. Viskas, kas tai viršija, yra naudo jimas piktam, 
bet ne teisingumas, yra faktas, bet ne teisė!. Visos bausmės, 


! Įsidėmėkite, kad žodis teisė neprieštarauja žodžiui jėga, bet 
pirmasis greičiau yra antrojo pakaitalas, t.y. jėgos pakaitalas, kuo 
naudingiausias dideliam žmonių skaičiui. Teisingumą aš suprantu 
kaip tą būtiną ryšį, kuriuo laikomi sujungti privatūs interesai ir be 
kurio sujungimo tie interesai vėl priverstų gyvenimą grįžti prie pir- 
mykščio pavienių asmenų gyvenimo. 

Žodį teisingumas nereikia painioti su idėja apie kažką Iea- 
lų, pavyzdžiui, kaip fizikos jėga ar kuri nors būtybė. Teisingumas 
yra žinoma sąvoka, turinti visų žmonių laimei beribę įtaką. Aš nekal- 
bu apie teisingumą, paeinantį iš Dievo, kuris tiesiogiai susijęs su 
būsimojo gyvenimo bausmėmis ir tų bausmių dovanojimais. (Autoriaus 
pastaba.) 

kurios neatitinka to suburto gyvenimo būtinumo, yra iš 
prigimties neteisingos. 

Priešingai, bausmės yra tuo teisingesnės, kuo daugiau 
šventu ir neliečiamu laikomas visuomenės saugumas ir 
kuo daugiau laisvės valdovas rezervuoja savo valdiniams. 


III 
Išvados 


Šių principų pirmoji išvada: bausmės už nusikaltimus 
skirtinos tik įstatymu, o įstatymus leisti gali tik įstatymų 
leidėjas, kuris atstovauja visuomenei, sujungtai visuome- 
nės sutartimi. Joks valdininkas negali teisingai, be įstaty- 
mo, bausti kitą tos pačios visuomenės narį, nes jis pats 
yra tik visuomenės narys. Skyrimas didesnės bausmės, 
negu numato įstatymas, yra neteisingas, pagaliau tai yra 
antra bausmė. Todėl ir uolūs teisėjai, norėdami padėti 
kokiam nors visuomenės reikalui, negali nusikaltėliui skir- 
ti didesnės bausmės, negu tai numato įstatymas. 

Antroji išvada: valdovas, atstovaująs visai visuomenei, 
gali leisti vien bendrus įstatymus, priverstinus visiems 
visuomenės nariamūs, bet jis neturi teisės, kaip teisėjas, 
skelbti sprendimo, kad atskiras asmuo tam tikru savo 
pasielgimu sulaužė visuomenės sutartį. Jeigu taip bus, 
visuomenė skils į dvi partijas: viena, atstovaujama valdo- 
vo, tvirtins, kad esą nevykdoma visuomenės sutartis, 
kita — kaltinamojo partija — tvirtins, jog to nėra. Čia 
kaip tik ir reikalingas trečiasis asmuo — teisėjas, kuris ir 
spręs, ar teisingas faktas. Čia reikalinga teismo valdžia, 
kurios sprendimai būtų galutiniai ir patvirtintų ar paneig- 
tų tam tikrą faktą. (Apie valdžios suskirstymą taip pat 
rašė Monteskjė.) 

Trečioji išvada: bausmės žiaurumas yra tiesiog prie- 
šingas visuomenės gerovei ir pačiam tikslui užkirsti kelią 
nusikaltimams. Tačiau jei būtų įrodyta, jog bausmių žiau- 
rumas yra tik nenaudingas, kad jis neprieštarauja bend- 
riems siekiams ir pačiam bausmės tikslui užkirsti kelią 
nusikaltimui, tai ir toks žiaurumas ne tik neatitiktų žmo- 
nių meilės, kuri yra išdava išvystyto proto, norinčio val- 
dyti laisvus žmonęs, o ne nuolatiniais žiaurumais įbau- 
gintus vergus, bet ir paties teisėtumo ir visuomenės su- 
tarties pačios esmės. 

IV 
Įstatymų aiškinimas 


Ketvirtoji išvada: teisė aiškinti baudžiamuosius įs- 
tatymus taip pat negali būti suteikta baudžiamajam teis- 
mui todėl, kad jis nėra įstatymų leidėjas. Teisėjai gauna 
įstatymus ne kaip protėvių šeimyninę tradiciją arba 
testamentą, kuriuo įpėdiniai paveldėtų vien klusnumą. 
Jie gauna juos ar iš gyvos visuomenės, ar iš tos visuo- 
menės atstovo — valdovo — kaip visų bendros valios iš- 
reiškimo teisėto saugotojo!. Teisėjai gauna įstatymus ir 
ne kaip prievoles pirmykščio, jau buvusio susitarimo 
narių, kurių jau nėra, o jei ir gautų, tai toks įstatymas 
būtų neteisingas, nes tuo sugretintų visuomenės žmones 
su laukiniais. Teisėjai gauna įstatymus kaip rezultatą 
tylaus ar tiesioginio susitarimo, atsirandančio iš pajungtos 
valios valdinių, gyvenančių su valdovu, kaip būtiną įga- 
liojimą tvarkyti ir valdyti privačius interesus. Tokia tai 
yra fizinė ir reali įstatymų jėga. Kas gi bus jų teisėtas 
aiškintojas? Valdovas, t.y. visų bendros valios saugoto- 
jas ar teisėjas, kuris privalo tik išaiškinti: ar tam tikras 
žmogus nusikalto įstatymams, ar ne? Teisėjas kiekvieną 
nusikaltimą išnagrinėja tam tikru pilnu silogizmu, kur 
didžioji premisa yra bendras įstatymas, o mažoji — ar šis 
veiksmas priešingas įstatymui, ar ne, išvada — pasmer- 
kimas ar išteisinimas. Kai tik teisėjas panorės ar bus pri- 
verstas daryti kitus kokius nors silogizmus, jis jau bus 
klaidingame kelyje. Nėra nieko pavojingesnio už tą pa- 
prastą aksiomą, kuri sako, kad reikia vadovautis įstatymų 
dvasia. Tai yra užtvanka, kurią sugriauna nuomonių sro- 
vės. Šita tiesa man atrodo neginčytina, nors asmenys, 
kurie daugiau domisi šiuo metu esama nedidele netvarka 


' Kadangi kiekvienas atskiras narys yra susijęs su visuomene, 
tai ir visuomenė, remdamasi tuo susitarimu, savo esme uždedančiu 
pareigas abiem šalims, irgi susijusi su kiekvienu jos nariu. Tos parei- 
gos eina nuo sosto į lūšneles, nes jos vienodai susieja ir patį galin- 
giausią iš žmonių, ir patį silpniausią. Vadinasi, visų interesas bendras — 
vykdyti sąlygas, naudingas susitarusiųjų daugumai. 

Pareigos sąvoka yra viena iš tų, kurių dažniau pasitaiko doros, 
negu kituose moksluose, ir reiškia tik sutrumpintą samprotavimų iš- 
vadą, o ne idėją. Pabandykite žodyje pareiga ieškoti idėjos — jos ten 
nerasite; padarykite samprotavimų išvadą — ir jums, ir jūsų klausan- 
tiems ji bus suprantama. (Autoriaus pastaba.) 

nei pavojingiausiu, tolimu kokiu nors klaidingu tautai 
priprastu principu, laiko jį paradoksu. Visos mūsų mintys 
ir mūsų pažinimas yra susiję; kuo šis ryšys sudėtinges- 
nis, tuo daugiau kelių į jį veda ir iš jo išeina. Kiekvienas 
žmogus turi savo pažiūras, kurios tam tikru laiku būna 
vienokios, kitu — kitokios. Įstatymo dvasia priklausys 
nuo teisėjo geros ar blogos logikos, blogo ar gero jo 
virškinimo; ji priklausys ir nuo vienos ar kitos teisėjo 
aistros, jo santykių su nukentėjusiuoju, kaltinamojo silp- 
numo ir apskritai visų tų menkų aplinkybių, kurios ne- 
pastoviame žmogaus prote taip lengvai keičiasi. Štai ko- 
dėl matome, kaip įvairiuose teismuose piliečio likimas 
nuolat kaitaliojasi ir kaip tų nelaimingųjų gyvenimas 
yra vien klaidingo supratimo bei laikinos teisėjo nuo- 
taikos auka, kuris laiko teisėtomis interpretacijomis vi- 
sa tai, ką jam pateikia jo neaiškus mąstymas. Todėl už 
tuos pačius nusikaltimus tas pats teismas tik įvairiu metu 
įvairiai baudžia tik todėl, kad teisėjai vadovaujasi ne 
įstatymo raide, o besikaitaliojančia interpretacija. 
Netvarka, kuri gali būti dėl baudžiamojo įstatymo 
raidės aklo laikymosi, jokiu būdu nelygintina su netvarka, 
kuri būna dėl netikslios interpretacijos. Norint pašalinti 
laikinus nepatogumus, kurie gali atsirasti dėl baudžiamojo 
įstatymo raidės aklo laikymosi, įstatymo tekste pakanka 
nedidelės pataisos, ir dviprasmiškumas, kuris buvo klaidos 
priežastis, bus pašalintas, o įstatymo raidės tikslus laiky- 
masis pašalina netikusį mąstymą, kuris tą įstatymą galėtų 
įvairiai ir klaidingai aiškinti. Kur baudžiamasis statutas 
yra rinkinys įstatymų, kurių reikia paraidžiui laikytis, ten 
teisėjui neleidžiama daryti nieko kito, kaip tik apsvars- 
tyti piliečio veiksmą ir nutarti, ar jis atitinka įstatymą, 
ar ne. O teisėtumo ar neteisėtumo normos, kurios gyve- 
nime turi laikytis tiek išmokslinti, tiek ir neišmokslinti 
piliečiai, nebus objektas prieštaraujančių aiškinimų, jos 
priklausys vien nuo fakto, tada piliečiai daugiau nepa- 
teks į rankas daugybės mažų tironų, kurie tuo nežmoniš- 
kesni, kuo mažesnis skirtumas tarp jų ir jų engiamųjų. 
Tas daugelio despotiškumas liūdnesnis už vieno despotiš- 
kumą; nuo jo gali išvaduoti irgi tik vieno despotišku- 
mas. Tirono žiaurumas proporcingas ne jo jėgai, bet jam 
rodomam pasipriešinimui. Taip apsaugojamas piliečių as- 
mens nepavojingumas, tai, kas yra teisinga, nes juk dėl to 
žmonės ir susijungė į visuomenę. To reikalauja ir nauda, 
nes aklas įstatymo raidės laikymasis suteikia galimybę 

kiekvienam piliečiui tiksliai apskaičiuoti tuos nepatogu- 
mus, kurie įvyks dėl jo neteisėto veiksmo Tiesa, panašiais 
atsitikimais piliečiai įgyja nepriklausomybės dvasią, bet 
už tai jie klauso įstatymų ir gerbia valdžią, o ne tuos, kurie 
nepajėgumą, nuolaidumą ir jų įnoringų užgaidų klausymą 
drįsta vadinti šventu dorybės vardu. 

Aišku, šie principai nepatiks žmonėms, kurie patys 
užgrobė teisę duoti savo valdiniams tironiškus niuksus, 
gaunamus iš aukštesniųjų, daugiau už įuos valdžios turin- 
čiųjų. Jei tironijos dvasia būtų suderinama su knygų skai- 
tymu, tada aš, kaip rašytojas, turėčiau bijoti visko. 


V 
Įstatymų neaiškumas 


Jei interpretacija yra piktadarybė, tai įstatymo neaiš- 
kumas yra antra piktadarybė, nes būtinai reikalauja in- 
terpretacijos. Ta piktadarybė bus dar didesnė, jei įstaty- 
mai bus surašyti svetima kalba. Žmonės, nežinodami kaip 
pagal įstatymus jų veiksmai pakenks laisvei ir turtui, 
priklausys prie nedaugelio tų, kurie gerai supranta įsta- 
tymo kalbą. Įstatymas, užuot buvęs visiems prieinama 
iškilminga knyga, tada darysis privati namų knyga. 

Kuo daugiau bus skaitančiųjų ir suprantančiųjų tas 
šventas įstatymų knygas, tuo mažiau bus nusikaltimų, 
nes, be abejo, neapsišvietimas ir nežinojimas gresian- 
čios bausmės daugiau padeda plėstis nusikaltimams. 

Ką turime manyti apie žmones, jei šis pasenęs pa- 
protys (įstatymų rašymas svetima kalba) yra daugelyje 
civilizuotos Europos valstybių. 

Viso to išvada — be raštingumo, be rašytų įstatymų 
visuomenė niekados nebus tinkama įvesti griežtai val- 
dymo formai, kurios jėga glūdėtų visoj visuomenėj, o ne 
jos dalyje, ir kurioj įstatymai būtų keičiami vien bendra 
visuomenės valia, neatsižvelgiant į privačius interesus. 
Patirtis ir protas sako, kad tarp žmonių esamų padavimų 
tikrumas ir neabejojimas jais pradeda išnykti, kai jie 
atsitolina nuo savo pradų. Jei nebus pirmykščio visuo- 
menės susitarimo paminklo, tai kokiu būdu įstatymai at- 
sispirs prieš neįveikiamą laiko ir aistrų jėgą? 

Iš to matyti, kaip yra naudinga spauda, kuri įstatymus 
daro visų, 0 -ne vien. tik tam tikrų asmenų nuosavybe, 

ir kuri išblaško tą klastos ir intrigų tamsą, besislepiančią 
nuo šviesos ir mokslo, lyg niekindama juos, o iš tikrųjų 
jų bijodama. Spauda buvo priežastis ir to, kad mes dabar, 
kai daromi nusikaltimai Europoj, daugiau jau nematome 
žvėriškumo, kuris drebindavo mūsų protėvius, gyvenusius 
tokiomis aplinkybėmis, kurios iš jų darydavo ar tironus, 
ar belaisvius. Gerai susipažinęs su paskutiniųjų dviejų 
trijų amžių ir dabartine istorija gali konstatuoti, kaip 
žmonių prabanga ir lepumas pagimdė romias dorybes: arti- 
mo meile, labdarybę ir atlaidumą. Jis irgi pamatys, kas 
iš tikrųjų buvo tai, ką taip neteisingai vadiname gerais 
senais laikais ir paprastais senais papročiais, kaip dejavo 
žmonės, prislėgti prietaringos valdžios; gobšumas ir mažo 
žmonių skaičiaus garbės troškimas krauju pripildavo 
turtuolių aukso skrynias ir karalių sostus; slapti skundi- 
mai; atviri nužudymai; bajorai — žmonių tironai; kruvino- 
mis rankomis kasdien melsdamiesi evangelijos tarnai 
prašė Dievą suteikti jiems ramybę. Tokių dalykų mūsų 
šviesiame amžiuje, kai kurių vadinamame ištvirkusiu, 
nebūna. ' 


VI 


Asmens sulaikymas 


Klaida, tiek pat visiems bendra, kiek ir prieštaraujan- 
ti visuomenės siekiams, kurie suprantami kaip asmens 
laisvės apsaugojimas, yra tai, kad įstatymus vykdantis 
valdininkas gali pasiųsti pilietį kalėjiman, atimti laisvę 
priešui dėl menkniekio ir palikti nenubaustą savo draugą, 
nors jo kaltė ir bus kuo puikiausiai įrodyta. Kalėjimo 
bausmė skiriasi nuo visų kitų bausmių tuo, kad ji turi 
būti vykdoma prieš paskelbus sprendimą apie kaltinamojo 
kaltumą; bet tas skirtumas nenaikina bausmės esminio 
požymio: tik įstatymas turi teisę numatyti atvejus, kuriais 
ji gali būti taikoma. Todėl įstatymas turi tiksliai nusta- 
tyti nusikalstamo darbo požymius, pagal kuriuos kaltina- 
masis bus laikomas sargyboje, tardomas ir baudžiamas. 
Visuomenės kalbų, pabėgimų, kaltinamojo ar bendrininko 
prisipažinimų, pareikštų ne teisme, grasinimų ir neapykan- 
tos nukentėjusiajam, corpus delicti, ir kitų panašių po- 
žymių užtenka sulaikyti piliečiui“ Tačiau šie įrodymai 
turi būti numatyti įstatymų, bet ne teisėjų, kurių įsakymai 


turi būti taikomi tik atskirais atsitikimais laikantis tam 
tikros esamo statuto nustatytos bendros taisyklės; kitaip 
jie bus visada priešingi politinei laisvei. Sušvelnėjus 
bausmėms, kalėjimams atsipalaidavus nuo bado ir kitų 
baisenybių, užuojautai ir žmogiškumui įžengus už kalėji- 
mų geležinių grotų — tuo turi vadovautis nepermaldau- 
jami ir užkietėję teisingumo tarnautojai; O įstatymai 
galės pasitenkinti ir menkesniais nusikalstamo darbo įro- 
dymais, kurių reikia norint sulaikyti žmogų. Žmogui, 
įtartam nusikaltimu ir uždarytam į kalėjimą, 0 vėliau 
išteisintam, turi būti grąžintas geras vardas. Kiek ro- 
mėnų, įtartų didžiausiais nusikaltimais, bet vėliau iš- 
teisinių, taip pat kitokių žmonių paskui buvo labai gerbia- 
mi ir skiriami į aukščiausius postus. Kodėl gi mūsų laikais 
išteisintieji susilaukia visai ko kito? Taip yra todėl, kad 
dabartinėje baudžiamojoje sistemoje jėgos idėja viršija 
teisėtumo idėją; todėl, kad į tą patį kalėjimą metama be 
skirtumų, įtartus ir jau apkaltintus, todėl, kad kalinimas 
yra veikiau bausmė, negu paprastas asmens sulaiky- 
mas, ir pagaliau todėl, kad valstybės vidinė jėga, sau- 
gojanti įstatymus, atskirta nuo išorinės, ginančios sostą 
ir tautą — o tos abi jėgos turėtų būti drauge. Jei pagal 
bendrus įstatymo dėsnius pirmoji būtų susieta su teisė- 
tumo vykdymu, betgi nepriklausoma nuo teisingumo atsto- 
vų, tai garbė, susijusi su išdidžiu karių luomu, neduotų 
pagrindo negarbės sąvokai, kuri, kaip ir visos minios 
sąvokos, yra daugiau forma, negu esmė. Patirtis rodo, kad 
laikymas karo kalėjime apskritai yra ne taip negarbin- 
gas, kaip civiliniame kalėjime. Tautoje, papročiuose, į5- 
tatymuose, kurie visada yra daugiau kaip šimtmečiu 
atsilikę nuo tautos išsilavinimo ir lygio, viešpatauja dar 
mūsų protėvių, šiaurės klajūnų, barbariški jausmai ir žiau- 
rios idėjos. 


VII 


Nusikaltimo požymiai ir teismo apeigos 


Yra labai naudinga ir bendra taisyklė įrodyti, kad 
koks nors faktas yra tikras, pavyzdžiui, surasti kokio nors 
nusikaltimo įrodymų nesugriaunamumą. Kai faktui nusta- 
tyti reikia įrodymų, priklausančių vienas nuo kito, t.y., 
kai nusikaltimo įrodymai palaiko vienas kitą, tai kuo 

daugiau įrodymų, tuo mažesnė fakto tikrenybė, nes faktai, 
kurie mažina prieš tai buvusius nusikaltimo įrodymus, 
taip pat mažina ir paskesnius nusikaltimo įrodymus; kai 
visi fakto įrodymai priklauso tik nuo vieno, tai nesvarbu, 
kiek jų yra, jie visi nei didina, nei mažina to fakto tik- 
renybės. Kai įrodymai nepriklauso vienas nuo kito, t.y., 
kai nusikaltimo įrodymai grindžiami ne vienas kitu, bet 
pašalinėmis aplinkybėmis, tai juo daugiau surenkama tokių 
įrodymų, juo didėja fakto tikrenybė, nes jų vieno mela- 
gingumas nedaro jokio poveikio kitiems. Kalbėdamas apie 
nusikaltimus, taip pat kalbu apie galimybę tuo tarpu 
bausti tik už neabejotiną nusikaltimą. Bet šis paradoksas 
paaiškės turint galvoj tai, kad moralus neabejojimas yra 
tik tokia galimybė, kuri turi būti pavadinta neabejotina, 
nes kiekvienas sveikai protaująs žmogus iš patirties, įgy- 
tos iš būtino gyvenimo aktyvumo, jį pripažins už nea- 
bejojamą. Vadinasi, neabejojimas, reikalingas pripažinti 
žmogų kaltu, yra tai, kuo žmonės vadovaujasi spręsdami 
svarbesnius savo gyvenimo reikalus. Kaltės įrodymus 
galima skirstyti į tobulus ir netobulus. Tobulais vadiname 
tokius įrodymus, kurie visiškai nuneigia nekaltumo faktą, 
o netobulais tokius, kurie tos galimybės nenuneigia. Iš 
pirmųjų apkaltinimui užtenka net vieno, iš antrųjų — 
reikia tiek, kad sudarytų vieną tobulą įrodymą, t.y., jeigu 
kiekvienas iš skyrium pateiktų įrodymų neneigia nekaltu- 
mo galimybės, tai junginys tų visų įrodymų prieš tą patį 
asmenį turi tą nekaltumo galimybę nuneigti. Pabrėžiama, 
kad netobuli įrodymai, prieš kuriuos teisiamasis gali 
gintis, virsta tobulais, jei jis to nedaro. Tą moralų nea- 
bejotinumą daug lengviau galima nujausti, negu tiksliai 
apibūdinti. Todėl aš manau, kad geriausias yra tas įs- 
tatymas, kuris, be teisėjų, nustato dar posėdininkus, skiria- 
mus burtais, bet ne laisvu parinkimu, nes šiuo atsitikimu 
teisėtumui geriau tinka nežinojimas, sprendžiąs bylą nuo- 
jauta, negu žinojimas, sprendžiąs bylą savo nusistatymu. 
Kur įstatymai aiškūs ir tikslūs, ten teisėjo pareiga yra 
vien nustatyti faktą. Rasti įrodymams reikia gabumų ir 
vikrumo, iš esamų įrodymų norint padaryti išvadą, rei- 
kia aiškumo bei tikslumo, o spręsti apie teisingesnes 
išvadas reikia tik paprasto sveiko proto, mažiau apgauna- 
mo, negu teisėjo, pripratusio ieškoti būdų surasti nusi- 
kaltimą ir viską normuojančio pagal tam tikrą sistemą, 
kurią jis įgijo mokykloje. Laiminga toji šalis, kurioje 
įstatymai nesudaro mokslo. Labai naudingas yra įstatymas, 

nustatantis dėsnį, kad kiekvienas žmogus teistinas lygių 
jam žmonių, nes ten, kur kalbama apie piliečio laisvę ir 
jo laimę, turi nutilti nelygybės įskiepyti jausmai; tas 
išdidumas, su kuriuo laimingas žiūri į nelaimingą ir toji 
neapykanta, su kuria žemesniojo luomo žmogus žiūri į 
aukštesnįjį — teisme neleistinas. Bet jei nusikaltimu įžei- 
džiamos trečiojo asmens teisės, tai teisėjų skaičius turi 
būti vienodas teisiamajam ir įžeistajam. Tada privatūs 
interesai bus sprendžiami įstatymais ir tiesa. Atitinka 
teisėtumą ir įstatymas, tam tikrais atsitikimais duodąs 
teisiamajam teisę nušalinti teisėjus, kuriais jis nepasi- 
tiki; kai tąja teise leidžiama teisiamajam netrukdomai 
naudotis, tai jo nubaudimas atrodys lyg jo paties padary- 
tas sprendimas. 

Pati teisena turi būti vieša; kaltės įrodymai irgi turi 
būti viešai parodyti, nes visuomenės opinija galbūt ir 
yra tas vienintelis visuomenę sulaikąs ryšys, tinkamai 
suvaldąs smurtą ir aistras. Tada tauta galės pasakyti: „Mes 
apsaugoti, todėl mes ne vergai“; tas jausmas įkvepia 
drąsos ir liaudies valdovui, suprantančiam savo interesus; 
tie drąsos jausmai tiek pat reikš, kiek gera duoklė. Aš 
nesigilinsiu į smulkmenas ir taisykles, kurių reikalauja 
teismo įstaigos. Jei apie tai reikėtų pasakyti viską, tai aš 
nieko negalėčiau pasakyti. 


VIII 


Liudytojai 


Visuose geruose įstatymuose labai svarbu tiksliai nu- 
statyti, kiek galima tikėti liudytojų parodymais ir kaltės 
įrodymais. 

Kiekvienas žmogus, turįs protą, t.y. nuosekliai mąs- 
tantis, ir kurio jausmai atitinka kitų žmonių jausmus, 
gali būti liudytojas. 

Liudytojo parodymo patikėtinumo tikras matas — tai 
jo interesas sakyti tiesą ar ne. Todėl nerimtas motyvas 
dėl moteriško silpnumo nušalinti moterį; vaikiška — kai 
nušalinamas žmogus dėl piliečių teisių nustojimo ir nepa- 
kankamas pagrindas nušalinti liudytoją, netekusį garbės 
dėl jo negarbingo pasielgimo, jei tik nėra rimto pagrindo 
manyti, kad jis suinteresuotas melu. 

Iš padariusiųjų nemažą poveikį Žmonėms reikia pri- 
pažinti ir tuos, kurie mano esant niekingais parodymus 
jau nuteisto nusikaltėlio. „Jis pilietiškai miręs“, rimtai 
sako apsukrus teisininkas, o „miręs netinkąs jokiam 
veiksmui“. Palaikyti šiai tuščiai metaforai buvo daug pa- 
aukota ir labai dažnai buvo rimtai manoma ir ginčijamasi, 
ar nereikėtų tiesą pakeisti teisinėmis formulėmis; jei nu- 
teisto nusikaltėlio parodymas netrukdytų teismo eigos, tai 
kodėl gi negalima tiesos interesais, net ir teisiamąjį nutei- 
sus, turėti galvoje to nelaimingojo nuteistojo ypatingos 
padėties, ir kodėl negalima jam leisti iškelti naujų aplin- 
kybių, pakeičiančių darbo pobūdį ir nauju sprendimu pa- 
čiam išsiteisinti ar išteisinti kitą? Formalumai ir ceremo- 
nijos teisme yra būtinos iš dalies dėl to, kad reikia pašalinti 
teisėjo savivalę, iš dalies dėl to, kad žmonėms sakoma 
apie tai, jog teisiama ne kaip nors ir ne šališkai, o pagal 
tvirtas ir nekeičiamas taisykles, iš dalies todėl, kad žmo- 
nėms, linkusiems beždžioniauti ir prisirišusiems prie pa- 
pročių, didesnį įspūdį daro tai, kas veikia jausmus, negu 
tai, kas veikia protą. Tačiau šių formalumų ir ceremonijų 
įstatymai niekados negali ypatingai tiksliai numatyti taip, 
kad jie nekenktų tiesai, kurios ar todėl, kad yra labai 
sudėtinga, ar, priešingai, reikia neapšviestai tautai, bet 
reikia ir tam tikro išorinio puošnumo.: 

Liudytojo patikimumas turi mažėti proporcingai jo 
neapykantai ir draugiškumui bei esant kitokiems kokiems 
nors ypatingiems santykiams tarp liudytojo ir teisiamojo. 
Teisiant nusikaltėlį, reikia būtinai turėti daugiau kaip 
vieną liudytoją, nes jei vienas iš liudytojų ką nors tvir- 
tina, o kitas tą neigia, tai pradedama abejoti, o tada 
taikytina prezumpcija, kad kiekvienas yra laikomas nekal- 
tu. Liudytojo patikimumas yra juo mažesnis, juo didesnis 
yra nusikaltimo sunkumas arba aplinkybių neįtikėtinumas, 
pavyzdžiui, kaltinimas burtininkyste bei žiaurumu be 
aiškių priežasčių. Pirmuoju atsitikimu didesnė tikimybė, 
kad keli žmonės sako netiesą ar dėl savo neapsišvieti- 
mo, ar dėl neapykantos. Antruoju atsitikimu — žmogus 
tik tada gali būti žiaurus, kai jį skatina tai daryti as- 
meniška nauda, neapykanta arba baimė. Žmogus neturi 
jausmų; kiekvienas jausmas tai paveikusių jo sąmonę 
įspūdžių padarinys. Todėl ir liudytojo parodymo tikrumas 
retkarčiais gali sumažėti dėl to, kad jis yra kurios nors pri- 
vačios sąjungos narys, sąjungos, kurios papročiai ir taisyk- 
lės ar mažai težinomi, ar neatitinka visuomenės sutvarky- 

mo. Toks žmogus, be savo, turi dar ir kitų žmonių aistras'. 

Pagaliau liudytojo parodymo patikimumas yra beveik 
nieko nereiškiantis tada, kai nusikaltimas padarytas žo- 
džiais. Balso intonacija, veiksmai ir visa tai, kas buvo 
prieš ir po to nusikaltimo padarymo (nes ne visi žmonės 
vienodai reiškia savo mintis), taip pakeičia to, kas pasaky- 
ta, reikšmę, kad tiesiog neįmanoma tiksliai pakartoti tai, 
kas buvo pasakyta. Didžiausi, išeinantys iš paprasto gyve- 
nimo vėžių, nusikaltimai palieka specifinius pėdsakus ir 
kuo daugiau prieš nusikaltėlį surenkama duomenų įrodyti 
jo kaltei, tuo daugiau jis turi priemonių išsiteisinti. Tačiau 
žodžiai dažniausiai lieka tik girdėjusiųjų juos atmintyje, 
kuri nėra visų vienoda. Todėl lengviau galima įskųsti žmo- 
gų dėl jo pasakytų žodžių, negu dėl padarytų veiksmų. 


XI 


Slaptasis kaltinimas 


Slaptasis kaltinimas yra aiški, nors ir sankcionuota 
netvarka, kuri, dėl silpnų įstatymų, daugumai tautų pasi- 
rodė reikalinga. Vadovaudamiesi šiuo papročiu, žmonės 
pasidaro užsidarę ir melagiai. Galįs įtarti kitą praneši- 
mu, jame mato savo priešą. Šiuo atsitikimu žmonės įpran- 
ta maskuoti savo jausmus ir, pripratę slėpti juos nuo 
kitų, patys pagaliau slepia juos ir nuo savęs. Nelaimingi 
žmonės, jei jie prie to prieis. Neturėdami aiškių princi- 


' Kriminalistų manymu, kuo žiauresnis nusikaltimas, tuo labiau 
tikėtini liudytojų parodymai. Štai geležinė taisyklė, sukurta beširdžio 
neišmanymo: „In atrocissimis leviores soniecturae sufficiunt et licet 
judici jura transgredi“. Išversime tai į visiems suprantamą kalbą, ir 
europiečiai pažins vieną iš daugelio neprotingiausių taisyklių tų žmo- 
nių, kurių jie nesąmoningai klauso: „Dėl pačių žiauriausių (t.y. mažiau- 
siai galimų) nusikaltimų užtenka mažiausia įtarimo; tada teisėjui leidžia- 
ma veikti išeinant už įstatymo ribų“. Beprasmiška įstatymų leidybos 
praktika dažnai priklauso nuo baimės, to žmonių prieštaravimo svar- 
biausio šaltinio. Įstatymų leidėjai (t.y. tokie juristai, kurie gavo privi- 
legijų spręsti viską ir iš šališkų ir paperkamų rašytojų virtę despotais 
ir žmonių likimo šeimininkais) išsigando nuteisę kelis nekaltus ir 
apkrovė teismus nereikalingais formalumais ir išimtimis, kurių tikslus 
vykdymas sukeltų nusikaltimų anarchinį nebaustinumą. Išsigandę kai 
kurių įžūlių nusikaltimų, kuriuos sunku įrodyti, jie buvo priversti 
laužyti jų pačių sudarytas apeigas ir taip kartais su despotišku ne- 
kantrumu, kartais su moterišku bailumu paversdavo svarbius sprendi- 
mus žaislu, kuriame svarbiausią vaidmenį suvaidindavo atsitiktinumas 
ir klasta. (Autoriaus pastaba.) 

pų, kuriais vadovautųsi, jie paskęs didelėje jūroje įvai- 
rių nuomonių, nuolat rūpindamiesi, kaip išsigelbėti nuo 
juos bauginančių baudų; jų dabartis bus nuolat užnuo- 
dyta neaiškia ateitimi; praradę nuolatinį linksmumą ir 
nepavojingą džiaugsmą, jie vargiai ras pasitenkinimą 
tuose mažuose malonumuose, išblaškytuose jų liūdname 
gyvenime, nes jais jie naudosis paskubomis ir netvarkin- 
gai. Ir iš tokių žmonių darome mūsų kareivius, mūsų 
narsius tėvynės ir sosto gynėjus? Tarp tokių žmonių mes 
norime rasti nepaperkamus valdininkus, kurie laisva ir tau- 
tiška gražbylyste palaikytų ir plėstų aukščiausiosios val- 
džios interesus ir kurie -neštų sostui kartu su duokle 
meilę ir visų valdinių luomų palaimą, o nuo sosto neštų 
tiek į turtuolių rūmus, tiek ir į neturtingųjų lūšnas vals- 
tybės gyvenimo pagrindą — saugumą ir viltį pagerinti jų 
likimą. Kas gali apsiginti nuo šmeižto, kai šis yra apsaugo- 
tas stipriausiu tironijos skydu — paslaptingumu? Kas bus 
toji valstybė, kurioje valdovas kiekviename valdinyje 
įtarinės priešą ir dėl bendros ramybės pradės atiminėti 
ramybę iš pavienių asmenų? 

Kokie motyvai pateisins slaptus kaltinimus ir baus- 
mes? Visuomenės tvarka, saugumas ar valdymo formos 
palaikymas? Tačiau labai keistas yra toks valstybės su- 
tvarkymas, kuriame turįs jėgą ir visuomenės pritarimą, 0 
tai svarbiau, negu jėga, bijos kiekvieno piliečio! Kaltin- 
tojo neliečiamumas? Matyt, įstatymai nėra jėga jam ap- 
ginti? Valdiniai daromi stipresni, negu valdovas! Skundi- 
ko gėda? Matyt, slaptam šmeižtui pataikaujama, 0 už 
atvirą — baudžiama. Nusikaltimo esmė? Jei veiksmai, 
kurie neturi jokios reikšmės ir yra ne tik nežalingi, o 
visuomenei net naudingi, būtų vadinami nusikaltimais, ta- 
da kaltinimui ir teismų įstaigų baudžiamajai teisenai 
sprendžiant bylas dėl panašių nusikaltimų neužtektų jokios ' 
paslapties. Tačiau ar yra toks nusikaltimas, t.y. visuome- 
nės įžeidimas, kuriame pavyzdžio viešumas, t.y. teismo 
viešumas, nebūtų visiems reikšmingas? Aš gerbiu visas 
valdžias ir nekalbu apie kurią nors skyrium; esti atsitiki- 
- mų, kai naikinimas kokio nors blogio, kai jis yra glaudžiai 
susijęs su visa valstybės sistema, gali būti tiesiog pražū- 
tingas. Tačiau jei kokiame nors pasaulio užkampyje man 
tektų surašyti naujus įstatymus, prieš tękio papročio 
patvirtinimą sudrebėtų mano ranka ir visa ateitis stotų 
prieš mano akis. Monteskjė yra pasakęs, kad viešas kalti- 
nimas labiau tinka respublikai, kur visuomenės gerovė 

turi būti piliečiams vadovaujančia aistra, negu monarchi- 
jai, kur dėl pačios santvarkos tas jausmas yra silpnesnis 
ir kuriai geriau atstovauja komisarai, kaltinantys įstatymų 
laužytojus valstybės vardu. Tačiau kiekviena vyriausybė, 
tiek respublikos, tiek monarchijos, turi šmeižikui, jei 
pranešimas nepasitvirtintų, numatyti tokią pat bausmę, ku- 
ri yra skiriama ir kaltinamajam. 


X 


Inkvizicinis tardymas. Parodymai 


Mūsų įstatymai baudžiamojoj teisenoj draudžia kalti- 
namiesiems duoti sugestyvius klausimus, t.y. tokius, 
kurie, teisės mokslininkų žodžiais tariant, liečia ne bend- 
rus, o specialius konkrečius nusikaltimo požymius, tokius, 
kurie, tiesiogiai susiję su nusikaltimu, įkvepia kaltinama- 
jam tiesioginį atsaką. Klausimai, kaip sako kriminalistai, 
turi spiralėmis apsupti nusikaltimo faktą, bet niekada 
neprivalo eiti tiesiomis linijomis. Jų motyvai yra tai, 
kad kaltinamajam neįkvėptų tokio atsako, kuris jam iš karto 
išaiškintų apkaltinimą, o gal ir tai, kad atrodytų nena- 
tūralu, jei kaltinamasis pats save kaltintų. Nesvarbu, 
kokį motyvą imtume kaip pagrindą, negalėsime nepaste- 
bėti prieštaravimų, glūdinčių įstatymuose, jei pastarieji 
tuo pat metu įteisina sakinimus; pastarasis tardymas yra 
daugiau sugestyvus, nes jis susijęs su fiziniais skausmais. 
Pirmas motyvas dar šiek tiek pateisina sakinimą, nes 
stipriam žmogui fiziniai skausmai įkvepia tylėjimą, kuriuo 
jis pasiekia tai, kad mažiau skausminga bausmė pakeis 
skausmingesnę, p silpnam žmogui ji įkvepia būtinumą 
prisipažinti, tuo jis išsivaduoja nuo esamų kankinimų, 
dabar jį daugiau veikiančių, bet ne nuo būsimųjų. Antras 
motyvas, matyt, reiškia tą patį, nes jei specialus tar- 
dymas, priešingas įstatymo dėsniams, verčia kaltinamąjį 
prisipažinti padarius nusikaltimą, tai sakinimo metodai 
verčia jį tai dar greičiau padaryti; o žmonės daugiau va- 
dovaujasi skirtingais dalykų pavadinimais, negu jų esme. 
Pagaliau tas, kuris tardymo metu užsispyręs tyli, pa- 
gal įstatymus vertas bausti viena iš didžiausių bausmių, 
žinomų įstatymų leidybai tik todėl, kad išsisukinėja nuo 
būtinumo, tekusio jo likimui būti visuomenei pavyz- 
džiu. Ši bausmė nėra būtina, jei tai, kas kaltinamajam 

inkriminuojama, jis tikrai yra padaręs; šiuo atsitikimu 
pats jo tardymas yra nereikalingas, taip pat kaip nerei- 
kalingas prisipažinimas nusikaltimu, kai tai įrodyta kito- 
mis aplinkybėmis. Tylėjimas — tai paprastas reiškinys, 
nes iš praktikos yra žinoma, kad daugumoje bylų nusi- 
kaltėliai neigia savo kaltę. 


XI 


Priesaika 


Prieštaravimas tarp įstatymų ir gamtos jausmų atsi- 
randa ten, kur iš teisiamojo reikalaujama priesaika sa- 
kyti teisybę, kai jo didžiausias interesas yra meluoti; 
argi žmogus gali teisingai prisiekti ir tuo save pražudyti; 
argi daugumai žmonių religija nenutyla, kai kalba intere- 
sas? Visų amžių patirtis rodo, kad religiją — tą dangaus 
šventą dovaną — daugiau negu ką kita žmonės panaudoja 
piktam. Kuriais sumetimais religiją gerbia piktadariai, 
jei žmonės, save laikę tobuliausiais, taip dažnai ją pažeis- 
davę? Daugumai labai silpni tokie motyvai, kuriuose religi- 
ja priešpriešinama kankinių baimei ir norui gyventi. Dan- 
gaus reikalai tvarkomi visiškai ne tais įstatymais, kuriais 
tvarkomi žmonių interesai. Tai kam gi juos priešinti 
vieną kitam? Kam žmogui pateikti baisią alternatyvą: ar 
įžeisti Dievą, ar pačiam pražūti. Įstatymas, reikalaująs 
tokios priesaikos, įsako teisiamajam būti arba blogu 
krikščioniu, arba kankiniu. Todėl priesaika virsta papras- 
ta formalybe; taip griaunamas religinio jausmo stiprumas, 
to vienintelio jausmo, kuris palaiko daugelio žmonių 
teisingumą. Tai, kad kaltinamąjį nenaudinga sakinti, įrodo 
patirtis; kiekvienas teisėjas gali įsitikinti, kad nei viena 
priesaika, nei vieno kaltinamojo niekados neprivertė pasa- 
kyti tiesą; tai patvirtina ir protas, skelbiąs nenaudingais, 
o todėl ir žalingais visus įstatymus, priešingus įgimtiems 
žmogaus jausmams. Su tais įstatymais atsitinka tas pats, 
kas atsitinka ir su užtvankomis, kliudančiomis tiesiai 
upės tėkmei: tos užtvankos arba sulaužomos ir tučtuojau 
vandens nunešamos, arba susidariusių sūkurių išgriaužia- 
mos ir, niekam nematant, sunaikinamos. 

XII 
Sakinimas 


Papročiais daugelio tautų įvestas žiaurumas — tai 
sakinimas, kuris taikomas kaltinamajam sprendžiant bylą, 
kai norima jį priversti prisipažinti padarius nusikaltimų 
arba pašalinti prieštaravimus, atsirandančius dėl kaltina- 
mojo parodymų, ar surasti jo bendrininkų, ar dėl kokio 
nors Man nesuprantamo, metafiziško apsivalymo nuo gė- 
dos, ar pagaliau stengiantis surasti kitus nusikaltimus, 
kuriuos kaltinamasis galėjo padaryti, nors jis jais ir nėra 
kaltinamas. 

Žmogus negali būti pavadintas nusikaltėliu, kol to 
nenuspręs teismas, ir visuomenė negali jo palikti neap- 
ginto, kol nebus išspręsta, ar jis pažeidė sutartis, kuriomis 
jam buvo teiktinas apgynimas, ar ne. Ne teisė, bet jėga 
teikia teisėjui galią taikyti piliečiui bausmę, kai dar ne- 
žinoma, ar jis yra kaltas, ar ne. Nusikaltimas būna arba 
neabejotinas, ar abejotinas, tai nėra nauja dilema; jei 
neabejotinas, tai jam negalima skirti kitokios, negu įsta- 
tymais numatytos, bausmės; tada kaltinamojo kankinimai 
nebus reikalingi, nes šiuo atsitikimu jo prisipažinimas 
nebus naudingas; jei nusikaltimas abejotinas, tai negalima 
kankinti nekalto, 0 pagal įstatymus kiekvienas, kieno kaltė 
neįrodyta, laikomas nekaltu. 

Koks bausmių politikos tikslas? — Kitų bauginimas. 
Tačiau ką reikia manyti apie slaptus ir visuomenei nežino- 
mus kankinimus, kuriuos paprastai tironija naudoja prieš 
kaltus ir nekaltus? Labai svarbu, kad už kiekvieną nusi- 
kaltimą, iškilusį viešumon, nusikaltėlis neliktų nebaustas; 
bet nebus jokios naudos, kai bus rastas nusikaltėlis, o 
pats nusikaltimas bus apsuptas tamsos. Jei teisinga tai, 
kad žmonių, kurie ar iš baimės, ar iš dorovingumo ger- 
bia įstatymus, yra daugiau, negu juos pažeidžiančių, va- 
dinasi, pavojus kankinti nekaltą tuo didesnis, kuo dides- 
nis pagrindas manyti esant tokioms pat aplinkybėms, 
kad žmogus pagerbė įstatymą, negu jį pažeidė. 

Aš priduriu, negalima reikalauti, kad žmogus vienu 
metu būtų ir kaltinamasis, ir kaltintojas; per skausmus 
stengiantis išgauti tiesą, lyg jos kriterijus būtų nelaimin- 
gojo raumenyse ir tvinksniuose bei nervuosė. Taigi 
supainiojami visi žmogaus santykiai. 

Įstatymas, verčiąs taikyti sakinimą, yra toks: „Žmo- 

nės, kratykitės skausmo jutimų; jei gamta jums davė 
nenuslopinamų savigarbos jausmų, jei ji davė jums nea- 
timamą teisę ginti save, aš suteikiu jums visiškai prie- 
šingą jausmą — heroišką neapykantą sau ir įsakau save 
kaltinti, sakant tiesą, tampant raumenis ir triuškinant 
kaulus“. 

Šis negarbingas tiesos išaiškinimo būdas yra gyvas 
paminklas tų senų žiaurių įstatymų leidėjų, kai kankini- 
mai ugnimi, verdančiu vandeniu ir ginklais buvo vadi- 
nami Dievo teismais. Atrodytų amžinas visų reiškinių 
ryšys, kurio pradžia pirmojoje priežastyje, dėl menkų žmo- 
nijos nuostatų turi kiekvienu momentu nutrūkti bei 
pasikeisti. Vienintelis skirtumas tarp sakinimo ir ban- 
dymų ugnimi ir verdančiu vandeniu yra tai, kad pirmo 
padariniai priklauso nuo nusikaltėlio, o antro — vien nuo 
fizinio ir išorinio fakto. Tas skirtumas tik atrodantis, 
bet ne tikras. Dabar kankinamas žmogus tiek pat mažai 
yra laisvas pasakyti tiesą, kiek buvo ir senais laikais, kai 
tai buvo daroma pasitelkus ugnį bei verdantį vandenį. 
Kiekvienas mūsų valios pareiškimas visada proporcingas 
įspūdžio jėgai, veikiančiai jausmus ir esančiai tos valios 
priežastimi; bet visų žmonių jausmų pajėgumas turi tam 
tikras ribas. Todėl skausmo jutimas gali pasiekti tokį 
laipsnį, kad kar.xinamasis, nustojęs visiško pajėgumo, 
pasirinks jam likusią vienintelę išeitį, dėl kurios jis nu- 
stos būti kankinamas. Iš to išeina, kad nusikaltėlį saki- 
nant, jo atsakymai būtini, kaip ir būtinos žymės veikimo 
ugnimi ir vandeniu. Nekaltas, turįs mažą jausmų pajė- 
gumą, pasisakys esąs kaltas, kai matys, kad taip sustab- 
dys savo kankinimus. Skirtumas tarp kalto ir nekalto 
neteks savo reikšmės taikant tas pačias priemones, kurios 
skiriamos išaiškinti tam skirtumui. 

Tai yra geriausia priemonė išteisinti sveiką plėšiką ir 
apkaltinti silpną nekaltą žmogų. 

Tokie šio klaidingo kriterijaus lemiami trūkumai dau- 
giau tinka kanibalams; romėnai, kurie kai kuriais atve- 
jais elgiasi kaip barbarai, tai taikė tik vergams, toms 
žiaurumo ir labai išaukštinto kariško narsumo aukoms. 
Vadinasi, iš dviejų vienodai kaltų ir vienodai nekaltų, 
stipresnis ir energingesnis bus išteisintas, o silpnesnis 
ir baimingesnis bus apkaltintas remiantis šiais samprota- 
vimais: „Aš teisėjas, turėjau tamstą apkaltinti šiuo nusi- 
kaltimu, bet tu stiprus 4r galėjai iškęsti skausmus — to- 
dėl aš tave išteisinu; tu silpnas, nepajėgiąs iškęsti, todėl 

aš tave ir apkaltinu. Aš suprantu, kad prisipažinimas, 
gautas per kankinimus, neturi jokios reikšmės, bet aš vėl 
tave kankinsiu, jei tu nepatvirtinsi to, kuo prisipažinai“. 
Sakinimo padariniai — tai temperamento ir apskaičiavimo 
rezultatas, kintantis proporcingai kiekvieno žmogaus fi- 
zinėms jėgoms ir jausmų pajėgumui. Todėl matematikas 
geriau negu teisėjas gali išspręsti uždavinį, kaip iš kurio 
nors nekalto žmogaus raumenų pajėgumo ir jo nervų jaut- 
rumo galima surasti skaudėjimo laipsnį, kuris privers 
prisipažinti padarius nusikaltimą. 

Kaltinamasis tardomas siekiant nustatyti tiesą. Bet 
jei toji tiesa labai mažai atsispindi išorinėje išvaizdoje, 
veiksmuose, asmens veide, kai jis yra ramioje padėtyje, 
tai tuo mažiau galima laukti iš tardomojo, kurio sakinimo 
konvulsijos pakeis visas jo žymes, iš kurių dažniausiai 
galima šį tą išgauti, nepriklausomai nuo jo valios. Kiekvie- 
nas jėgos veikimas naikina net ir tuos smulkiausius po- 
žymius, kuriais retkarčiais tiesa atskiriama nuo melo. 

Dar to vienas keistas padarinys, kuris išeina iš kanki- 
nimų, yra štąi kas: nekaltas yra blogesnėse aplinkybėse, 
negu kaltas. Jei juodu kankins, tai pirmam tai visada bus 
nelaimė, nes jei jis prisipažins nusikaltimu, tai būdamas 
nekaltas bus apkaltintas, jei jis neprisipažins, tai nors ir 
liks išteisintas, bet bus be reikalo kentėjęs. Kaltam saki- 
nimo padariniai gali būti naudingi: jis, atkakliai išlaikęs 
sakinimus, bus išteisintas kaip nekaltas, t.y. bus mažiau 
nubaustas, negu būtų jį nubaudę jam esant kaltam. Vadi- 
nasi, nekalto sakinimas — jam pralaimėjimas, o kalto — 
galbūt ir laimėjimas. 

Pagaliau šias tiesas supranta, nors miglotai, ir tie, 
kurie nuo jų šalinasi. Kaltinamojo prisipažinimas, kai 
jis buvo sakinamas, yra niekai, jei jis to nepatvirtino 
priesaika, jei jis to nepadarė — vėl jis pradedamas sakin- 
ti. Kai kurie mokslininkai ir kai kurios tautos leidžia 
kartoti tą bejėgišką petitio principii tik iki trijų kartų, o 
kiti tai palieka teisėjo nuožiūrai. Bergždžiai būtų rodyti 
pavyzdžius, kai nusilpninti sakinimu nekalti žmonės pri- 
sipažins esą kalti. Nėra nei vienos tautos, nei vieno laiko- 
tarpio, kuriame nebūtų šių pavyzdžių, bet dėl to nei žmonės 
keičiasi, nei jie prieina prie kokių nors išvadų. Nėra nė 
vieno žmogaus, jei tik jo mintys išplaukia iš gyvenimo 
reikalavimų, kuris kada ne kada, paslaptingo gamtos balso 
šaukiamas, neitų į jos prieglobstį. Paprotys, tas protų 
tironas, gąsdindamas žmogų, sulaiko jį vietoje. 

Antras skatinimo motyvas taikant sakinimą tais atve- 
jais, kai kaltinamojo parodymuose atsiranda prieštaravi- 
mų. Tačiau argi bausmės baimė, sprendimo nežinojimas, 
aplinkybės, teismo iškilmingumas, neapsišvietimas, bend- 
ras beveik visiems teisiamiesiems, tiek kaltiems, tiek ir 
nekaltiems, gali padaryti tai, kad ir nekaltas, baimingai 
drebąs, ir nusikaltėlis, besistengiąs likti neišaiškintas, 
vienodai prieštarautų savo parodymuose. 

Sakinimas siekiant sužinoti, ar nekaltas, be šio, dar 
teisiamas ir dėl kitų nusikaltimų yra lygus samprotavi- 
mui: „Tu kaltinamas vienu nusikaltimu, todėl tu gali būti 
kaltas dėl šimto kitų, šis abejojimas mane apsunkina, 
todėl aš jį noriu išblaškyti mano tiesos kriterijumi; įsta- 
tymai verčia tave kankinti todėl, kad tu esi nusikaltėlis, 
todėl, kad tu juo galėjai būti, pagaliau todėl, kad aš 
noriu, kad tu juo būtum“. 

Galų gale teisiamasis kankinamas norint sužinoti nusi- 
kaltimo bendrininkus; bet jei įrodyta, kad sakinimas yra 
netinkama priemonė tiesai surasti, tai kokiu gi būdu jis 
gali padėti surasti bendrininkus? Lyg žmogui, kuris save 
kaltina, nėra dar lengviau apkaltinti kitus! Ar teisinga 
kankinti žmones dėl svetimų nusikaltimų? Argi bendrinin- 
kai nesurandami liudytojų parodymais, paties teisiamojo 
pareiškimu, kaltę įrodančiais daiktais, sudėtimi nusikals- 
tamos veikos, trumpiau sakant, visomis tomis priemonė- 
mis, kurios taikomos įrodinėjant kaltę asmens, įtarto 
nusikaltimu? Bendrininkai dažniausiai pabėgs, kai tik 
sulaikomi jų draugai; pavojinga jų padėtis verčia juos 
pasišalinti iš krašto ir tuo išlaisvinti valstybę nuo pavojin- 
gų naujų tvarkos ardytojų; o sulaikyto nusikaltėlio nu- 
baudimas pasiekia savo vienintelį tikslą — t.y. įbauginimą, 
ir tuo verčia kitus nedaryti panašių nusikaltimų. 

Kitas juokingas kankinimų motyvas yra apsivalymas 
nuo negarbės, t.y. žmogus, įstatymų pripažintas negarbin- 
gu, turi tą patvirtinti savo kaulų sutriuškinimu. Toks 
dalykas yra neleistinas XVIII šimtmetyje. Ar manoma, 
kad skausmo jausmas, grynai fizinis jausmas, apvalo žmo- 
gų nuo grynai morališkos negarbės sąvokos? O galbūt 
tasai jausmas tai žaizdras? O negarbė ar yra ne kas kita, 
kaip fizinės medžiagos nešvarumas? 

Bet negarbė yra jausmas, nepriklausąs nei nuo įstaty- 
mo, nei nuo proto, o tik nuo visuomenės opinijos. Pats 
sakinimas sudaro tikrą negarbę tam, kuris tampa jo auka, 
vadinasi, taip negarbė nuplaunama nauja negarbe. 

Nesunku surasti šio beprasmiško įstatymo pradžią, 
nes ir beprasmiškumas, įsivyravęs kokioje nors tauto- 
je, visada kaip nors yra susijęs su viešpataujančiomis 
ir gerbiamomis toje tautoje kitomis idėjomis. Šis paprotys, 
atrodo, pagrįstas religijos ir dvasios idėjomis, kurios, 
kaip žinoma, daro didelę įtaką žmonių protams, tautoms 
ir šimtmečiams. Nenugriaunama dogma mums tvirtina, 
kad mūsų ydos, atsirandančios dėl mūsų silpnybių ir 
neužtarnaujančios amžinos Dievo rūstybės, turi būti valo- 
mos mūsų nepasiekiamos skaistyklos ugnimi; negarbė 
yra pilietiška yda; kadangi kentėjimai ir ugnis atlei- 
džia mus nuo dvasinių ir moralinių ydų, tai kodėl gi ir saki- 
nimo kančios negali mūsų švarinti nuo pilietiškos ydos — 
negarbės? Aš manau, kad kaltinamojo prisipažinimas, ku- 
ris kai kuriuose teismuose yra būtina sąlyga kaltinama- 
jam pasmerkti, yra tos pačios kilmės, nes nuodėmės prisi- 
pažinimas yra esminė sakramento dalis misteriškame at- 
gailos teisme. Taip žmonės piktam išnaudoja tą tikrą 
Dievo apreiškimą, kuris tais tamsybių amžiais ir bus tik 
vienas; todėl tų laikų jautri žmonija dėl visų nusikalti- 
mų kreipdavosi į jį, taikydama jį pačiais netinkamiau- 
siais atvejais. 

Šias tiesas pripažino ir romėnų įstatymai; jie sakinimą 
taikė vien vergams, netekusiems asmens teisių; jos prigijo 
ir Anglijoje,— šalyje, kur toks aukštas mokslo lygis, 
kur geriausiai išsivysčiusi prekyba, kur žmonės turtingi 
bei stiprūs ir kur žmoniško dorovingumo ir drąsos pavyz- 
džiai neleidžia abejoti dėl jų įstatymų gerumo. Sakini- 
mas panaikintas ir Švedijoje; jis panaikintas vieno iš 
gudriausių Europos monarchų, kuris, įžengdamas į sostą, 
nepamiršo filosofijos, buvo įstatymų leidėjas — savo val- 
dinių bičiulis ir kuris padarė juos lygius ir laisvus, vie- 
nodai priklausomus nuo įstatymų!; tai yra lygybės ir 
laisvės vienintelė forma, kurios, esant tokiais padėčiai, 
gali reikalauti protaują žmonės. Įstatymai nelaikė sakini- 
mo būtinu ir kariuomenėje, sudarytoje dažniausiai iš tau- 
tos padugnių, kurioje tasai sakinimas, rodos, būtų daugiau- 
siai, negu kitiems luomams taikytinas. Labai keistai atrodo 
paprotys, kad taikos meto įstatymai turi skolintis savo 
humaniškumą iš įstatymų, sudarytų žudynių ir kraujo 
praliejimo dvasia. 


' Prūsijos karalius Frydrichas Didysis (1712— 1786), pasiekęs sostą 
(1740) sumažino sakinimus, o vėliau juos galutinai panaikino (1756). 

XIII 
Tardymas. Senatis 


Kai tik būna nustatyti įrodymai ir nusikaltimo patiki- 
mumas, tuojau prireikia duoti kaltinamajam laiko ir prie- 
monių, reikiamų jam išsiteisinti. Jam duotas laikas turi 
būti toks trumpas, kad nesulaikytų greito nubaudimo, 
kuris, kaip matėme, yra viena iš svarbiausių priemonių 
suvaldyti nusikaltėlius. Blogai suprantama žmonijos mei- 
lė negali sutikti su tuo, bet tos abejonės dings, jei turėsime 
galvoje, kad pavojus nusikalstamumui juo didesnis, juo 
daugiau įstatymai turi trūkumų. 

Nustatyti laiką, duotą pasiruošti apsigynimui, kaip ir 
kaltės įrodymų suradimui, turi įstatymai; teisėjas, jei jis 
turėtų spręsti, kiek laiko reikia ištirti nusikaltimą, be 
pagrindo brautųsi į įstatymų leidybos sritį. 

Tokiu pat būdu tie didieji nusikaltimai, kurie ilgai 
palieka tautos atmintyje, jei jie įrodyti, neverti pasi- 
gailėti dėl senaties, jei pabėgdamas nusikaltėlis pasislėpė 
nuo bausmės. Mažesniuose ir neviešuose nusikalti- 
muose piliečio likimo netikrumas turi būti padengiamas 
senatimi, nes nežinojimas, kuriame ilgesnį laiką palieka 
tos rūšies nusikaltimas, pašalina nebaustinumo pavyzdį; 
nusikaltėlis per tą laiką turi progos pasitaisyti. Aš pasi- 
tenkinu pažymėdamas tik bendrus principus, nes tuo 
klausimu tikslias taisykles gali duoti tik įstatymų leidyba, 
atsižvelgdama į visuomenės interesus. Priduriu: jei kuri 
nors tauta pastebėjo įstatymų humaniškumo naudą, tai 
įstatymai, trumpiną bei didiną senaties bei surinkimo 
įrodymų teiseną ir terminus, pripažįstą ikiteisminį kali- 
nimą bei savanorišką ištrėmimą kaip bausmės dalį, lengvai 
pasieks to, kad užteks kelių menkesnių bausmių nubausti 
už didelį nusikaltimų skaičių. 

Tačiau nurodyti terminai neturi būti didinami propor- 
cingai nusikaltimų didumui, nes nusikaltimo galimybė 
yra priešinga jo didumui. Todėl reikia, kad parengtinio 
tardymo terminai būtų trumpesni, o senaties — ilgesni. 
Tai gali atrodyti esąs toks prieštaravimas, lyg būtų pasaky- 
ta, kad nusikaltėliai vienodai baustini už nevienodus 
nusikaltimus, jei kalinimo laikas ir laikas, buvęs prieš 
teismą ir sudaręs dalį senaties, bus įskaitomas į bausmės 
laiką. Norėdamas išaiškinti skaitytojui mano mintį, aš 

padalysiu nusikaltimus į dvi rūšis: pirmuosius sudaro 
didieji nusikaltimai, pradedant žmogžudyste ir baigiant 
visomis kitomis svarbesnėmis piktadarystėmis, antruo- 
sius — mažesni nusikaltimai. To dalijimo pagrindas —— 
žmonių prigimtyje. Žmogaus apsauga — tai jo prigimtinė 
teisė; jo turto apsauga — tai jo socialinė teisė. Motyvų, 
kurie skatins eiti žmones prieš įgimtus užuojautos jaus- 
mus, kliudančius jiems pulti žmogaus gyvybę, bus mažiau, 
negu motyvų, kurie iš prigimties linkę prie žmonių geru- 
mo, žadins juos sulaužyti tą teisę, kuri nėra žinoma jų 
širdžiai ir kurią sutinkame tik visuomenės sutartyje. Di- 
džiausias tų nusikaltimų galimybės skirtumas reikalauja, 
kad ir jie būtų nagrinėjami laikantis nevienodų principų. 
Didžiausiuose nusikaltimuose, taigi rečiau pasitaikančiuo- 
se, parengtinio tardymo veiksmai turi būti trumpesni, nes 
čia nekaltumas greičiau gali pasitaikyti, negu kaltumas. 
Už tai senaties terminas turi būti prailgintas. Tokiomis 
priemonėmis pagreitinamas galutinis sprendimas ir pikta- 
dariams atimama nebaudžiamumo viltis, kuri tuo žalinges- 
nė, kuo nusikaltimas didesnis. Kai padaryti mažesni 
nusikaltimai ir galima manyti, jog asmuo yra kaltas, 
tada parengtinio tardymo veiksmai turi būti ilgesni, 
kadangi panašių nusikaltimų nebaudimas nesudaro rimto 
pavojaus, tai ir senaties terminas turi būti trumpesnis. 
Toks dalijimas nebūtų reikalingas, jei nebaudimo žala 
nemažėtų proporcingai galimybei nusikalsti. Reikia turėti 
galvoje tai, kad kaltinamasis, kurio nenustatyta nei kaltė, 
nei nekaltumas, nors ir nesant pakankamai duomenų 
yra išteisintas, dėl to pat apkaltinimo gali būti iš naujo 
suimtas ir tardomas, jei iki to laiko, kol pasibaigs sena- 
ties terminas, bus nustatytas nusikaltimas, kuriuo jis kalti- 
namas ir jei atsiras jį kaltinančių įstatymų nustatytų 
naujų įrodymų. Tokios yra priemonės, kurios, mano many- 
mu, yra būtinos garantuoti piliečių saugumą ir jų asmens 
laisvę; šie pradai neturi vienas kito nustelbti, taip pat 
šie du gėriai, sudarantys kiekvieno piliečio neatimamą ir 
vienodai brangią nuosavybę, neturi būti apsaugojami: 
vienas — atviru ar užmaskuotu despotizmu, kitas — baisia 
tautos anarchija. 

Dar yra nusikaltimų, kurie kartojasi labai dažnai, bet 
yra labai sunkiai įrodomi!. Padarius panašius nusikaltimus, 


! Bekarija čia turi galvoj svetimavimą, pederastiją ir vaikų žu- 
dymą (žr. 36 5). 

sunkumas juos įrodyti pakeičiamas nekaltumo galimybe, o 
jų nebaustinumo žala tuo menkesnė, kuo daugiau šių 
nekaltumų išsiplėtimas priklauso nuo visiškai kitų nebau- 
dimo priežasčių; todėl jiems ir parengtinio tardymo veiks- 
mai, ir senatis turi būti vienodai neilgi. Svetimavimai 
ir pederastija yra iš sunkiai įrodomų nusikaltimų, čia 
nustatytu būdu naudojamos tos tironiškos prezumpcijos, 
tie guasi įrodymai, tie pusiau įrodymai (lyg žmogus gali 
būti pusiau nekaltas ar pusiau kaltas, t.y. pusiau nubaustas 
ar pusiau išteisintas), kuriems išgauti taikomas kaltina- 
mojo šiurpulingas sakinimas; be kaltinamojo jis dar tai- 
komas liudytojams ir visai kaltinamojo šeimai; to, papik- 
tintinu šaltumu moko kai kurie mokyti teisininkai, kurių 
doktrinos siūlomos teisėjams kaip norma ir kaip įstatymas. 
Keistai atrodys tam, kuris nepastebės to, kad protas 
beveik niekada nebuvo tautų įstatymų leidėjas, kad didieji 
ir tamsūs bei chimeriški nusikaltimai, kurie itin aiškiai 
negalimi, įrodomi visai silpnais spėliojimais ir dvipras- 
miškais, neaiškiais duomenimis, lyg įstatymas ir teisėjas 
suinteresuoti surasti ne tiesą, bet įrodyti nusikaltimą; 
lyg šiuo atveju galimybė nuteisti nekaltą nėra didesnė 
už galimybę, kad jis yra kaltas. Daugeliui žmonių trūks- 
ta tos reikiamos drąsos tiek dideliems nusikaltimams, 
tiek ir didelėms dorybėms, todėl ir atsitinka taip, kad 
pirmieji sutampa su antraisiais tose tautose, kurias dau- 
giau tvarko valdžia ir politinės aistros, nukreiptos į vi- 
suomenės gėrį, negu daug gerų įstatymų. Paskutinės rū- 
šies tautose nusilpusios aistros yra daugiau linkusios pa- 
laikyti esamą valdžią, negu ją gerinti. Iš to galima padary- 
ti labai svarbią išvadą, jog kokios nors tautos daromi 
didieji nusikaltimai ne visada įrodo jos nuopuolį. 


XIV 
Pasikėsinimas. Bendrininkai. Nebaustinumas 


Dėl to, kad įstatymas nebaudžia vien už norą padaryti 
nusikaltimą, negalima padaryti išvados, kad už nusikalti- 
mą, pradėtą daryti tokiais veiksmais, kurie rodo norą 
ji pabaigti, nėra baudžiama net ir silpniau, negu už pa- 
darytą nusikaltimą. Svarbus tikslas — užkirsti kelią pasi- 
kėsinimams, leidžia skirti už juos bausmes: kadangi tarp 
pasikėsinimo ir nusikaltimo įvykdymo gali praeiti tam 

tikras laikas, tai sunkesnė bausmė, skiriama už padarytą 
nusikaltimą, gali būti pasikėsinusiajam akstinu to neda- 
ryti. Tą patį reikia pasakyti ir apie tą atvejį, kai nusikal- 
time dalyvauja keli bendrininkai, ne visi buvę tiesiogi- 
niai jo vykdytojai, bet įvairiais būdais dalyvavę jį darant. 
Kai keli žmonės susiburia padaryti pavojingą nusikaltimą, 
tai kuo didesnė rizika, tuo jie daugiau stengiasi, kad toji 
rizika vienodai tektų visiems. Todėl čia sunku yra surasti 
tą, kuris buvo tiesioginis to nusikaltimo vykdytojas, 
ypač jei jis dėl to turėjo rizikuoti daugiau už kitus. Vie- 
nintelė to išimtis bus atsitikimas, kai tiesioginiam vykdyto- 
jui jo draugai už tai atlygins atskirai; bet tada didesnė jo 
rizika išlyginama didesne nauda; betgi bausmė ir jam 
turi būti skirta tokia kaip ir kitiems. Šis išvedžiojimas 
atrodys labai metafiziškas tam, kuris neapsvarstys, kaip 
yra naudinga, kai įstatymai neduoda daug progų nusikai- 
tėliams susitarti, 

Kai kurie teismai ypatingais atvejais atleidžia nuo 
bausmės kurio nors sunkaus nusikaltimo bendrininką, 
išdavusį savo draugus. Ši priemonė turi ir teigiamų, ir 
neigiamų ypatybių. Neigiamos ypatybės — tauta patai- 
kauja išdavystei, kurios neapkenčia net nusikaltėliai; 
nusikaltimai, kuriuos darant pasireiškė drąsa, tautai ma- 
žiau pavojingi, negu nusikaltimai, kuriuos darant vyrauja 
niekšybė; pirmieji daromi retai; niekšybė, priešingai, 
yra dažnesnė; ji užkrečiama ir vis daugiau koncentruoja 
savyje tuos nuodus. Be to, šiais atvejais kreipimasis į 
tą, kuris tuos įstatymus sulaužė — yra netinkamas. Tei- 
giamos ypatybės — šia priemone užkertamas kelias svar- 
biems nusikaltimams, kurie visada baugina tautą, jei tik 
jie skelbiami, o nusikaltėliai nesurandami. Be to, šia prie- 
mone įrodome, kad tas, kuris neištikimas įstatymams, t.y. 
visuomenei, beveik visada nėra ištikimas ir atskiram asmę- 
niui. Man atrodytų, kad bendras įstatymas, atleidžiąs 
nuo bausmės bendrininką, išdavusį savo draugus, būtų 
geresnis, negu leidimas tai daryti tik ypatingais atsitiki- 
mais, nes bendrininko baimė būti paliktam vienam dėl to, 
kad jį išdavęs bus laisvas, kliudytų bendrininkauti; ir 
teismui nereikėtų kreiptis į nusikaltėlius prašyti pagal- 
bos. Tas pat įstatymas, atleisdamas pranešėją nuo bausmės, 
turėtų jį ištremti. .. Bet bergždžiai sielojuosi, norėdamas 
nuraminti sąžinės graužimą, kad aš stengiuosi pakeisti 
įstatymą — tą bendro pasitikėjimo šventą paminklą, tą 
žmonijos dorovės pagrindą. Kokį pavyzdį matys tauta, 

kai nebus atleistas nuo bausmės pažadėtas ir kai dėl gud- 
riai supintų pinklių tas, kuris įstatymo šaukiamas atsilie- 
pė, visuomenės sąžinės gėdai, eis mirti ant ešafoto? Pa- 
našių pavyzdžių neretai esti visose tautose, todėl yra 
nemažai žmonių, kurie žodį tauta supranta kaip sudėtingą 
mašiną, kurios judesius stiprūs ir apsukrūs valdo savaip; 
jie bus šalti, bejausmiai viskam, kas jautrioms ir kil- 
nioms širdims sudarys paguodą; jie, valdydami žmonių 
širdis, apsukriai žadins juos (taip, kaip griežikas savo 
instrumentais sužadins pačius subtiliausius jausmus ir 
pačias žiauriausias aistras), jei tik manys, kad tai bus 
naudinga jų siekimams. : 


XV 
Bausmių švelnumas 


Iš to, kas aukščiau buvo išdėstyta, galima padaryti 
išvadą, kad bausmių tikslas — tai ne žmogaus kankinimai 
bei jo asmens slopinimas, lygiai kaip ir ne tai, kad įvykę 
nusikaltimai būtų traktuojami tarytum neįvykę. Ar gali 
politinė organizacija, kurios tikslas stovint aukščiau aistrų 
įtakos, nuslopinti pavienių asmenų aistras, vadovautis 
niekam nereikalingu žiaurumu, tuo pykčio, fanatizmo bei 
silpnų tironų įrankiu? Ar gali nelaimingojo dejavimai iš 
praeitų laikų atšaukti jau įvykusius veiksmus? Taigi 
bausmės tikslas yra. vienas — užkardyti nusikaltėliui 
daryti piliečiams naujus žalingus veiksmus, o kitus nuo 
jų atitolinti. Todėl bausmės ir būdai joms vykdyti turi 
būti griežtai proporcingi nusikaltimams ir turi padaryti 
didelį ir patvarų įspūdį nekaltiems žmonėms, o nusikal- 
tėliams sukelti mažiausius fizinius skausmus. 

Įdomu, kas iš mūsų, skaitydamas istoriją, nekrūp- 
čioja dėl barbariškų ir nenaudingų kankinimų, šaltai 
apgalvotų ir įgyvendintų žmonių, kurie save laikė gud- 
ruoliais? Kas visa širdimi neužjaučia tūkstančių nelai- 
mingųjų, kurių nelaimės, daromos įstatymų (pataikaujan- 
čių mažesniam žmonių skaičiui ir spaudžiančių didesnį 
žmonių skaičių) ar jų leidžiamos, privertė iš nusiminimo 
grįžti į ankstesnę padėtį tuos, kuriuos kaltino nejma- 
nomais nusikaltimais, išgalvotais bailaus neapsišvietimo 
arba kurių visas nusikaltimas buvo jų įsitikinimai, ku- 
riuos tokie patys, kaip r jis, žmonės, turį tokius pačius 

jausmus ir aistras, sistemingai kankino laikydamiesi 
nustatytų formalumų ir darydami iš to linksmą reginį 
fanatiškai miniai? . 

Sėkmingam baudimui užtenka, kad skausmai, daromi 
bausme, viršytų malonumą, gaunamą nusikalstant. Prie 
to dar reikia priskirti bausmės neišvengiamumą ir nusi- 
kaltimu gautos naudos netekimą. Visa, kas tai viršija, 
yra nereikalinga ir virsta tironija. 

Žmonės reguliuoja savo veiksmus pagal jiems žino- 
mus ir besikartojančius nepatogumus, bet ne pagal neži- 
nomus ir nepatirtus. 

Įsivaizduokime sau dvi tautas, iš kurių vienos bausmių 
sistema, proporcinga nusikaltimų sistemai, sunkiausia 
bausme numato kalėjimą iki gyvos galvos, o kitos — 
baudimą ratu. Aš tvirtinu, kad pirmoji tauta lygiai taip 
pat bijos joje galiojančios bausmės, kaip antroji — savos. 
Tr jei atsirastų motyvų pakeisti pirmą bausmių sistemą, 
įvedant antros tautos žiauriąsias bausmes, tai nuosekliai 
reikėtų padidinti bausmes ir kitai tautai, pereinant nuo 
baudimo ratu prie mažiau lėtų ir gudrių kankinimų ir 
laipsniškai pasiekti taip gerai tironams žinomą to meno 
kraštutinumą. 

Kai bausmės yra labai žiaurios, tai ir žmonių dvasia 
žiaurėja, nelyginant skystis turįs lygį tų dalykų, kuriuose 
jis telpa; visados aistrų jėga padaro tai, kad po šimto 
metų žiaurių bausmių baudimas ratu tiek baugins žmones, 
kiek prieš tai baugino juos kalėjimai. 

Bausmių žiaurumas padaro tai, kad žmonės, norėdami 
išvengti bausmės, veikia tuo žiauriau, kuo jiems numato- 
mos didesnės kančios. Žiaurumas paveikia ir taip, kad 
norint išvengti bausmės už vieną nusikaltimą, jų daroma 
daugiau. Šalyse, kuriose buvo labai žiaurios bausmės, vi- 
sada būdavo daugybė kruvinų ir nežmoniškų nusikalti- 
mų, nes toji pati žiauri dvasia, kuria vadovavosi įstatymų 
leidėjas, būdinga ir tėvažudžio, ir plėšiko rankai. Iš sostų 
šita dvasia diktavo kruvinus įstatymus klusniems, bet 
žiauriems vergams, o privataus gyvenimo užkampiuose 
ji kurstė žudyti tironus, kad išdygtų nauji. 

Du kiti pražūtingi padariniai išplaukia iš bausmių žiau- 
rumo, priešingo net ir pačiam tikslui užkardyti nusi- 
kaltimus. Pirmas yra tai, kad nelengva išlaikyti tarp 
nusikaltimo ir bausmės sunkumo pusiausvyrą. Nors išra- 
dingas žiaurumas ir daro nusikaltimus vis didesnius ir 
didesnius, betgi ir jis prieina ribas, kurių peržengti 

negalima. Jei jau to pasiekė žiaurumas, tai už padarytus 
dar pavojingesnius ir sunkesnius nusikaltimus, jau nebus 
galima rasti sunkesnių, atitinkančių tuos nusikaltimus 
bausmių, kaip to reikėtų norint užkardyti panašius nusi- 
kaltimus. Antras padarinys — nusikaltimų nebaustinumas 
atsiranda iš žiaurių bausmių. Žmonės, darą gera ar bloga, 
yra pastatyti į tam tikras ribas, todėl per daug sunkūs 
reginiai gali būti tik laikini, bet ne pastovūs, kaip to 
reikalaujama iš įstatymų. Jei įstatymai yra tikrai žiaurūs, 
tai arba jie bus pakeisti, arba to pražūtingo nebausti- 
numo pradmenys kils iš pačių įstatymų. 

Baigiu tuo, kad bausmių dydis turi atitikti pačios tau- 
tos padėtį. Jausmingesni ir stipresni įspūdžiai turi būti 
taikomi šiurkščioms tautoms, toms, kurios ką tik buvo 
laukinės. Reikia perkūnijos jėgos paguldyti neprijaukintą 
liūtą, nes šautuvo šūvis jį tik suerzina! Tačiau nuo to laiko, 
nuo kurio žmonės, gyveną visuomenėje, pasidarė jautres- 
ni, jų jausmų suvokimas didėja, todėl bausmės pajėgumas 
turi mažėti, jei norima išlaikyti nuolatinį teisingą santykį 
ir poveikį. 


XVI 


Mirties bausmė 


Nereikalingas paskyrimas bausmių, kurios veik nieka- 
da nepataisė žmonių, paakino mane ištirti, ar esant gerai 
sutvarkytai valdžiai mirties bausmė yra tikrai naudinga 
ir teisinga? Iš kur žmonės gauna tą teisę, kuri jiems lei- 
džia žudyti į save panašius? Be abejonės, jos prad- 
menys neina iš ten, iš kur išeina aukščiausioji valdžia ir 
įstatymai. O pastarieji yra ne kas kita, kaip asmens laisvės 
pačių mažiausių dalelių dėjinys; jie yra bendra valia, 
išplaukianti iš privačių asmenų valios agregato. Tačiau 
kas gi pavestų savo gyvybę kitų žmonių savivalei? Kokiu 
būdu atskiras žmogus, perleisdamas savo laisvės dalelę, 
galėjo perleisti visų didžiausią gėrį — gyvybę? Tr paga- 
liau jei sutikti su tuo, kad tai buvo, tai kaip sutapinti šį 
dalyką su kitu, tai, kad žmogus neturi teisės atimti sau 
gyvybės? Jis turėjo turėti tą teisę, jei jis galėjo ją perleisti 
kitam asmeniui ar visai jų sąjungai. 

Vadinasi, mirties bausmė nėra teisė, nes aš įrodžiau, 
kad taip negali būti; ji yra kova tautos su. piliečiu, nes 

tauta mano, kad sunaikinti pilietį būtina ar naudinga. 
Tačiau jei aš įrodysiu, kad mirties bausmė nėra nei naudin- 
ga, nei būtina, aš laimėsiu žmoniškumo reikalą. 

Piliečio mirtis gali būti laikoma būtina tik dviem at- 
vejais: pirmas, kai pilietis, neatsižvelgdamas į tai, kad 
yra netekęs laisvės, palaiko tokius ryšius ir turi tokį 
galingumą, kuris gresia tautos saugumui, kada jo vieno 
gyvenimas gali padaryti perversmą, pavojingą esamai 
valdymo formai. Todėl piliečio mirtis yra būtina tada, 
kai tauta atgauna savo laisvę arba kai būna anarchija, kai 
netvarka pakeičia įstatymus. Tačiau ramiai viešpataujant 
įstatymams ir esant tokiai valdymo formai, kuri atitinka 
visos tautos norą ir kuri yra stipri savo jėga ir visuome- 
nės pritarimu (turinčiu galbūt didesnę reikšmę, negu 
pati jėga), kur valdžia priklauso tik tautos tikram valdo- 
vui, kur už pinigus perkami tik smagumai, bet ne autori- 
tetas — ten nematau jokio reikalo žudyti pilietį, išskyrus 
tą atvejį, kai jo mirtis bus toji vienintelė ir tikroji prie- 
monė neleisti kitiems daryti tam tikrų nusikaltimų, tai ir 
yra antras atvejis, kuriam esant mirties bausmė gali būti 
laikoma teisinga ir būtina. 

Jei visų amžių patirtis, rodanti, kad mirties bausmė 
nesulaikydavo žmonių, pasiryžusių pažeisti visucmenės 
tvarką, jei romėnų precedentai ir Rusijos impera torės Jeli- 
zavetos dvidešimties metų viešpatavimas! (kuriuo ji paro- 
dė tautų vadams ypatingą pavyzdį, kurį galima prilyginti 
kauiynių laimėjimams, susijusiems su tautos sūnų kraujo 
praliejimu) neįtikina žmonių, kurie visada įtariai žiūri į 
proto kalbą ir kur veikia tik autoritetas — to užteks pa- 
žinti asmenį norint įsitikinti tuo, ką aš tvirtinu. Žmogaus 
protą labiausiai veikia ne bausmės sunkumas, bet jos 
trukmė; Mūsų jausmai greičiau ir daugiau nustebinami 
silpnais, bet ilgalaikiais įspūdžiais, negu stipriais, bet 
greit praeinančiais. Įpročių jėga -—— bendras reiškinys vi- 
siems, turintiems jausmus; kadangi žmogus jų dėka iš- 
moksta kalbėti, vaikščioti, tenkinti savo reikalavimus, 
tai ir moralės sąvokos įsminga į žmogaus protą tik per 
ilgalaikius ir pasikartojančius veiksmus. Ne pais pikta- 
dario mirties baisus reginys yra stipriausia priemonė su- 
"laikyti žmones nuo nusikaltimų, bet nuolat veikiantis 
žmogų pavyzdys, rodantis, kad žmogus netekęs laisvės, ir 


' Rusijos imperatorė Jelizaveta (viešpatavo 1741—-1762) sustabdė 

veik būdamas panašus į darbo raguočius, savo sunkiu 
darbu atsilygina tai visuomenei, kurią jis įžeidė. Štai 
tikras, dažnai kartojamas sakinys: „Aš pats galėsiu patekti 
į panašią nelaimingą padėtį, jei padarysiu panašų nusi- 
kaltimą“ yra galingesnis, negu mintis apie mirtį, kurią 
žmonės visada mato tik ūkanotoje tolumoje. Mirties 
bausmė, nepaisant jos stipraus padaryto įspūdžio, greitai 
užmirštama; tai įgimta kiekvienam Žmogui, net ir svarbiau- 
siuose atsitikimuose. Stiprios aistros paprastai pavergia 
žmones, bet neilgam. Todėl jos paprastus žmones gali 
padaryti persais ir lakedemoniečiais. Tačiau laisvoje ir 
taikingoje visuomenėje turi būti taikomos pastovesnės, o 
ne greitai veikiančios priemonės. 

Daugeliui žmonių mirties bausmė yra reginys, o ki- 
tiems tai sukelia pasigailėjimą kartu su pasipiktinimu. 
Abu šie jausmai daugiau domina žiūrovų sielas, negu 
savisaugos baimė, kurią nori įkvėpti istatymas. Priešin- 
gai, esant mažiau žiaurioms tęsiamoms bausmėms, ši 
savisaugos baimė yra svarbiausias jausmas, nes tada 
kitiems jausmams čia nėra vietos. Riba, kurios įstatymų 
leidėjas, skirdamas bausmę, negali peržengti, kaip tik ten, 
kur pasigailėjimo jausmas ima viršyti visus kitus žiūrovų 
jausmus, nes šioji bausmė yra vykdoma daugiau žiūro- 
vams, negu pačiam nusikaltėliui. Kad bausmė būtų tei- 
singa, ji turi turėti tik tokį griežtumo matą, kurio užtektų 
sulaikyti žmones nuo nusikaltimų. Tačiau ar atsiras toks 
žmogus, kuris pagalvotų apie nusikaltimą, kad ir kažin 
kaip jis jam atrodytų naudingas, jei jam gresia pavojus 
netekti laisvės ligi gyvos galvos? Taigi nubausti amžinu 
vergavimu, jei tuo pakeistume mirties bausmę, pakaks, 
kad būtų užkardyti nusikaltimai net patiems atkakliau- 
siems žmonėms. Daug kas žiūri mirčiai į akis ramiai ir 
ištvermingai; vieni tai daro iš fanetizmo, kiti iš tuščios 
garbės, kuri beveik visada lydi žmogų, einantį į kitą pa- 
saulį, kiti pagaliau todėl, kad padarė paskutinę, bevil- 
tišką pasiangą, nuspręsdami, ar nusikratyti tos nepaken- 
čiamos padėties, ar netekti gyvybės. Ir fanatizmas, ir 
tuščios garbės troškimas dingsta apkaustant pančiais ir 
retežiais, dingsta mušant lazdomis, velkant jungą, sėdint 
už grotų. Žmogus, netekęs vilties dėl gyvenimo nesėkmių, 
nematys čia savo kančių galo, bet, priešingai, čia tik pradės 
kentėti. Mūsų dvasia daugiau gali priešintis prievartai 
ir kraštutinėms, bet greit praeinančioms kančioms, negu 
laikui ir beviltiškam liūdesiui; nusikaltėlis, norėdamas 

nuslopinti trumpalaikes kančias, kurių jis ilgesnį laiką 
nepajėgs pakelti, vienam momentui gali susikaupti. Mirties 
bausmė kiekvieną kartą vykdoma už tam tikrą konkretų 
nusikaltimą. Be to, jei tai labai svarbu, kad žmonės pa- 
Jaustų įsiatymų jėgą, reikia, kad mirties bausmių sprendi- 
mai būtų vykdorni greitai vienas po kilo, vadinasi, reikia, 
kad dažniau vyktų nusikaltimai. Kad šios bausmės būtų 
naudingos, reikia, kad jos nedarytų žmonėms tokios įta- 
kos, kokią jos turėjo padaryti, t.y., kad įos kartu būtų ir 
naudingos, ir žalingos. Tam, kuris man pasakys, kad am- 
žinas vergavimas yra tolygus mirčiai, o todėl ir vienodai 
žiaurus, aš atsakysiu: turint galvoj visus nelaimingus 
vergavimo momentus, jis gal bus net žiauresnis, negu 
mirtis, bet šie momentai bus išmėtyti per visą gyvenimą, 
o mirties bausmė visu savo sunkumu prislegia žmogų 
vienu momentu. Toliau, pirmenybę vergavimui galima 
atiduoti dar ir todėl, kad jis daugiau bauginančiai veikia 
žiūrovus, negu tą, kuris tą vergavimą kenčia, nes žiūro- 
vai Mato visus to vergavimo nelaimingus momentus, o 
kenčiąs šiandieninius nelaimės momentus nutolsta nuo 
būsimųjų. Visos kančios mūsų vaizduotėje yra perdeda- 
mos. Tas, kuris kenčia, visada ras patiems žiūrovams ne- 
suprantamos ir nežinomos paguodos, nes jie sutelkia visą 
kentėtojo jausmingumą jų kančiomis užgrūdintoje sieloje. 

Štai kaip protauja plėšikas ar žmogžudys, kurio nie- 
kas, be kartuvių bei rato, negali priversti klausyti įsta- 
tymų: aš žinau, jog išugdyti savo širdyje jausmus yra 
menas, kurio išmokoma auklėjimu; o iš to, kad plėšikas 
negali tinkamai pareikšti savo principų, negalime padaryti 
išvados, kad jo principai yra jam mažiau reikšmingi. 
„Kas per įstatymai, kuriuos aš turiu gerbti ir kurie sudaro 
tarp manęs ir turtuolio tokią bedugnę? Pastarasis neduo- 
da man prašomo pinigo ir pasitenkina siųsdamas mane 
dirbti darbą, apie kurį pats nieko neišmano. Kas surašė 
tokius įstatymus? — Turtingi ir galingi žmonės, kurie 
niekados nelankė neturtingo žmogaus lūšnos, kurie nekal- 
tiems, alkaniems, verkiantiems vaikams ir motinoms nie- 
kados nepadalijo nė kąsnio sužiedėjusios duonos. Su- 
traukykim tuos saitus, pražūtingus didesnei žmonių daliai 
ir naudingus tik keliems netikusiems iironams. Sutriuš- 
kinkime neteisingumą iš pašaknų. Aš grįšiu į savo pri- 
gimtinę nepriklausomumo padėtį ir savo drąsumo ir ap- 
sukrumo dėka gyvensiu laisvai ir laimingai. Gal ateis šird- 
gėlos ir gailesčio diena, bet tai bus viena akimirka, ir 

aš už daugelio metų laisvę ir malonumą užmokėsiu tik 
viena bausmės diena. Priešaky mažos žmonių saujelės aš 
pataisysiu likimo klaidas ir pamatysiu šituos tironus iš- 
balusius ir drebančius prieš tą, kurį jie savo akiplėšiška 
didybe laikė žemiau, negu jų arkliai bei šunes.“ Čia nu- 
sikaltėlio protui, kuris viską panaudojo piktam, aieina į 
pagalbą religija, kuri siūlo jam lengvą atgailą ir po to, veik 
garantuotą, amžiną išganymą. Tai labai mažina šios pasku- 
tinės tragiškos dienos baimę. 

Tačiau matąs prieš save ilgus vergavimo ir vargo 
metus, o gal net ir visą gyvenimą, prisimindamas tai, 
kaip jis tarp savųjų piliečių gyveno kaip laisvas pilietis 
ir būsimą savo vergo padėtį, nustatytą tų įstatymų, kurie 
jį irgi apgindavo, sulygins visa tai su daromų nusikaltimų 
padariniais ir jų trumpalaike nauda. Ilgai trunkantis 
pavyzdys tų, kurie tapo aukomis savo neapgalvojimo, 
padarys jam didesnį įspūdį, negu mirties bausmės reginys, 
kuris greičiau padarys jį žiaurų, negu pataisys. 

Mirties bausmė yra nenaudinga, nes ji žmonėms rodo 
žiaurumo pavyzdį. Jei aistros ar būtini karai verčia lieti 
kraują, tai įstatymai, skirti, be kita ko, ir papročiams 
švelninti, neprivalo ugdyti žvėriškumo; tai ypač pražū- 
tinga todėl, kad mirtis pagal įstatymus daroma žmogui 
metodiškai ir laikantis formalumų. Man atrodo absurdas, 
kad įstatymai, kurie atspindi visų visuomenės narių valią, 
įstatymai, smerkiantys nužudymus ir už juos baudžiantys, 
patys žudo; įspėdami piliečius nesikėsinti į kito žmogaus 
gyvybę, patys viešai leidžia kėsintis į tą gyvybę. 

Kokie įstatymai teisingi ir daugiau naudingi? — Tai tos 
sutartys ir sąlygos, kurias Lūtų norima gerbti ir kurias visi 
siūlytų tada, kai tyli visada rodąs balsą privatus interesas, 
ar kai Jis irgi jungiasi prie visos visuomenės interesų. 
Kokius jausmus kiekvienam žmogui sukelia mirties baus- 
mė? 

Mes pažįstame tuos jausmus ir taip pat kaip kiekvie- 
nas su neapykanta ir panieka žiūrime į budelį, esantį tik 
nekaltu vykdytoju visuomenės valios, į tą gerą pilietį, 
tarnaujantį visuomenės labui, į tą valstybės viduje visuo- 
menės saugumo būtiną įrankį, kuriuo būna valstybės 
išorėje jos narsūs kareiviai. Kodėl čia yra prieštaravi- 
mų? Ir kodėl si tas jausmas žmonėms toks stiprus, ne- 
paisant proto įrodymų? — Todėl, kad žmonės savo sielos 
gelmėse, kuri daugiau, negu kas kitas, slepia savyje pir- 
mykštį gamtos pradmenį, supranta, kad jų gyvybei niekas 

neturi valdžios, be to tik reikalingumo, kuris savo geležine 
valia viešpatauja visame pasaulyje. 

Ką turi manyti žmonės, matydami gudrius teisėjus ir 
rimtus teisėtumo vaidilas, kurie visiškai šaltai ir iškilmin- 
gai siunčia nusikaltėlį mirti ir kartu mato laukiantį 1e- 
miamo smūgio tą nelaimingąjį, kuris mirties akivaizdoje 
konvulsiškai krūpčioja, o teisėjas su bejausmiu šaltumųu, 
o galbūt dėl savo padėties net ir su paslėptu pasitenki- 
nimo jausmu, po to eis smaguriautis gyvenimu? „A“, 
pasakys jie, „šie įstatymai yra tik smurto pridengimas, o 
apsvarstytos žiaurios apeigos — tik priemonė be pavojaus 
paversti mus auka prie nepasotinamo despotizmo au- 
kuro.“ 

„Mums buvo pristatomas nužudymas, kaip didžiausioji 
piktadarybė, bet mes matome, kad jis yra vykdomas be 
baimės ir šlykštumo. Panaudosime tą pavyzdį. Nužudymas 
prievarta pagal mūsų daromus aprašymus parodė, kaip 
tai baisu, bei mes matėme, kad tai vieno momento darbas. 
Jei tai daroma be pasiruošimų, kuo pašalinama beveik 
visa tai, kas ten yra baisaus, tai visa šitai bus dar mažiau 
baisu.“ Tokias pražūtingas išvadas, kad ir neaiškias, 
visados padaro žmonės, linkę nusikalsti ir piktam pa- 
naudoti pačią religiją. 

Jei man nurodys į visų amžių ir tautų pavyzdžius, 
kurie rodo mirties bausmės taikymą už tam tikrus nusi- 
kaltimus, tai aš atsakysiu, kad šie pavyzdžiai nieko nereiš- 
kia, palyginti su tiesa, kuri neturi senaties termino; žmo- 
nijos istorija — iai klaidų jūra, kurios paviršiuje, nors 
retai, betgi išplaukdavo ir kai kurios tiesos. Žmonių au- 
kojimas dievams buvo visoms tautoms bendras reiškinys; 
bet kas drįso jį pateisinti? Tai, kad prieš mirties bausmę 
pasisako kai kurios visuomenės dalys, ir tai tik labai 
trumpam laikui, daugiau kalba mano naudai negu priešin- 
gai, nes didelių tiesų, kurių šviesa yra perkūnijos švie- 
sa, pasirodžiusi žmonėms ilgos nakties tamsoje — toks 
jau yra likimas. Neatėjo dar tas laimingas laikas, kai 
tiesa, kaip iki šiol klaida, bus daugelio žmonių paliki- 
mas. Nuo to bendro dėsnio dabar yra laisvos tik tos tiesos, 
kurias amžina išmintis atskyrė nuo kitų apreiškimų. 

Filosofo balsas labai silpnas, palyginti su tuo triukšmu 
ir šauksmais, paskui kuriuos, aklu įpratimu, eina dau- 
gelis; nedaug išminčių, išsklaidytų po visą pasaulį, man 
pritars savo širdžių gelmėse. Jei tiesa, nugelėjusi daugelį 
kliūčių, kurios ją tolino nuo valdovo, staigiai pasieks 

sostą, tai tegul tada bus jam žinoma, kad ji ten pateko 
pagal visos tautos vidinį norą, tegul bus žinoma, kad tada 
nubluks kruvina užkariautojų garbė ir kad tokiam valdo- 
vui teisingieji palikuonys suras pirmąją vietą tarp Titų, 
Antoninų ir Trajanų. 

Laiminga būtų žmonija, jei įstatymai pirmą kartą būtų 
surašyti šiandieną, šiandieną, kai Europos sostuose sėdi 
monarchai — geradariai, globėjai, teikę dorybių, mokslų, 
meno, kai sėdi savo tautų tėvai, vainikuoti piliečiai, kurių 
valdžia — vaidinių laimė, kurie slopina tarpinį despotiz- 
mą, žiauresnį dėl to, kad mažiau garantuoja ir neleidžia 
atviram "tautos balsui pasiekti sostą, kur tikrai visada 
būtų išklausytas. Jei tokie valdovai palieka dar senus 
įstatymus, tai taip išeina dėl tos ypatingos padėties, su 
kuria susijęs išsilaisvinimas nuo ilgus šimimečius darytų 
klaidų. Tai yra dar vienas motyvas linkėti apšviestiems 
žmonėms, kad tokių valdovų jėga didėtų. 


XVII 
Ištrėmimas ir turto konfiskavimas 


Tas, kuris pažeidžia visuomenės rimtį, neklauso įstaty- 
mų, t.y. tų sąlygų, kurioms esant įmanomas bendras 
žmonių gyvenimas ir kurios sudaro jų bendrą apsaugą, 
turi būti išmestas iš visuomenės tarpo, t.y. turi būti iš- 
tremtas. 

Atrodytų, kad ištrėmimas turėtų būti taikomas kalti- 
namiems labai dideliais nusikaltimais, kurių kaltė atrodo 
galima, bet nepakankamai įrodyta. Tačiau tam reikalinga 
tiksli įstatymo formuluotė, visai šalinanti teisėjo saviva- 
lę; tas įstatymas turėtų būti taikomas tam, kuris iškėlė 
visuomenei alternatyvą — ar jo bijoti, ar įžeisti jo teises; 
betgi ir jam turi būti palikta šventa teisė įrodinėti savo 
nekaltumą. Motyvai turi būti stipresni norint ištremti 
valdinį ir kaltinant pirmą kartą, negu ištremiant svetim- 
šalį ar kaltinant jau ne pirmą kartą. 

Ar ištremtas visiškai ir išbrauktas iš visuomenės, ku- 
rios narys jis buvo, turi netekti ir savo turto? Šis klausi- 
mas įvairiai aiškinamas todėl, kad turto netekimas yra 
skaudesnis,negu ištrėmimas. Todėl reikia numatyti atsiti- 
kimus, kuriems įvykus, proporcingai nusikaltimui, nusi- 
kaltėlis netenka viso savo turto ar tik jo dalies, ar jo 

turtas visiškai bus neliečiamas. Netekimas viso turto gali 
būti laikomas tada, kai įstatymas numato ištrėmimus už 
tokius nusikaltimus, dėl kurių nuteistasis netenka visų 
buvusių santykių tarp jo ir visuomenės, kuri jį dabar 
tremia. Šiuo atsitikimu miršta pilietis ir lieka tik žmogus; 
politiniu atžvilgiu čia turi įvykti tokie padariniai, kurie 
būna įvykus natūraliai mirčiai. Atrodytų, kad iš nusikaltė- 
lio atimtas turtas turėtų pereiti greičiau jo teisėtiems įpė- 
diniams, negu valdovui, nes mirtį ir panašų ištrėmimą 
valstybė traktuoja tolygiai. Bet ne dėl to aš drįstu priešta- 
rauti prieš konfiskavimą. Jei kai kurie tvirtina, kad konfis- 
kavimas yra priemonė privačiam ir daug galinčių asmenų 
per dideliam kerštui, tai jie užmiršta, jog įeigu bausmė yra 
naudinga, tai dar nereiškia, kad ji yra teisinga, nes kad bū- 
tų teisinga, ji turi būti ir būtina. Nereikalingo neteisumo 
neleidžia tokie įstatymų leidėjai, kurie nori uždaryti visas 
duris prieš budinčią tironiją, kuri atrodo viliojama prie 
greit prieinamų gėrybių, siūlančių pažibas ir laimę nedau- 
geliui išrinktųjų, laimę, grindžiamą paniekinimu būsimos 
pražūties ir neturtėlių ašaromis. Turto konfiskavimo pada- 
rinių našta krinta ant neturtingųjų; ji verčia nekaltus ken- 
tėti už kaltus ir net iš desperacijos daryti nusikaltimus. Kas 
gali būti liūdnesnio už tai, kai šeima, netekusi šeimos 
galvos, atsiduria neturite ir negarbėje, kurioje tos šeimos 
nariai, remdamiesi tais pačiais įstatymais, turėjo jo klau- 
syti, bet neturėjo teisės sutrukdyti jam padaryti šį nusikal- 
timą, jei tam ir turėtų kokių nors priemonių. 


XVIII 
Garbės nustojimas (infamia) 


Garbės nustojimas yra ženklas viešo pasmerkimo, dėl 
kurio asmuo netenka visuomenės pagarbos, tėvynės pasi- 
tikėjimo ir beveik išmetamas iš to draugiško sambūrio, 
kuris yra visuomenė. Garbės atėmimas nėra priemonė, 
tiesiogiai priklausanti nuo įstatymų, todėl ir reikia, kad 
tam tikrais atsitikimais, įstatymų numatyta infamija ne- 
prieštarautų bendram žmonių supratimui ir ypač visuome- 
nės moralei, sudarančiai tautos opiniją. Jei įstatymų nu- 
matyta infamija nesutampa su šia opinija, tai ar įstatymas 
neteks visuomenės pagarbos, ar moralės ir teisingumo 
idėjos žus, neatsižvelgiant į įvairią gražbylystę, kuri nepa- 

jėgs kovoti su užkrečiamu pavyzdžiu. Kas apšaukia ne- 
garbingais tuos veiksmus, kurie savyje neturi tų ypaty- 
bių, tas mažina negarbingumo reikšmę. 

Kūniškos bausmės ir apskritai sukeliančios fizines 
kančias neturi būti skiriamos už tokius nusikaltimus, 
kurių akstinas yra išdidumas, randąs sau peną ir garbę pa- 
čiose kančiose. Su tokiais nusikaltimais reikia kovoti pa- 
įuoka ir infamija; bausmės, nuraminančios fanatikų išdi- 
dumą minios akyse, kurių įtaka yra tokia stipri, kad ir 
pati tiesa atsipalaiduoja nuo jų tik ilgametėmis ir atkak- 
liomis pastangomis. Todėl gudrus įstatymų leidėjas, su- 
priešindamas jėgą jėgai, opiniją opinijai, nuslopins tauto- 
je nusistebėjimą ir nuostabą, sukelią joje klaidingu prin- 
cipu, kurio beprasmiškas pagrindas paslepiamas nuo ma- 
sių gerai padarytomis išvadomis. 

Infamijos bausmės neturi būti labai dažnos; jos taip pat 
neturi būti skiriamos daugeliui žmonių vienu kartų; 
pirma — tai neturi būti todėl, kad visuomenės opinijos 
įtakos dažnas panaudojimas silpnins tos įtakos reikšmę, 
antra — todėl, kad įei daugelis neteks garbės, tai kariu 
jos niekas nebus netekęs. 

Štai priemonė atsikratyti supynimo santykių ir ne- 
kintamų dalykų esmės, kuri nesuvaržyta laiku ir nuolat 
veikdama naikina visus dėsnius, nesutinkančius su ja. 
Ne vien menas laikomas tikru gamtos pamėgdžiojimu, 
bet ir politika, bent jau tikroji ir pastovioji, priklauso 
nuo šio principo, nes ji yra ne kas kita, kaip tik menas 
gerai suderinti ir sutarinėti pastovius žmonių jausmus. 


XIX 


Greitasis baudimas 


Kuo greičiau įvykus nusikaltimui bus įvykdyta bausmė, 
tuo ji bus teisingesnė ir naudingesnė. Aš sakau teisin- 
gesnė dėl to, kad ji trumpina nusikaltėliui beprasmiškas 
ir žiaurias kančias laukiant kažko nežinomo, padidinto 
jo vaizduotėje ir jausmuose; teisingesnė todėl, kad lais- 
vės atėmimas iš esmės jau yra bausmė ir iki teismo spren- 
dimo neprivalo ilgiau trukti, negu būtinai to reikia. 
Vadinasi, laikymas kalėjime yra paprastas piliečio sulai- 
kymas iki to laiko, kol jis bus pripažintas kaltų; sulai- 
kymas pats iš esmės yra sunki priemonė, todėl ji, pagal 

galimybę, turi būti ir neilga, ir negriežta. Mažiausias 
sulaikymo laikotarpis nustatomas atsižvelgiant į laiką, 
kurio reikia procesui ir eilės tvarkai, nes anksčiau sulaiky- 
tas turi teisę būti ir anksčiau teisiamas. Kalėjimo griež- 
tumas turi būti tik toks, kuris neleidžia iš jo pabėgti ir 
paslėpti nusikaltimo pėdsakų bei įrodymų. Pats procesas 
turi būti kuo greičiausiai užbaigtas. Ar gali būti didesnis 
kontrastas, kaip teisėjo neatidumas ir kaltinamojo kalini- 
mas. Viena vertus, bejausmio valdininko gyvenimo pato- 
gumai ir malonumai, antra vertus, suimtojo ašaros ir ii- 
gesys! Apskritai bausmės sunkumas ir nusikaltimo padari- 
niai turi labiau veikti kitus ir būti kiek galima daugiau 
nesunkūs tam, kuris jų nusipelnė; visuomenė negali vadin- 
tis teisinga, jei ji neapsaugo žmonių, kad jie būtų kuo 
mažiausiai nelaimingi. 

Aš pasakiau, kad bausmė tuo naudingesnė, kuo ji, nusi- 
kaltimui įvykus, bus greičiau įvykdyta, nes kuo mažiau 
pracis laiko tarp bausmės ir nusikaltimo, tuo įspūdingesnė 
ir patvaresnė žmonių atmintyje bus šių dviejų idėjų — nu- 
sikaltimo ir bausmės — sąveika; tada jie supras, kad nu- 
sikaltimas — yra priežastis, o bausmė — nuolatinis, neiš- 
vengiamas padarinys. Įrodyta, kad idėjų asociacija yra 
viso žmogaus protavimo cementas, be jos džiaugsmas 
ir liūdesys būtų izoliuoti ir neturėtų jokios reikšmės. 
Kuo daugiau žmonės atsiriboja nuo bendrų idėjų ir uni- 
versalių principų, t.y. tuo daugiau jie neapsišvietę, tuo 
daugiau pasiduoda įtakai tiesioginių ir artimesnių idėjų 
asociacijos, nekreipdami tinkamo dėmesio į tolimesnes 
ir sudėtingesnes idėjas, kurių turi tik Žmonės, labai pri- 
sirišę prie tų idėjų, kurių jie nori pasiekti; jų dėmesys 
nukreiptas tik į tą proto apšviestą idėją, o kitos — palie- 
kamos tamsoje. Taip pat tas idėjas turi ir aukštesnio ih- 
telekto žmonės, kurie įpratę iš karto apžioti daug dalykų 
ir lengviau sugretinti atskirus įvairius jausmus taip, kad 
padarinys, t.y. veikimas, yra mažiau pavojingas ir mažiau 
pražūtingas. 

Todėl itin svarbu nusikaltėlį bausti greit, jei tuo nori- 
ma pasiekti, kad paprastose ir neapšviestose žmonių gal- 
vose, be siekiamos iš nusikaltimo naudos, jie įsivaizduotų 
sau ir bausmę, skiriamą už tą baustiną naudą. Lėtumas tik 
padaro tai, kad dvi idėjos -— nusikaltimas ir bausmė — 
vis atsitolina vien» nuo kitos; ir nesvarbu, kokį įspūdį 
padarytų bausmė, ji bus daugiau reginys, negu bausmės 
įspūdis ir eis po to, kai žiūrovų protuose baimė, kylanti 

dėl bausmės už nusikaltimus ir turinti padidinti tos baus- 
mės reikšmę — jau savaime sumažės. 

Kitas principas -— tai būtinas ir svarbus ryšys tarp 
nusikaltimo ir bausmės; principas, kad bausmė kiek galima 
daugiau atitiktų nusikaltimą. Šita analogija lengvai padaro 
tai, kad prisiminus bausmes ne tik dingsta noras pada- 
ryti nusikaltimą, bet ir protas, norėjęs dėl būsimojo pau- 
dingumo pažeisti įstatymą, nukreipiamas į priešingą tikslą. 

Įprasta menkesnius nusikaltėlius bausti laisvės atėmi- 
mu kalėjimuose ar išsiuntinėti juos vergauti į tolimesnes 
vietas; tai yra beveik nenaudinga, nes šiuo atveju duo- 
damas pavyzdys visuomenei, kuriai nusiųstas vergauti 
nėra nusikaltęs. Kadangi žmonės ne taip lengvai daro 
didžiausius nusikaltimus, tai ir viešas jų nubaudimas, 
didesniam žmonių skaičiui bus lyg kažkas nepaprasto ir 
kažkas tokio, ko jie niekados nepadarys. Viešas nubau- 
dimas už menkesnius nusikaltimus lengviau žmonių su- 
prantamas ir padarys įspūdį, kuris atgrąsindamas žmones 
nuo ių nusikaltimų dar labiau nušalins juos nuo didžiųjų 
nusikaltimų. Bausmės ne tik savo sunkumu turi būti pro- 
porcingos nusikaltimams, bet ir vykdymo būdais. 


XX 
Bausmių neišvengiamumas. Pasigailėjimas 


Pati stipriausia priemonė užkardyti nusikaltimus — 
tai ne bausmių žiaurumas, bet jų būtinumas, 0 nuosek- 
liai ir magistratūros budėjimas, ir tas nepermaldauja- 
mas teisėjo griežtumas, kuris, kad taptų naudinga dorybe, 
turi išeiti iš švelnios įstatymų leidybos. Įsitikinimas, kad 
bausmė neišvengiama (nors ir švelni), visados padarys di- 
desnį įspūdį, negu baimė žiauriausios bausmės, nuo ku- 
rios dar yra viltis išsigelbėti. Kančios, nors ir menkiau- 
sios, jei tik jos neišvengiamos, visados baugina žmones, 
tuo tarpu viltis, toji dangaus dovana, dažnai pavaduojanti 
mums viską, nutolina didelių kančių mintį, ypač kai ne- 
baustinumo viltis sustiprinama tuo, kad gobšumas ir silp- 
numas nėra žmonėms svetimi. 

Kai kurie įstatymų leidėjai atleidžia nuo bausmės už 
mažus nusikaltimus, jei nukentėjęs dovanoja nusikaltė- 
liui; tai susiję su žmogaus geraširdyste ir humaniškumu, 
bet priešinga bendram labui. Argi privatus pilietis gali 

panaikinti pavyzdžio reikalingumą lygiai taip, kaip jis 
gali dovanoti už jo asmens įžeidimą? Teisė bausti pri- 
klauso ne vienam, bet visiems piliečiams ar valdovui. 
Kiekvienas pilietis gali atsisakyti tik nuo savo teisės 
dalies, bet ne nuo kitų teisės. 

Kai bausmės bus mažiau skaudžios, malonė ir pasigai- 
lėjimas irgi bus mažiau reikalingi. Laiminga toji tauta, 
kurioje tai bus laikoma žalinga. Pasigailėjimas, t.y. dory- 
bė, kurią kartais parodo valdovas, ailikdamas tas parei- 
gas, kurios jį susaisto su sostu, turėtų būti išbraukia iš 
neturinčių trūkumų įstatymų, kur yra neskaudžios bausmės 
ir teisingas bei greitas procesas. Ši tiesa pasirodys žiauri 
tam, kuris gyvena netvarkingos baudžiamosios sistemos 
šalyje, kur pasigailėjimas ir malonė tiek reikalingi, kiek 
ten viešpatauja blogi įstatymai ir žiaurios bausmės. 

Pasigailėjimas sudaro pačią gražiausią sosto prerogaty- 
vą; tai pats geistiniausias aukščiausios valdžios atribu- 
tas, bet kartu tai ir tylus nepritarimas, kurį išreiškia bend- 
ros laimės geradaringi tvarkdariai prieš esamą teisyną, 
kuris su visais savo netobulumais yra grindžiamas ištisų 
šimtmečių prietarais, be galio imponuojančių komentarų 
skaičiumi, senais formalumais, išdidžiu aparatu ir įtikinan- 
čių, bet nepavojingų pusmokslininkių pritarimu. 

Toliau, reikia turėti galvoje, kad švelnumas turi būti 
įstatymų leidėjo, bet ne įstatymų vykdytojo dorybė, kad 
jis turi būti ne atskirų teismo sprendimų, bet teisyno 
pažiba. Jei žmonėms rodoma, kad už nusikaltimus 
gali būti dovanojama ir kad bausmė nėra jų neišvengia- 
mas padarinys, tada duodama vieta nebaustinumo vilčiai 
ir leidžiama manyti, kad tiems nepagailėtiesiems baus- 
mės vykdymas bus greičiau jėgos piktam panaudojimas, 
negu teisingumo išraiška. Ką pasakyti apie tai, kai valdo- 
vas teikia malonę, t.y. aukoja visuomenės saugumą vieno 
asmens labui, ir kai jis, per savo neapšviesto gailestin- 
gumo privatų veiksmą, sudaro nusikaltimo nebaustinumo 
viešą aktą. Štai kodėl įstatymai ir įstatymų vykdytojai 
turi būti nepermaldaujami, bet įstatymų leidėjas turi būti 
jautrus, humaniškas ir atlaidus. Kaip prityręs statytojas 
jis stato savo rūmus ant žmonijos savimeilės pamatų, 
todėl viešas interesas jam bus pavienių asmenų tam tikrų 
interesų rezultatas. Tik tada jis nebus verčiamas tvar- 
kytis separatiškais įstatymais ir netvarkingomis pataiso- 
mis. Išmintingas ir neabejingas Žmonijos jausmams filoso- 
fas ar įstatymų leidėjas leis savo broliams žmonėms 


75 


ramiai naudotis tąja nedidele laimės dalimi, kurią visos 
esamos Pradžios neišmatuojama išmintis padarė, kad jie 
galėtų naudotis ja šiame pasaulyje. 


XXI 


Prieglauda 


Man lieka išnagrinėti dar du klausimus: pirmas — 
ar leistinas nusikaltėlių globojimas, antras — ar naudin- 
gos tautų sutartys apie nusikaltėlių išdavimą. Valstybėje 
negali būti vietos, nepriklausančios nuo įstatymų. Jų jėga 
turi sekti paskum kiekvieną pilietį, Kaip šešėlis slenka 
paskum kūną. Nebaudimas ir nusikaltėlių globojimas tarp 
savęs skiriasi tik savo tūriu, bet iš esmės yra ta pati sąvoka; 
kadangi bausmė stipresnė tuo, kad neišvengiama, negu tuo, 
kad sunki, tai nusikaltėlių globojimas kursto daryti dau- 
giau nusikaltimų, negu sulaiko juos nuo bausmės. Norint 
valstybėje didinti globojamųjų skaičių, reikia steigti ma- 
žas valstybėles, nes ten, kur bendri įstatymai neturi galios, 
gali atsirasti naujų įstatymų, priešingų pirmiesiems; ten ta- 
da gims ir dvasia, priešinga viso politinio kūno dvasiai. 
Istorija rodo, kad iš globojamų nusikaltėlių išeina ir 
valstybių visi didieji politiniai perversmai. 

Kai kurie mano, kad nesvarbu, kur būtų padarytas 
nusikaltimas, t.y. veiksmas priešingas įstaiymams, už jį 
vis tiek turi būti baudžiama, lyg pavaldumas neatskiria- 
ma nuo asmens, t.y. lyg tas pavaldumas yra vergovės 
sinonimas, net dar blogiau negu vergovė. Lyg kas nors 
negali gyventi vienoje valstybėje, o būti kitos valdiniu; 
lyg jo veiksmai gali priklausyti dviems valdovams ir 
dviems teisynams, dažnai vienas kitam priešingiems? 
Taip pat kai kurie mano, kad už nusikaltimą, padarytą 
Konstantinopolyje, reikia bausti Paryžiuje. Ta mintis iš- 
plaukia iš abstraktaus mąstymo, kad tas, kuris įžeidė 
žmoniją, vertas visos žmonijos neapykantos ir paniekos. 
Lyg teisėjai baudžia už žmonijos jausmų įžeidimą, o ne 
už pažeidimą tos sutarties, kuri susaisto žmones. 

Bausmės vieta — tai nusikaltimo vieta, nes ti ten, 
o ne kur kitur, žmonės įžeidžia pavienį asmenį, tuo ap- 
saugodami nuo įžeidimo visuomenę. Toks piktadarys, kuris 
nepažeidė sutarties su tam tikra visuomene, kurios narys 
jis yra, gali sukelti baimę ir todėl aukščiausia visuomenės 

valdžia gali jį išrauti ir ištremti iš tos visuomenės, bet 
formaliai už tai įstatymai nebaudžia, nes jie baudžia už 
sutarties pažeidimą, o ne už padarytą vidinį blogį. 
Todėl ar bus naudingas tarp valstybių nusikaltėlių 
išdavimas? Aš nedrįstu spręsti šio klausimo iki to laiko, 
kol įstatymai daugiau atitiks žmonijos reikalavimus, kol 
bus sušvelninios bausmės, kol bus visiškai panaikinta 
priklausomybė nuo nuožiūros ir asmeniško nusistatymo, 
kol bus pašatintas pavojus nuskriaustai nekaltybei ir 
nepakenčiamai dorybei, ko! tironija bus išguita iš valsty- 
bių į Azijos tyrumas ir kol protas suartins sosto ir val- 
dinių interesus. Tada įsitikinimas, kad žemėje negalima 
surasti nė vieno ploto, kuriame būtų dovanojama už tikrus 
nusikaltimus, bus pati realiausia priemonė jų nedaryti. 


I1IXX 
Nusikaltėlio galvos įkainojimas 


Kitas klausimas, ar naudinga įkainoti nusikaltėlio gal- 
vą ir tokiu būdu, įbrukant kiekvienam piliečiui ginklą į 
ranką, daryti iš jo budelį. Nusikaltėlis gali būti arba už 
valsiybės sienų, arba valstybėje. Pirmu atveju — valdo- 
vas kursto piliečius daryti nusikaltimą, už kuiį jie bus 
baudžiami; be to, dar įžeidžia ir užgrobia kitos valstybės 
valdžią; kartu kitoms valstybėms tai leidžia daryti ir su 
savim. Antru atveju — jis parodo savo silpnumą. Kuris 
pats pajėgs save apginti, tas nesamdys apgynimo. Be to, 
toks įstatymas naikina visas moralės ir dorybės idėjas, 
kurios ir taip, mažiausiam vėjui papūtus, pačios dingsta. 
Vienu atveju patys įstatymai verčia būti išdaviku, ki- 
tu — už tai baudžia. Viena ranka įstatymų leidėjas palaiko 
šeimą, giminingumą, draugiškumą, kita — apdovanoja 
tuos, kurie tai suardo ir to neapkenčia. Nuolat pats sau 
prieštaraudamas, jis tai reikalauja iš skeptikų pasitikėji- 
mo žmonėmis, tai pats sėja Žmonių širdyse tą nepasitikė- 
jimą. Norėdamas užkardyti vieną nusikaltimą, jis pagim- 
do šimtus kitų. Tokias priemones varioja silpnos tauios, 
kurių įstatymai yra vien griūvančių rūmų nepatvarios 
atramos. Kylant tautos švietimo lygiui, sąžiningumas ir 
tarpusavio pasitikėjimas darosi būtini. Gudris apgaudinė- 
jimai, klasta, tamsūs ir kreivi keliai daugumai tada virsta 
aiškiais, ir tada visuomenė būna viršesnė už atskirą pi- 

lietį. Patys neapšvietimo amžiai, kai visuomenės moralė 
reikalavo iš žmonių klusnumo atskiriems asmenims, yra 
apšviestiesiems amžiaus pamoka ir patirtis. Tačiau įsta- 
tymai, apdovanoją išdavimą ir kurstą žmones paslapiin- 
gam karui, įžiebia jų tarpusavio nepasitikėjimą, priešin- 
gą tam taip reikalingam susijimui pradų dorovės su poli- 
tika, tokiam susijimui, kuriam žmonės būtų dėkingi už 
savo laimę, valstybė -— už taiką, 0 visas pasaulis -— už 
ramybės ir poilsio ilgesnį laikotarpį. 


XXIII 
Nusikaltimo ir bausmės santykis 


Bendras interesas yra ne vien tai, kad nebūtų daromi 
nusikaltimai, bet ir tai, ar labai žalingi visuomenei nu- 
sikaltimai rečiau kartosis, ar ne. Iš to galima padaryti 
išvadą, kad kliūtys, kurios kliudo žmonėms daryti nusikal- 
timus, turi būti tuo didesnės, kuo labiau vienas ar kitas 
nusikaltimas bus nepakenčiamas visuomenės ir kuo stip- 
resnės bus paskatos daryti tuos nusikaltimus. Vadinasi, 
turi būti santykis tarp nusikaliimo ir bausmės. 

Kai pomėgiai ir Kančios yra turinčių jausmus gyvų | 
būtybių du varikliai ir kai tarp paskatų, kurios gyve- 
nime verčia žmogų elgtis šiaip bei kitaip, nematomas 
įstatymų leidėjas nustatė dovanas ir bausmes, tai baudžia- 
mąja įstatymų leidyba nustatytas neteisingas bausmių 
išskirstymas visada yra tas prieštaravimas, kuris, nors 
labai mažai žmonių pastebimas, bet virsta bendru reiški- 
niu tada, kai baudžiamieji įstatymai baudžia už nusikalti- 
mus, kuriuos jie patys padarė. Jei už du pagal padarytą 
visuomenei žalą nelygius nusikaltimus bus paskirta vie- 
noda bausmė, tai, savaime suprantama, žmonės savo nu- 
sikaltimų kely nesutikę didesnių kliūčių, darys tuos dides- 
nius nusikaltimus, jei tik jiems šie nusikaltimai bus nau- 
dingesni. 

Jei pagaliau vienodai bus nubausias, pavyzdžiui, mir- 
ties bausme ir tas, kuris nužudė fazaną, ir tas, kuris nužudė 
žmogų ar suklastojo kokį nors svarbų dokumentą, lada 
nebus jokio skirtumo tarp tų nusikaltimų. Tuo bus pažeisti 
daugelio amžių moralės jausmai, sukurti preliejus daug 
kraujo ir taip lėtai, taip sunkiai Žmogaus sieloje atsira- 

dę. Šiems jausmams išugdyti reikėjo pačių kilniausių 
motyvų ir sudėtingų formų pastangų. 

Užkardyti bendroje žmonijos aistrų kovoje visiškos 
netvarkos negalima. Netvarka didėja didėjant žmonijos 
prieaugliui ir privačių interesų painumui; bendro labo 
geometrinė tiesioji kryptis neįmanoma. Politinėje aritmeti- 
koje maiematišką tikslumą turi pakeisti galimybių teorija. 
Pažvelgus į istoriją, matyti, kad netvarka didėja didė- 
jani valstybės plotui. Tautiškas jausmas (ilsentimento 
nazionale) silpnėja tokia pat proporcija. Paskatos nusikals- 
ti didėja didėjant asmens naudai, kurią kiekvienas gauna 
iš tos netvarkos. Todėl būtinai reikia ir didinti bausmę. 

Jėga, kuri kaip visuotinė trauka stumia kiekvieną iš 
mūsų prie savo paties gerovės, sulaikoma tik tomis kliū- 
timis, kurias ji įgauna iš išorės. Nuo šios jėgos ir pri- 
klauso visi susipynę žmonių veiksmai. Kai pastarieji su- 
siduria ir eina vienas prieš kitą, tai bausmės, kurias vadi- 
name politinėmis kliūtimis, naikinančios žalą, paeinančią 
iš jų, bet iuo pat metu negriaunama pati priežastis, kuri 
tai sukelia: žmogui būdingas savimeilės jausmas. Įstatymų 
leidėjas turi elgtis kaip prityręs architektas, šalinąs visus 
sunkumus griaunančias jėgas ir jungiąs jas į visumą, kuri 
laiduoja jo statomiems rūmams patvarumą. 

Iš reikalingumo burti žmones į visuomenę, iš susitari- 
mo, atsirandančio susidarius priešingiems privatiems inte- 
resams, galima prieiti tvarkos ardymo skalę, kurioje 
svarbiausia bus tai, kas tiesiogiai skatina ardyti visuome- 
nę, 0 mažiausiai tai, kas pažeidžia visuomenės atskirų 
narių Mažiausias teises. Tarp šitų kraštutinumų ir esti visi 
priešingi visuomenės gerovei veiksmai, vadinami nusi- 
kaltimais, pradedant didesniais ir baigiant mažesniais. 
Jei geometrija būtų taikytina begalinėms ir neišaiškin- 
toms žmonijos veiksmų kombinacijoms, tai turėtų atsi- 
rasti tam tikra bausmių skalė, prasidedanti didesnėmis 
ir laipsniškai einanti prie mažiausiųjų. 

Jei būtų bendra ir tiksli nusikaltimų ir bausmių skalė, 
mes turėtume įvairių tautų vergijos ir laisvės, žmoniškumo 
ir žiaurumų gan apytikrį matą. 

Tačiau gudriam įstatymo leidėjui užtenka tik pažymėti 
svarbesnius punktus ir sekti, kad už pirmos rūšies nusi- 
kaltimus nebūtų paskirta bausmė, taikytina už paskutinės 
rūšies nusikaltimus. 

XXIV 


Nusikaltimų matas 


Mes jau žinome, kas sudaro tikrą nusikaltimų matą: ta 
žala, nusikaltimo daroma visuomenei. Tai tokių aiški 
tiesų tiesa, kuriai surasti nereikia nei kvadratų, nei teles 
kopų, kuri prieinama net vidutiniško proto žmogui. Ta 
čiau keistai susiklosčius aplinkybėms, visose tautose i 
visais laikais šioji tiesa buvo tikrai suprantama tik kelių 
protaujančių žmonių. Aziatiškos pažiūros ir aistra, pa 
grįsta autoritetu ir galia, mažai pastebima įtaka, 0 i 
dalies ir prievarta, išnaudojant taurų žmonių pasitikėjimą 
nustelbė tas paprastas sąvokas, kurios gali būti ir buve 
vos gimusių bendruomenių pirmoji filosofija, prie kurio 
šio amžiaus šviesuomenė grąžina žmones ir atgaivina ti 
sąvoką su tokiu ryžtu, kurį jiems pateikė tūkstančia 
skaudžių patyrimų ir pačios kliūtys, sutiktos jų gyveni 
mo kelyje. 

Klysta maną, kad tikras nusikaltimo matas yra asme 
nų, padariusių nusikaltimą, sumanymai. Sumanymas pri 
klauso nuo tam tikro įspūdžio, kurį padarė nusikaltėliu 
esą daiktai ir buvęs proto nusiteikimas. Šie reiškinia 
kinta visuose žmonėse, ir kiekviename iš jų skyrium, ly 
giagrečiai su minčių, aistrų ir būsenų kitimu. Taigi būtina 
reikėtų surašyti ne tik atskirą teisyną kiekvienam pilie 
čiui, bet ir naują įstatymą kiekvienam padarytam nusi 
kaltimui. Kartais geriausių norų vedami žmonės dar 
visuomenei didelę žalą ir biogiausių — didelę naudą. 

Kai kurie matuoja nusikaltimus daugiau žala, padaryti 
nukentėjusiems asmenims, negu žala, padaryta visuomenė 
gerovei. Jei tas nusikaltimo maias būtų teisingas, tai u: 
mažiausią Esybių Esybės nepagerbimą turėtų būti bau 
džiama žiauriau, negų už monarcho nužudymą, nes įžeidi 
mo menkumas būtų daugiau negu kompensuotas begalini1 
Dievo tobulumu. 

Pagaliau dar kiti mano, kad nusikaltimo matui laba 
reikšminga religijos sąvoka, t.y. nusidėjimo sunkumas 
Klaidingumas to manymo aiškus tam, kas objektyvia 
stebėjo tikrus santykius tarp žmonių ir jų santykius si 
Dievu. Pirmieji — tai lygybės santykiai. Tik būtinumas 
susiduriant aistroms ir interesams, pagimdė bendros nau 
dos idėją, kuri yra žmonių teisingumo pagrindas. Antras — 

tai priklausomybės santykiai nuo tobuliausios Esybės ir 
Kūrėjo, kuriam tik vienam priklauso teisė būti kartu ir 
įstatymo leidėju, ir teisėju, nes jis tik vienas tegali savyje 
sutapatinti šias dvi valdžias. Jei jis paskyrė amžinas 
bausmes tiems, kurie nenusilenkia Jo visagalybei, tai 
kuris gyvis gali drįsti dar pridėti ką nors prie dieviškojo 
teisingumo, keršyti Esybei, kuri viskuo patenkinta, kuriai 
svetimi liūdesio įspūdžiai ir kuri viena tarp visų būtybių 
veikia, nejausdama savyje jokios pašalinės įtakos. Nuodė- 
mės sunkumas išplaukia iš negalimumo ištirti širdies 
blogį. O šitai mirtingiems tvariniams, be apreiškimo, 
neįmanoma suprasti. Čia labai lengvai gali atsitikti taip, 
kad žmonės nubaus už tai, ką Dievas dovanos, ir nebaus 
už tai, ką Dievas baus. Kai žmonės gali prieštarauti Visa- 
galiui, jį įžeisdami, jie gali prieštarauti jam ir bausdami. 


XXV 
Nusikaltimų suskirstymas 


Kai kurie nusikaltimai tiesiogiai žudo pačią visuomenę 
ar asmenį, kuris jai atstovauja; kiti — įžeidžia piliečio 
saugumą paliesdami jo gyvybę, turtą bei gyvybę; treti — 
prieštarauja tam, ką kiekvienas pilietis pagal įstatymus 
bendram labui privalo daryti ir nuo ko turi susilaikyti. 

Kiekvienas veiksmas, nesuradęs sau vietos nurodytose 
ribose, nevadintinas nusikaltimu ir už jį niekur nebau- 
džiama; už jį bausti gali tik žmonės, turį savo interesą. 
Šių ribų neaiškumas pagimdo tautose dorovę, nesutinkan- 
čią su įstatymais bei vienas kitam priešingus įstatymus, 
ar daug įstatymų, kurie žiauriausiai baudžia protingiau- 
sius. Todėl ydos ir dorovės sąvokos darosi neaiškios ir 
painios. Pats atskirų asmenų buvimas virsta irgi neaiškiu, 
betiksliu, o tai politiniame gyvenime galiausiai skatina 
pražūtingą letargiją ir snaudulį. 

Kiekvienas pilietis nieko nebijodamas gali daryti visa 
tai, ko nedraudžia įstatymas,-— tai yra politinė dogma, ku- 
ria tautos turi tvirtai tikėti ir apsaugoti įstatymais ir ku- 
rią aukščiausiosios valdžios turėtų skelbti šventa dogma, 
be kurios negali gyvuoti teisėta visuomenė. Tai teisėta 
dovana už tą žmonių pasiaukojimą, padarytą atsisaky- 
mu nuo savo laisvės, kurią jie turėjo ir kurią jie apribojo 
tik savo galia. Ta dogma sukelia žmonėse laisvą ir stiprią 
6.— 1041 

dvasią ir ugdo didelius protus. Ji daro žmones dorovingus, 
neturinčius baimės jausmo, bet ne tokius, kuriuose glūdi 
tik baimingas atsargumas, verčiąs juos, be tvirtų laisvės 
pagrindų, iškentėti visus gyvenimo sunkumus. 

Nagrinėdami tautų istorijas ir jų teisynus, matome, 
kad beveik visuose sąvokos: dorybė ir yda, geras ir nusi- 
kaltęs pilietis ilgainiui keičiasi ne dėl to, kad šalyje pasi- 
keitė tvarka bei visuomenės gyvenimo interesai, bet 
ar tai dėl aistrų, ar dėl klaidų, kurias įsakmiai pamėgo 
daryti įvairūs įstatymų leidėjai. Labai dažnai būna taip, 
kad vieno šimtmečio aistros yra dorovės pagrindas būsi- 
miems šimtmečiams, kad priklausančios nuo fanatizmo ir 
entuziazmo stiprios aistros, susilpnėjusios ir sušvelnėju- 
sios bėgant laikui, kuris atstato pusiausvyrą tiek fizinių, 
tiek ir moralinių reiškinių, pasidaro to šimtmečio išminti- 
mi ir stiprių bei apsukrių žmonių rankose naudingu įran- 
kiu. Tokia yra kilmė painių sąvokų apie garbę ir dorybę; 
tų sąvokų painumo priežastys yra dvi: pirma — jos pri- 
klauso nuo laiko, kuris, prarijęs dalykus, palieka tik jų 
vardus, antra, sąvokos keičiasi, keičiantis valstybės teri- 
torijai, upėms ir kalnams, kurie labai dažnai yra ne tik 
gamtos ribos, bet ir moralės geografijos ribos. 


XXVI 
Nusikaltimai aukščiausiajai valdžiai 


Pirmieji ir didžiausi nusikaltimai, nes jais daromos 
didžiosios piktadarybės, tai vadinamieji nusikaltimai aukš- 
čiausiajai valdžiai. Tik tironija ir neapšvietimas, kuris 
supina ir pačias aiškiausias sąvokas ir idėjas, gali taip 
vadinti, o nuosekliai ir skirti didžiausias bausmes visiškai 
kitokiems nusikaltimams ir ipso facto versti žmones, 
kaip ir tūkstančiais kitų atvejų, būti tik vieno žodžio 
auka. Kiekvienas nusikaltimas, padarytas nors ir priva- 
čiam asmeniui, įžeidžia visą visuomenę. Tačiau ne kiekvie- 
nas nusikaltimas tiesiogiai nori sugriauti visuomenę; 
veiksmų, liečiančių moralės sritį, kaip ir fizinių veiksmų, 
padarinių dydis yra ribotas ir kaip kiekvienas gamtos 
reiškinys įvairiai priklauso nuo laiko ir ploto. Todėl 
vien tik sofistinė interpretacija, kuri paprastai esti vergi- 
jos filosofija, gali supainioti tai, ką amžina tiesa perskyrė 
nesugriaunamais pagrindais. 

XXVII 


Nusikaltimai privačiam saugumui.— Prievartos 


Po to eina nusikaltimai kiekvieno asmens saugumui. 
Šis saugumas yra kiekvienos teisėtos asociacijos artimiau- 
sias tikslas; todėl jo, kaip ir teisės, priklausančios kiek- 
vienam piliečiui, pažeidimas negali būti nebaudžiamas 
griežčiausioms įstatymų nustatytomis bausmėmis. 

Vieni nusikaltimai pažeidžia asmenį, kiti jo garbę, 
dar kiti — daiktus. Už pirmus būtinai reikia bausti kūniška 
bausme. 

Kėsinimasis į piliečio saugumą ir laisvę yra vienas iš 
didžiausių nusikaltimų, prie kurių priskiriama ne tik žę- 
mesnių luomų, bet ir aukštesnių, ir pagaliau net pačios 
valdžios atstovai, kurių įtaka veikia plačiau ir tvirčiau 
ir kuri naikina valdinių tiesos jausmą, jo vietoj įgyven- 
dindama stipresnio teisės viešpatavimą: tai pagaliau bus 
vienodai pražūtinga ir tam, kuris ta teise naudojasi, ir 
tam, kuris nuo jos kenčia. 

Nei aukštos kilmės žmogus, nei turtuolis negali turėti 
privilegijų, kai reikia atsakyti už savo nusikaltimus, 
padarytus ar aukštos kilmės žmogui,ar neturiingam ir 
išsipirkinėti pinigais; priešingai, turtingumas, kuris ir 
taip naudojasi valstybės įstatymų palankumu todėl, kad 
padeda prekybai ir pramonei, virstų tironijos rėmėju. 
Ten nėra laisvės, kur įstatymai tam tikrais atsitikimais 
leidžia žmogui nustoti būti asmeniu ir virsti daiktu; ten 
paaiškėtų, kad stiprus Žmogus stengtųsi iš daugybės civi- 
linių santykių pasinaudoti tokiais, kurių įstatymai jam 
naudingiausi. Šis reiškinys yra magijos paslaptis, daranti 
žmones darbo gyvuliais; stipraus žmogaus rankose toji 
paslaptis yra grandis, kuria jis sukausto neatsargių ir 
silpnesnių veiksmus. Tai buvo ir priežastis to, kad kai 
kuriose valstybėse, išoriškai turinčiose visišką laisvę, 
slėpėsi tikroji tironija; įi nepastebimai įlindo į kokį nors 
įstatymų leidybos kampelį ir ten nuolat augo ir stiprėjo. 
Paprastai žmonės priešinasi atvirai tironijai, bet jie nema- 
to menko vabzdžio, gręžiančio jų rūmus ir darančio juose 
kelią užplūdimo bangoms, kuris kuo tikslesnis, tuo pa- 
slaptingesnis. 

Kokios turi būti skiriamos bausmės bajorams už jų 
padarytus nusikaltimus, kur jų privilegijos sudaro svarbią 

valstybėje įstatymų leidybos dalį? Aš čia nenagrinėsiu, 
ar naudinga,ar ne,nekreipiant dėmesio į valstybės su- 
tvarkymą, skirstyti žmones į bajorus bei liaudį ir ar tai 
būtina monarchijai. Ar teisinga tai, kad bajorai yra svar- 
bi jėga, sulaikanti savo ribose du kraštutinumus. Ar jie 
sudaro tik luomą, kuris, būdamas savo ir kitų interesų 
vergas, užsidaro savo draugijose, monopolizuoja visas gy- 
venimo pirmenybes ir viltis, lyg tai būtų pasitaikiusios 
laimingos oazės smėlingoje ir nuogoje Arabijos dykumo- 
je? Ar teisinga, jei nelygybė neišvengiama, ir ar visuomeę- 
nei naudinga, kad toji nelygybė bus luomo, o ne atskirų 
asmenų nelygybė, kad ji turi susikoncentruoti vienoje 
valstybės dalyje, o ne cirkuliuoti per visą politinį or- 
ganizmą, būti amžina, nepastovi, atsirasti ar žūti? Aš ap- 
siribosiu klausimu vien apie bausmes, taikomas bajorų 
luomui; tikinu, kad bausmės turi būti vienodos tiek pir- 
majam, tiek ir paskutiniajam piliečių luomui. Kiekvienas 
skirtumas dėl luomų bei turto, jei jį norima laikyti tei- 
sėtu, preziumuoja visų lygybę, kurios pagrindas — tai 
įstatymai, kurių visi valdiniai vienodai turi laikytis. Rei- 
kia, kad žmonės, atsisakydami nuo įgimto susivaldymo, 
pasakytų: „Kurie iš mūsų bus energingesni, tie bus labiau 
gerbiami, tų šlovės spinduli:i palies ir jų palikuonis; 
tačiau kas laimingesnis, kas daugiau įgijo pagarbos, tas 
turi ir daugiau vilčių; bet ir jis ne mažiau kaip kiti turi 
bijoti pažeisti tą sutartį, kuri jį išaukštino tarp kitų“. 
Tiesa, toks sprendimas nebuvo padarytas visų tautų susi- 
rinkimo, bet jis gyvuoja. Toks sprendimas nepažeidžia 
tų pirmenybių, kurias įgyja tik bajorai, bet pašalina iš 
to išeinančią piktadarybę; jis verčia gerbti įstatymus, 
užkardydamas nebaustinumą. Toji pati bausmė, skirta ir 
bajorui, ir prasčiokui, iš esmės nebus ta pati bausmė vien 
dėl jų skirtingo išauklėjimo ir dėl negarbės, palietusios 
visą bajorų šeimą; nusikaltėlio jausmingumas nėra baus- 
mės saikas; bet visuomenei padaryta žala bus dar skau- 
desnė, nes ją padarė privilegijuotas asmuo; kad bausmės 
vienodumas gali būti tik išorinis, nes jis įvairiai veikia 
kiekvieną asmenį, kad pagaliau šeimos negarbę gali pa- 
šalinti valdovas, viešai pareikšdamas nekaltiems tos šei- 
' mos nariams savo palankumą. Kas gi nežino, kad išori- 
niai pareiškimai, įspūdingai padaryti patikliai tautai, pa- 
keičia prieš tai buvusį jos nusistatymą! 

XXVIII 


Nusikaltimai garbei 


Už asmens ir jo garbės įžeidimus, t.y. tos dalies pagar- 
bos, kurios turi teisę reikalauti kiekvienas pilietis vienas 
iš kito, turi būti baudžiama garbės atėmimu. 

Tarp įstatymų — tų ypatingų asmens ir turto nelie- 
čiamumo sargų — ir to, ką vadiname garbe, kuriai visų 
pirma svarbu visuomenės opinija, yra nemažas prieštara- 
vimas. Žodis garbė yra vienas iš tų, dėl kurių ėjo ilgi ir 
gudrūs ginčai, nepateikę tikslios ir tvirtos sąvokos. Ap- 
gailėtinas proto ypatumas, turįs tikslesnių žinių apie toli 
esamus ir nereikšmingus dangaus kūnų judėjimus, negu 
apie gerokai artimesnes ir svarbesnes moralines sąvo- 
kas, kurios visada yra nepastovios ir netikslios vien dėl 
to, jog tam poveikį daro aistros ir tamsumas. Esamas 
paradoksas išnyksta, jei prisiminsime, kad dalykai, esą 
labai artimi prie akių, paprastai mažiau tepažįstami; kaip 
ir tada, kai moralinės sąvokos labai artimos, atsitinka 
taip, jog paprastos sąvokos lengvai supina ir užtemdo rei- 
kalingus protui skiriamuosius bruožus norinčiajam tirti 
žmogaus dvasios reiškinius. Viskas, kas nesuprantama, 
savaime pražus, jei su tuo susidurs ramus žmogus — 
stebėtojas; jam atrodys, kad nėra reikalo raustis nei su- 
dėtinguose dorovės aparatuose, nei painiomis sąlygomis 
daryti žmones laimingus ir ramius. 

Dėl to garbės sąvoka ir yra viena iš painesnių; ji yra 
junginys ne tik paprastų, bet ir sudėtingų sąvokų, kurios 
tai pritraukia prie savęs žmogaus protą, tai jį atstumia nuo 
savęs kai kuriais savo esmės elementais. Jos turi tik kai 
kuriuos bendrus bruožus, panašius į tai, kaip sudėtingi 
algebros dydžiai turi bendrą daliklį. Norint surasti įvai- 
rioms sąvokoms tą bendrą daliklį, iš kurių žmonės sudaro 
garbės sąvoką, reikia apskritai pažiūrėti į visuomenės 
atsiradimą. 

Pirmieji įstatymai ir pirmoji valdžia atsirado todėl, kad 
reikėjo pašalinti netvarką, išeinančią iš kiekvieno žmo- 
gaus despotiškumo. Tai buvo siekis kurti visuomenę ir šis 
pirmutinis siekis pasilieka nuolat, ar iš tikrųjų, ar tik išo- 
riškai, visų, netgi ir blogiausių, teisynų tekstuose. Tačiau 
žmonių tarpusavio susitarimas ir pažanga iškėlė begalinę 
virtinę tokių santykių ir reikalų, kurių nenumatė įstatymai, 


85 


bet jiems spręsti kiekvieno pavienių jėgų, aišku, neužteko. 
Nuo to laiko prasideda visuomenės nuomonės viešpatavi- 
mas, pasidaręs vienintele priemone įgyti pirmenybėms ir 
pašalinti nepatogumams, kurių įstatymai negalėjo numaty- 
ti. Ši nuomonė kelia nerimą ir protingiems, ir kvailiams. 
Ji pastato netikrą, išorinę dorybę aukščiau tikros dorybės. 
Tai, pavyzdžiui, vagį verčia būti misionieriumi, jei tik 
jis mano, kad tai jam patogu. Todėl žmonių pagarba pasi- 
darė ne tik naudinga, bet ir kiekvienam reikalinga, jei 
jis nenori pulti žemiau bendro lygio. Iš to tat ir galima 
padaryti išvadą, kad išdidus žmogus ieško tos pagarbos, 
kaip jam naudingo daikto; tuščiagarbis maldauja jos 
kaip malonės, norėdamas ją parodyti kaip savo nuopel- 
ną, o doras žmogus reikalauja pagarbos, kaip būtino 
dalyko. Garbė šia prasme gyvenime yra būtina egzis- 
tencijos sąlyga. Garbės sąvoka atsirado atsiradus visuo- 
menei, todėl ji ir neišliko pirmojoje sutartyje; toji sąvo- 
ka verčia žmones grįžti tam tikru laiku į pirmykštį būvį 
ir tam tikrais momentais atsikratyti įstatymų, nesuteikian- 
čių piliečiui tinkamos apsaugos. 

Itin išsiplėtojus politinėms laisvėms, ar, priešingai, 
garbės sąvoka žūva arba susimaišo su kitomis sąvoko- 
mis. Pirmu atveju įstatymų despotizmas daro nereikalin- 
gą kiekvieną pastangą įgyti garbę; antru — žmonių despo- 
tizmas, naikinąs pilietinį gyvenimą, kiekvieną pastato į 
neaiškią padėtį. Todėl garbė yra pagrindinis principas 
tokių monarchijų, kuriose viešpatauja nuosaikus despotiz- 
mas; ten jos virsta tuo, kas despotiškose valstybėse va- 
dinama revoliucija, kai valdiniai staiga grąžinami į pir- 
miau buvusią padėtį, o monarchui primenama apie anks- 
čiau buvusią lygybę. 


XXIX 
Dvikovos 


Reikalavimas iš kitų žmonių pagarbos sau sudarė 
sąlygas atsirasti dvikovoms, kurių pradžia slypi įstatymų 
anarchijoje. Tvirtinama, esą dvikovos nebuvo žinomos 
senovėje galbūt todėl, kad tada žmonės, rinkdamiesi į 
maldos namus, teatrus ir pas savo draugus, pasitikėdami 
jais, eidavę be ginklų; dar galbūt ir todėl, kad dvikovos 
tada buvo paprastas reginys, kurį teikė žmonėms vergai, 

gladiatoriai, o laisvi žmonės, dalyvaudami dvikovose, 
nenorėjo būti laikomi gladiatoriais. Bergždžiai įstatymai 
norėjo bausti mirtimi priimantį dvikovą, bergždžiai no- 
rėjo tą paprotį išrauti iš šaknų. Šio papročio pagrindas 
buvo tai, jog netekti pagarbos daug kas bijo labiau, negu 
mirties; doras Žmogus, netekęs savo piliečių pagarbos, 
nusprendžia arba pasidaryti atsiskyrėliu (o tai nepaken- 
čiama padėtis visuomeniškam žmogui), arba virsti taiki- 
niu užgauliojimų ir įžeidimų, kurie kartojami, arba paga- 
liau viršyti dvikovos bausmės baimę. Kodėl liaudyje dvi- 
kovų nebūna taip dažnai, kaip aukštesniuose luomuose? — 
Ne vien dėl to, kad liaudis beginklė, bet ir dėl to, kad 
paprastam žmogui mažiau reikia kitų pagarbos, negu to 
reikia priklausantiems aukštesniems luomams, kurie su 
didesniu atidumu ir pavydu saugoja savo asmenį. 

Naudinga pakartoti tai, apie ką jau rašė kiti rašytojai, 
jog geresnė priemonė užkardyti dvikovoms, tai bausti 
puolantįjį, t.y. tą, kuris davė progą dvikovai, ir paskelbti 
nekaltu tą, kuris, be jo kaltės, buvo verčiamas ginti 
tai, ko negali apsaugoti galiojantys įstatymai, t.y. gerą 
vardą, ir kuris parodė kitiems, kad bijo tik įstatymų, bet 
ne žmonių. 


XXX 
Vagystės 


Už vagystes, nesusijusias su prievarta, turi būti bau- 
džiama pinigine bauda, nes kas nori svetimu turtu pra- 
lobti, tas turi netekti ir savojo. Tačiau vagystė paprastai 
yra išimtinis neturtingumo bei nusiminimo nusikaltimas, 
nusikaltimas tos žmonijos dalies, kuriai svetima nuosavy- 
bės teisė (toji baisioji ir galbūt visiškai nereikalinga tei- 
sė). Piniginės baudos skiriamos ne vien tik tikriems nu- 
sikaltėliams, bet jos kai kada atima duonos kąsnį ir iš 
nekaltų, o ipso facto daro juos ir nusikaltėliais — todėl 
vagims geriausia bausmė būtų nelaisvė, kurią galima 
pavadinti teisinga, t.y. laikinas pavertimas vergu, kai as- 
muo ir jo vardas bus pavestas visuomenės labui ir at- 
lyginimui pastarajai visiška priklausomybe nuo jos; tai 
būtų daroma už neteisingą ir despotišką visuomenės su- 
tarties sulaužymą. 

Jei vagystė yra susijusi su prievarta, tai ir bausmė 

turi būti sudėtinė. Ji turi susidėti iš kūniškos bausmės 
ir laisvės atėmimo. Kiti rašytojai, pirmiau negu aš, įrodi- 
nėjo matomąjį blogį, kuris būna dėl to, kad neatskiria- 
mos bausmės už vagystę su prievarta nuo paprastos va- 
gystės, padarytos slaptai ir apgaulingai; jie aiškina, kad 
beprasmiška lyginti tam tikrą piniginę sumą su žmogaus 
gyvybe. Dvi išvardytos vagystės rūšys iš esmės yra du 
nusikaltimai; o politikoje yra žinoma matematiška aksio- 
ma: du įvairūs dydžiai skiriasi vienas nuo kito begalybe. 
Niekados nebus pro šalį pakartoti reikalavimą, kurio 
dar nepradėjome vykdyti. Politinės mašinos, vieną kartą 
joms duotą kryptį išlaiko ilgiau už kitas, bet ir lėčiau 
už kitas keičia naujas kryptis. 


XXXI 


Kontrabanda 


Kontrabanda — tai tikras nusikaltimas, įžeidžiantis ir 
valdovą, ir tautą, bet bausmė už tai skiriama negali būti 
negarbinga, nes visuomenė nemano, kad šis nusikaltimas 
negarbingas. 

Kodėl gi šis nusikaltimas nedaro negarbės kaltinama- 
jam, nors tai yra vagystė, padaryta valdovui, o iš es- 
mės ir pačiai tautai? — Atsakau, kad nusikaltimai, apie 
kuriuos žmonės mano, kad tuo tiesiogiai nebus jiems 
padaryta žalos, jų nedomina, todėl prieš tokius nusikaltė- 
lius ir nesukeliamas bendras pasipiktinimas; prie tokių 
nusikaltimų priskiriama ir kontrabanda. Žmonės, kuriems 
tolimi padariniai daro labai nedidelį įspūdį, nemato tos 
žalos, kuri jiems bus padaryta kontrabandos; dažnai jie 
būna net patenkinti tais laikinais patogumais, kuriuos 
jiems tiekia kontrabandininkai. Tokie žmonės mano, kad 
kontrabandininkai daro žalą tik valdovui. Todėl jie nėra 
visiškai suinteresuoti tuo, kad kontrabandininkas netektų 
garbės; priešingai, kai apvagiamas privatus pilietis, kai 
kas nors suklastos svetimą parašą ar apskritai padarys 
tokius nusikaltimus, kuriuos jis gali padaryti kiekvienam 
iš jų. Aišku, kad kiekvienas gyvis domisi tik tuo, kas 
liečia jį patį. 

Kontrabandos nusikaltimai išplaukia iš pačių įstatymų; 
kuo didesni muitų mokesčiai, kuo daugiau viliojanti kon- 
trabanda, vadinasi, tuo daugiau pasikėsinimų tai daryti; 

lengvumas padaryti šį nusikaltimą didėja didėjant apsau- 
gojamam plotui ir mažėjant draudžiamųjų prekių tūriui. 
Bausmė tiek atimant draustinas prekes, tiek ir visas ki- 
tas, rastas pas kontrabandininką, bus teisinga. Ji bus tuo 
tinkamesnė, kuo mažesni bus muitų mokesčiai, nes žmo- 
nės rizikuoja proporcingai naudai, kurią jie gaus, nepateke 
į valdžios rankas. 

Ar reikia palikti nenubaustą kontrabandininką, kuris 
neturi jokio turto? — Ne. Yra kontrabandos rūšių, taip 
žalingai veikiančių mokesčių sistemą, tą taip svarbią ir 
sunkią įstatymų leidybos dalį, kad tie, kurie užsiima 
kontrabanda, yra verti griežtos bausmės, netgi paprasto ar 
sunkiųjų darbų kalėjimo; bet šios bausmės turi atitikti 
patį nusikaltimą: pavyzdžiui, kalinti už neleistiną tabako 
pargabenimą negalima drauge su žmogžudžiais ir plėši- 
kais; darbai, skiriami kontrabandininkams, jei jie bus 
skirti naudai tos pačios regalijos, kurią jie norėjo pažeisti, 
geriausiai atitiks bausmę už padarytą nusikaltimą. 


XXXII 


Skolininkai 


Turėdamas galvoje civilinių sutarčių pastovumą ir 
prekybos apsaugą, įstatymų leidėjas yra priverstas padary- 
ti subankrutavusį asmenį priklausantį nuo kreditorių. 
Aš manau, kad labai svarbu atskirti piktą bankrotą nuo 
nekalto bankroto. Už pirmą turi būti baudžiama bausme, 
taikytina netikrų pinigų padirbėjams, nes padirbimas me- 
talo su monetos antspaudu, kuris laiduoja prievoles tarp 
piliečių, nesudaro didesnio nusikaltimo, negu pačių prie- 
volių padirbimas. Už antrą — tas, kuris nagrinėjant bylą 
įrodė teisėjams, kad nepatikimumas ir nelaimė kitų ar 
nesėkmė, neišvengiami kiekvienam žmogui, privertė ir jį 
netekti turto; tai kokiais gi sumetimais jis turi būti įka- 
lintas kalėjime, jam turi būti atimtas vienintelis gėris — 
gryna laisvė ir kodėl jis turi kentėti tikrų nusikaltėlių 
skausmus; kodėl jis turi gailėtis to nekaltumo, kuriame 
jis, įstatymų apsaugotas ir nenorėdamas jų pažeisti, ramiai 
gyveno; gal tuos įstatymus ir sukūrė stipriųjų gobšumas, 
o silpnesnieji kentė vien tikėdamiesi sulaukti tos vilties, 
kur:*niekados neužgęsta žmogaus sieloje ir kuri verčia 
mus tikėti, kad nelaimė yra lemta kitiems, o mums teks 

laimė. Žmonės, palikti vien savo jausmams, mėgsta žiau- 
rius įstatymus, žinoma jiems būtų pravartu turėti mažiau 
žiaurius, nes ir jie klauso tų pačių įstatymų; taip yra todėl, 
kad žmogus labiau bijo būti pats nuskriaustas, negu 
skriausti kitus. Aš laikau įstatymų leidybos taisykle tai, 
kad politinės represijos sunkumas turi būti tiesiogiai 
proporcingas padarytai visuomenei žalai ir atvirkščiai 
proporcingas sunkumui ją įrodyti. Svarbu atskirti piktą 
apgavimą (il dolo) nuo sunkaus neatsargumo (colpa grave), 
pastarąjį nuo lengvesnio (leggiera) neatsargumo ir tą pas- 
kutinį nuo visiško nekaltumo ir nubausti: pirma — bausme 
už suklastojimą, antra — mažesne bausme, bet su laisvės 
atėmimu nekaltam bankrotininkui leisti pasirinkti priemo- 
"nes patenkinti skolintojus, o bankrote, įvykusiame dėl 
lengvesnio neatsargumo, leisti parinkti priemones patiems 
kreditoriams. Skirtumas tarp sunkaus ir lengvesnio turi būti 
tiksliai nustatytas aklu ir nešališku įstatymu, bet ne 
pavojingu ir savavališku teisėjų gudravimu. Tikslas, rei- 
kalingas politikoje, kaip ir matematikoje, taip pat svar- 
bus matuojant visuomenės gėrį, kaip ir matuojant ma- 
tematinius dydžius!. 

Kaip lengvai atsargus įstatymų leidėjas galėtų už- 
kardyti didesnę piktų bankrotų dalį ir padėti nelaimėse 
nekaltiems ir darbštiems žmonėms. 

Viešas ir laisvas yra visų civilinių sutarčių registra- 
vimas ir galimybė jas nuolat matyti tinkamoje tvarkoje; 
visuomeninis bankas, įsteigtas iš teisingai uždėtų už sėk- 
mingas prekybos operacijas mokesčių ir skirta padėti 
žmonėms bei ištiktiems nelaimės, — visa tai neturėtų kokių 
nors esamų nepatogumų jų šeimų nariams, bet galėtų at- 
nešti tik begalinius patogumus. Tačiau lengvi, aiškūs, 
didūs įstatymai, laukią įstatymų leidėjo įsakymo duoti 
tautai turtingumą ir jėgą, įstatymai, kurie padarytų jį ne- 
: mirtingą, minėdami jį iš kartos karton dėkinguose him- 


! Prekyba ir nuosavybė nėra visuomenės sutarties tikslas; bet 
gali būti jos priemonė. Leisti kiekvienam iš visuomenės narių patekti į 
nelaimę, galinčią lengvai ištikti dėl painesnių santykių, reikštų pavesti 
tikslą priemonėms — tai logikos klaida, pasitaikanti visuose moksluo- 
se ir ypač politikoje. Aš irgi klydau pirmesniuose savo išleistuose 
leidiniuose, kalbėdamas, kad nekaltas subankrutavęs asmuo turi būti 
kaltinamas kaip užstatas už savo skolas, atiduodamas kaip vergas 
savo kreditoriams darbus dirbti. Gėda man už tokį posakį! Mane ap- 
kaltino priešreligingumu, aš to neužsitarnavau. Mane apkaltino kursty- 
mu — aš ir to neužsitarnavau. Čia aš įžeidžiau žmonijos teises, ir 
niekas man to neprikišo. (Autoriaus pastaba.) 

nuose, tokie įstatymai ar mažiausiai yra žinomi, ar ma- 
žiausiai jų norima. Nerami ir smulki dvasia, šiandie- 
ninės minutės baimingas apskaičiavimas, kraštutinis ne- 
pasitikėjimas viskuo, kas nauja, viešpatauja jausmuose tų, 
kurie tvarko mažesniųjų brolių reikalus. 


XXXIII 


Visuomenės rimtis 


Trečiai nusikaltimų rūšiai priklauso nusikaltėliai, ardą 
visuomenės rimtį ir piliečių ramybę, pavyzdžiui, triukš- 
mavimas ir muštynės viešuose keliuose ir gatvėse, skir- 
tuose prekybai ir piliečiams važinėti bei vaikščioti. Smal- 
sios minios aistras lengvai sužadina fanatiškos kalbos, 
kurios daugiau semiasi savo jėgą iš klausytojų gausumo 
bei tamsaus ir paslaptingo entuziazmo, negu iš šviesaus 
bei ramaus proto, kuris niekada miniai nepadaro reikiamo 
įspūdžio. Valdžios lėšomis nakties metu apšviestos gatvės, 
įvairiose miesto dalyse pastatyta sargyba, kuklūs bei 
moralūs tikybiniai pamokslai, pasakyti valdžios prote- 
guojamos bažnyčios tyloje, liaudies sueigose ir parlamen- 
tuose norint palaikyti privačius ir valdžios interesus, 
pasakytos kalbos — tai tikros priemonės užkirsti kelią pa- 
vojingiems liaudies sąmyšiams — tai saugios valdžios 
svarbiausioji užduotis, kurią prancūzai vadina policija. 
Tačiau jei toji valdžia elgsis savavališkai, 0 ne pagal 
kodeksų įstatymus, žinomus kiekvienam piliečiui, tai tuo 
atsidarys durys tironijai, nuolat peržengiančiai politinės 
laisvės ribas. Aš nerandu nė vienos išimties iš to bendro 
dėsnio, kuriuo nustatoma, kad kiekvienas pilietis privalo 
žinoti, kada jis kaltas ir kada nekaltas. Jei cenzorių ir 
valdžios, nesusijusios su įstatymais, reikia kuriai nors 
valstybei, visa tai išplaukia iš konstitucijos trūkumų, o 
ne iš gerai sudarytos valdžios. Piliečio padėties neaišku- 
mas daugiau suteikia aukų paslėptai tironijai, negu aiškus, 
nors ir griežtas, viešai pareikštas žiaurumas. Tikrasis ti- 
ronas visada pradeda nuo monopolizavimo viešosios opi- 
nijos, kuri slopina drąsą, tą vienintelę jėgą, galinčią pa- 
sireikšti ar tai skaisčiame tiesos spinduly, ar tai aistrų 
ugnyje, ar pagaliau niekinant pavojų. 

XXXIV 
Politiniai dykaduoniai 


Išmintingos vyriausybės, palaikydamos darbą ir verslą, 
nepakenčia politinių dykaduonių. Aš politiniu dykaduo- 
niu vadinu tokį, kuris neatneša visuomenei naudos nei 
savo darbu, nei turtais; jis yra tas, kuris įgijo nieko ne- 
nustodamas, tas, į kurį minia žiūri su kvaila nuostaba, 
o protingi žmonės — su panieka ir užuojauta jo aukoms, 
tas, kuris, nenorėdamas nieko dirbti ir neturėdamas net 
akstino patobulinti gyvenimo patogumus, skandina visą 
savo energiją aistringuose ginčuose, ne menkesniuose 
kaip kitos aistros. Kai kurie rašytojai šitą dykinėjimą 
painiojo su tokiu, kuris atsiranda pramonei akumulia- 
vus turtus. Tačiau ne sausa ir ribota cenzorių moralė, bet 
įstatymas turi nustatyti, už kokį dykaduoniavimą galima 
bausti. Nėra politiniu atžvilgiu dykaduonis tas, kuris pra- 
gyvena iš gerų ar ydingų protėvių gyvenimo vaisių ir 
kuris už savo smagumų patenkinimą duoda duoną ir ga- 
limybę vegetuoti neturtingiesiems, kurie ramiai pradeda 
slaptą kovą darbo su kapitalu, užuot tą kovą vykdę jėga, 
su pasibaisėjimu ir kraujo praliejimu. Tai naudinga ir 
reikalinga, nes susiję su visuomenės vystymusi. .. 


' 


XXXV. 


Savižudybė. Emigravimas 


Savižudybė — tai nusikaltimas, už kurį tiesiogine 
prasme lyg neturėtų būti baudžiama, nes bausti būtų 
galima tik nekaltus, šaltus, bejausmius lavonus, šiuo at- 
veju bausmė bus neteisinga ir tironiška, kadangi politi- 
nė žmonių laisvė reikalauja, kad būtų baudžiamas tik 
pats kaltininkas. Žmonės per daug myli gyvenimą, ir 
viskas, ką jie aplink save mato, tik skatina jį mylėti. 
Daug žadanti linksmybių viltis — toji puikiausioji žmonių 
apgavikė, dėl kurios žmonės pasitenkina keliais lašais 
malonumų, gaunamų iš begalės nelaimių, labai skatina 
gyventi, todėl nėra ko bijoti, kad savižudybių nebaudi- 
mas galėtų padaryti jiems kokią nors įtaką. Kas bijo fizi- 
nių skausmų, tas klauso įstatymų; betgi mirtis atpalaiduo- 

ja nuo visokių kentėjimų. Kas gi gali sustabdyti nusimi- 
nusio savižudžio ranką? 

Tas, kuris save žudo, mažiau daro valstybei blogo, 
negu tas, kuris amžiams ją palieka, nes pirmas, ką tik 
turėjo, viską palieka valstybei, o antras — paima iš vals- 
tybės ir save, ir dalį savo turto. Be to, jei valstybės jėgą 
sudaro jos piliečių skaičius, tai tas, kuris ją paliko ir 
persikėlė kiton valstybėn, daro dvigubą žalą, negu tas, 
kuris palieka visuomenę nusižudydamas. Tik klausimas, 
ar naudinga valstybei leisti kiekvienam jos nariui kiek- 
vienu norimu momentu ją palikti. 

Nereikia skelbti įstatymo, nepagrįsto priverstine jėga, 
arba tokio, kuris savaime tos jėgos netenka. Nereikalin- 
gų įstatymų Žmonės ne tik negerbia, bet jie tuo dar pa- 
žeidžia ir pačius geriausius įstatymus, į kuriuos tada 
žiūrima greičiau kaip į galimas apeiti kliūtis, negu kaip 
į visuomenės gerovės laidą. Jei, kaip jau buvo pasakyta, 
mūsų jausmai turi ribas, tai, kuo labiau žmonės vertins 
dalykus, neturinčius nieko bendro su įstatymais, tuo 
mažiau pagarbos liks pačiam įstatymui. Dėl to gudrus 
visuomenės tvarkytojas prieis prie kai kurių naudingų 
išvadų, kurių išaiškinimas mane nutolintų nuo esminio 
dalyko, kai būtų įrodyta tai, jog nenaudinga valstybę 
paversti kalėjimu. Panašus įstatymas yra naudingas; jei 
neprieinamos uolos ir neperplaukiamos jūros neatskiria 
valstybės nuo kitų, tai kokiu būdu galima uždaryti visus 
jos sienos punktus ir pastatyti sargybą sargybai? Tas, 
kuris viską, kas jo buvo, bandys išnešti iš valstybės ir 
jei tai jam pavyks, jau negali būti baustinas. Už šį įvy- 
kusį nusikaltimą negali būti baudžiama; bausti už jį prieš 
jo padarymą,— vadinasi, bausti žmogaus valią, bet ne jo 
veiksmus, t.y. listi į sumanymus, tą žmogaus laisviausią 
nuo žemiškų įstatymų vietą. Bausti emigrantą per jo vals- 
tybėje paliktą turtą; be to, čia galimos kolizijos, kurioms 
pašalinti reikės kartais suvaržyti privatines civilines 
teises, vadinasi, sustabdyti tarptautinę apyvartą. Bausti 
emigrantą, kai jis sugrįžta valstybėn, reikštų trukdyti pa- 
taisyti blogį, padarytą visuomenei ir emigraciją paversti 
amžinu ištrėmimu. Pats draudimas nepalikti valstybės, 
kaip tik padidins valdinių norus ją palikti, o svetimšalius 
sulaikys nuo vykimo į ją. Ką mes turime manyti apie | 
tokią valdžią, kuri neturi kuo pririšti valdinių prie tos 
valstybės, kurioje jie išaugo ir pirmieji kūdikystės įspū- 
džiai, kuriuos jie patyrė, buvo kaip tik baimė? Geriau- 

sia priemonė piliečiams paskatinti likti valstybėje, tai 
rūpintis kiekvieno iš jų gerove. Valdovo ir tautos interesas 
turi būti bendras — kad valstybės gerovė, palyginti su ki- 
tomis valstybėmis, būtų didesnė negu kur kitur. Prabangos 
malonumai — tai nėra pagrindiniai tos gerovės elementai, 
nors prabanga yra priemonė kovoti su nelygybe, didėjan- 
čia darantis pažangesnei tautai; be jos visas turtingu- 
mas pakliūtų į vieno asmens rankas!. 

Daromas prabanga veiklumas ir apyvarta turi tą trūku- 
mą, kad nors visa tai ir daugelio daroma, bet to vaisiais 
naudojasi tik keli; o dauguma tenkinasi ta jų maža dalimi, 
nereikšdami dėl to nepasitenkinimo, išeinančio daugiau 
iš daromų sulyginimų, negu iš pačios realybės. Tačiau 
varžomi tik vienų įstatymų saugumas ir laisvė yra svar- 
biausias tos tvarkos pagrindas, kuriam esant prabanga 
žmonėms yra maloni ir be jos jie taptų tironijos įrankiu. 
Kaip taurūs gyvuliai ir laisvi paukščiai, palikdami savo 
persekiotojui žmogui derlingus ir gražius žemės plotus, bė- 
ga į dykumas ir neprieinamas raguvas, taip ir Žmonės 
bėga nuo smagumų, jei juos jiems teikia tironija. 

Taigi įrodyta, kad įstatymas, kuris valstybėje kaip 
kalėjime uždaro savo piliečius, nėra naudingas ir teisin- 
gas. Tai liečia ir bausmes už savižudybę, nors savižudybė 
ir yra kaltė, už kurią baudžia Visagalis Dievas, tik vienas 
galįs po mirties nubausti žmogų, bet toji kaltė nėra žmo- 
nėms daromas nusikaltimas; skirta už tai bausmė, užuot 
kritus ant kaltinamojo, krinta ant jo šeimos. Jei man kas 
nors pasakys, Kad šioji bausmė galės sulaikyti Žmogų 
nuo savižudybės, tai aš jam atsakysiu, kad tą, kuris ramiai 


' Ten, kur teritorija auga neproporcingai gyventojams, prabanga 
pataikauja despotizmui, nes kuo mažiau gyventojų, tuo menkesnė 
pramonė, o kuo menkesnė pramonė — tuo neturtas labiau priklauso 
nuo turto ir tuo sunkiau nukentėjusieji susiburia prieš skriaudėjus. 
Aukšta padėtis visuomenėje, pagarba, pasižymėjimai, viršininkų valdžia, 
žodžiu, visa tai, kas itin pabrėžia skirtumą tarp silpno ir stipraus, visa 
mažiau priklausomi, deja, kuo jų daugiau, tuo prižiūrėti juos sunkiau. 
Tačiau kur gyventojų skaičius didėja sparčiau negu teritorija, ten pra- 
banga virsta despotizmo opozicija, nes ji atgaivina žmonių siekius 
patenkinti atsiradusius poreikius, teikia turtingiesiems labai daug smagu- 
mų ir malonumų, palikdama dar vietos tuščiai prabangai, kuri kaip 
tik ir ugdo politinės nepriklausomybės jausmus. Galima pastebėti, 
kad didelėse ir mažai apgyventose, bet silpnose valstybėse tuščia 
prabanga, jei nėra kokių nors kitų kliūčių, viršija gyvenimo patogumų 
prabangą ir, atvirkščiai, valstybėse, kuriose daug gyventojų, patogumų 
prabanga mažina tuščios garbės prabangą. (Autoriaus pastaba.) 

atsisako nuo gyvenimo, kuris tiek neapkenčia savo gyve- 
nimo žemėje, kad keičia jį baisia amžinybe, to asmens 
nesulaikys mažai realūs ir jau labai tolimi išvedžiojimai 
apie jo vaikus ir tėvus. 


XXXVI 
Sunkiai įrodomi nusikaltimai 


Yra nusikaltimų, kurie kartu ir dažnai daromi, ir sun- 
kiai įrodomi, kaip antai: svetimavimas, pederastija ir 
vaikžudystė. 


1. Svetimavimas 


Svetimavimas yra toks nusikaltimas, kuris, iš poli- 
tinio akiračio žiūrint, gauna savo jėgą ir reikšmę dėl 
dviejų priežasčių: nuo keičiamųjų žmonėms įstatymų ir 
nuo galingo potraukio, kurį jaučia viena lytis kitai. 

Kalbėdamas tautoms, dar nepažinusioms religijos švie- 
sos, aš pasakyčiau, kad yra dar tarp šio ir kitų nusikaltimų 
ir kitas labai svarbus skirtumas. Šis nusikaltimas išplaukia 
nuo piktam naudojimo nuolatinio ir visai žmonijai bendro 
reikalo, kuris yra senesnis, negu pati visuomenė ir buvo 
net pagrindas visuomenei sukurti, o kiti nusikaltimai 
yra griaunamoji jėga, išeinanti daugiau nuo greitai praei- 
nančių aistrų, negu nuo gamtos reikalavimo. 

Kas gerai išstudijavęs istoriją ir pažįsta žmogų, tas 
supras, kad šis reikalavimas yra aktyvus, kai tas pat kli- 
matas viską veikia visada su vienoda tam tikro dydžio 
jėga. 'O jei tai teisybė, tai tie įstatymai ir papročiai, 
kurių tikslas sumažinti tuos reikalavimus, nenaudingi, o 
gal net žalingi todėl, kad dėl jų viena visuomenės dalis 
bus apkrauta tiek jos, tiek kitų dalių reikalavimais. Iš- 
mintingi bus tie įstatymai ir papročiai, kurie, taip sakant, 
taikydamiesi prie lygios lygumos nuolaidumo, visą tą dė- 
jinį išskirstys nedidelėmis dalimis, o tai visoje lygumoje 
vienodai šalins tiek sausmetį, tiek potvynį. Vyro ir žmonos 
ištikimumas visada proporcingas santuokų skaičiui ir lais- 
vei. Ten, kur viešpatauja paveldėti tėvų prietarai, kur 
sutuokia ir išskiria valdžia, ten slaptas merginėjimas 
išardo sutuoktuvių ryšius, nepaisydamas šlykščios mora- 
lės, kuri tik triukšmauja prieš padarinius, neimdama gal- 

von jų priežasčių. Tačiau visa tai neliečia tų, kurie, gy- 
vendami pagal tikrą religiją, gyvenime vadovaujasi aukš- 
tesniais pradais, sulaikančiais gamtos jėgų veržimąsi. 
Šio nusikaltimo veiksmai yra ūmūs, paslaptingi ir pridengti 
uždanga, pačių įstatymų užmesta, uždanga būtina, bet 
permatoma ir žadinanti tik malonumą, užuot jį mažinusi. 
Priežastys nusikalsti tokios lengvos, padariniai tokie dvi- 
prasmiški, kad įstatymų leidėjams geriau tinka užkardyti 
tą nusikaltimą, kol jis neįvykdytas, negu jį bausti. 

Apskritai kiekviename nusikaltime, kuris dažniausiai 
lieka nenubaustas, bausmė yra vienas iš akstinų daryti 
panašius nusikaltimus. Mūsų vaizduotės ypatybės, kad 
neįveikiamos ir neperdidelės kliūtys, palyginti jas su 
pavienio žmogaus proto darbu, tik labiau akina ir išaukš- 
tina norimo dalyko reikšmę ir, galima sakyti, kad šios 
kliūtys neleidžia vaizduotei atsikratyti nuo šito sumanymo. 
Priversta apsvarstyti visus veiksmus, vaizduotė labiau 
prisiriša prie malonumų, kurių visada trokšta mūsų dvasia, 
negu prie nemalonumų ir liūdnų dalykų, nuo kurių nusi- 
gręžia ir bėga. 


2. Pederastija 


Pederastijos, už kurią taip sunkiai baudžia įstatymai 
ir dėl kurios taip lengvai leidžiamas kankinimas, laužan- 
tis ir nekaltybę, prado reikia ieškoti ne tiek laisvame 
ir izoliuotame žmoguje, kiek gyvenančiame nelaisvėje 
ir visuomenėje. Jos jėga ne tai, kad žmonės prisisotinę 
malonumų, bet tai, kad jie išauklėti taip, jog norėdami 
padaryti žmones naudingus kitiems, padaro juos nenaudin- 
gus sau. Tai namai, kur surenkamas gyvas jaunimas, kur 
už nenugriaunamų kliūčių, neleidžiančių jokio susižino- 
jimo su pasauliu, naikinama gamtos auganti jėga ir ruo- 
šiamas senėjimas. . 


3. Vaikų žudymas 


Vaikų žudymas taip pat yra padarinys neišbrendamėo 
prieštaravimo, į kurį patenka išžaginta bei laikinai: aistrai ' 
atsidavusi moteris. Kokiu būdu moteris, atsiradusi tarp 
gėdos ir nejaučiančio kankinimų kūdikio mirties, susilai- 
kys nuo jai ir jos vaikui gresiančios nelaimės? 

Geriausias užkardymo būdas tokiam nusikaltimui būtų 
griežtas įstatymas, numatantis silpnųjų apsaugojimą nuo 

tironijos; be reikalo didinama negalinčių prisidengti dory- 
bės kauke ydų reikšmė. Aš neturiu noro mažinti teisingo 
pasipiktinimo, sukeliamo tokiu nusikaltimu. Nurodydamas 
šiuos pradus, manau turiu teisę padaryti ir šią bendrą 
išvadą, jog koks nors nusikaltimo nubaudimas negali 
būti pavadintas teisingu, t.y. būtinu, iki to laiko, kol įs- 
tatymas neišnaudojo visų kitų, šiuo atsitikimu geresnių 
ir galimų priemonių užkardyti šiam nusikaltimui. 


XXXVII 


Apie ypatingus nusikaltimus 


Šias knygas skaitantis pastebėjo, kad aš praleidau 
vienos rūšies nusikaltimus, dėl kurių Europa paplūdo 
žmonijos kraujuje ir dėl kurių buvo deginami baugūs 
laužai, kur ugnies maistas buvo žmonių gyvi kūnai, tai 
aklai miniai buvo linksmas reginys ir maloni harmonija ' 
išgirsti kurčius, nesuprantamus nelaimingųjų vaitojimus, | 
išeinančius iš juodų dūmų, degant žmogaus kūnui, dar 
traškant nudegusiems kaulams ir spirgant judantiems 
viduriams. Galvoją žmonės pamatys, kad vieta, epocha ir 
dalyko prigimtis neleis man šio nusikaltimo išnagrinėti. 
Labai nutoltume nuo to, jei pradėtume įrodinėti, kad 
valstybėje būtinai turi būti absoliutus vienmintiškumas, 
priešingas kitų tautų pavyzdžiui; kad nuomonės, kurios 
skiriasi viena nuo kitos vien subtiliais ir neaiškiais bruo- 
žais, nesuprantamais net žmonių pažinimais, gali ardyti vi- 
suomenės tvarką, jei tik kuri nors viena iš jų bus pripa- 
žinta viešpataujančia ir turės pirmenybę prieš kitas; kai 
vienos nuomonės prieštaravimais ir ginčais išsiaiškinama 
ir visa, kas jose teisinga, išplaukia į paviršių, o kas ne- 
teisinga — užmirštama; kitas gi neesmines nuomones ilgai 
reikėtų įrodinėti, kaip yra neapkenčiamas jėgos viešpa- 
tavimas žmonių protams ir kad to vienintelis padarinys — 
tai apsimetimas ir nuosekli klasta; nors toks viešpatavi- 
mas priešingas ramybei ir broliškumui, įsakomiems protu 
ir didesniu autoritetu, prieš kurį mes lenkiame galvas, 
betgi tai reikalinga ir būtina. Visa tai, matyt, turi būti 
laikoma įrodyta ir suderinta su žmonijos interesais, jei 
atsiranda teisėta valdžia, kuri tai vykdo. Aš kalbu tik apie 
nusikaltimus, išeinančius iš žmonijos prigimties ir iš 

visuomenės sutarties, bet nekalbu apie nuodėmes, už 
kurias bausmės, net ir laikinos, turi būti tvarkomos ki- 
tais pagrindais, o ne tais, kuriuos sukūrė netobula filoso- 
fija. 


XXXVIII 


Klaidų ir neteisėtumo įstatymų leidyboje šaltinis 
ir visų pirma klaidingi naudos supratimai 


Vienas klaidų ir neteisingumų šaltinis bus klaidingi 
naudos supratimai, kuriuos įgijo įstatymų leidėjas. Klai- 
dingai suprantama nauda, jei daugiau kreipiama dėmesio 
į privačius, negu į visuomenės patogumus, jei slopinami 
jausmai, užuot juos išugdžius, jei sakoma protui: būk 
vergas! Klaidingas naudos supratimas bus toks, kai tūks- 
tančiai tikrųjų patogumų aukojama nušalinti kokiam 
nors vienam įsivaizduotam nepatogumui ar turinčiam men- 
kus patogumo padarinius, kai iš Žmonių ugnis atimama 
todėl, kad nuo jos prasideda gaisrai, vanduo atimamas 
todėl, kad jame skęsta žmonės, kai blogis taisomas ne 
kitaip, kaip tik jį naikinant. Įstatymai, draudžią nešti 
ginklus, turi kaip tik tokius pačius bruožus. Šitie įstatymai 
nuginkluoja tik nelinkusius nusikalsti žmones, nes tie, 
kurie nutarė pažeisti pačius švenčiausius žmonijos įsta- 
tymus, pačius svarbiausius iš išdėstytų tam tikrame teisy- 
ne, argi jie gerbs mažos vertės ir tiesiog savavališkus 
įstatymus, kuriuos pažeisti taip lengva ir taip dažnai tai 
lieka nebaudžiama. Stropus jų vykdymas pažeidžia asmens 
laisvę tokią brangią paprastam Žmogui, tokią brangią apsi- 
švietusiam įstatymų leidėjui ir verčia nekaltus kentėti 
tuos suvaržymus, kuriuos turėtų kentėti tik kalti. Šie 
įstatymai blogina padėtį tų, kuriuos puola, gerindami 
padėtį puolančiųjų; jie ne mažina, bet didina nužudymų 
skaičių, nes nuginkluotas drąsiau puolamas, negu ginkluo- 
tas. Šitie įstatymai neužkardo nusikaltimų, bet atsiranda 
iš baimės prieš nusikaltimus, nes išeina iš pavienių atsi- 
tikimų, stebinančių įstatymų leidėją, bet ne iš šaltai ap- 
galvoto įvertinimo naudos ir nenaudos. 

Klaidingai nauda suprantama bus ir tada, kai bus pa- 
norėta gyviems ir turintiems jausmus tvariniams taikyti 
simetriją, kurią galima taikyti tik beformei ir negyvai 
materijai, kai paliekami be dėmesio dabartiniai norai ir 

kreipiamas dėmesys į būsimus norus, veikiančius laikinai 
ir silpnai, jei tik nepaprastos vaizduotės jėga nepanaikins 
jų nutolimo ir neperdės jų reikšmės. Pagaliau klaidingai 
nauda bus suprantama ir tada, kai dalyko esmė bus auko- 
jama žodžiams ir visuomenės gėris bus atskiriamas nuo 
privačių asmenų gėrio. Skirtumas tarp Žmogaus, gyvenan- 
čio visuomenėje ir esančio prigimties padėtyje, yra tas, 
kad pastarasis tiek daro žalos kitam žmogui, kiek to jam 
reikia norint pačiam gauti naudos, pirmas, t.y. gyvenęs 
visuomenėje, kai kada būna blogų įstatymų verčiamas 
skriausti kitus be jokios iš to sau naudos. Despotas įgąsdi- 
na ir nuliūdina savo vergų sielas, bet visa tai ir dar su 
didesne jėga refleksiškai grįžta į jį patį ir kelia nerimą jo 
dvasioje. Kuo baimė daugiau izoliuota, ypač jei jos veiki- 
mo plotas yra šeima, tuo ji mažiau pavojinga tam, kuris 
padarė ją priemone pasiekti savo laimei. Kai baimė virsta 
viešu įrankiu, kai ja veikiama žmonių masė, tada lengviau 
atsirasti kokiam nors bepročiui, ar žmogui, pasiryžusiam 
viskam, ar kokiam nors apsukriam nuotykių ieškotojui, 
kuris privers žmones tarnauti savo užgaidoms, sukelda- 
mas juose jų užgrūdintus jausmus, kurie tuo greičiau juos 
suvilios, kuo didesniam asmenų skaičiui teks to žygio 
rizika. Nelaimingųjų gyvenimo vertė mažėja jų pačių 
akyse proporcingai nelaimėms, kurias jie iškenčia. Štai 
priežastys, dėl kurių skriauda gimdo skriaudą ir neapykan- 
tos jausmas tiek yra stipresnis už meilę, kiek pirmasis 
semia savo pajėgumą trukdamas, o antrasis — nusilpdamas. 


XXXIX 


Šeimos pradmuo 


Šeimos pradmuo bus antras klaidingų (ir neteisingų 
įstatymų šaltinis. Aukščiau mano išdėstytas pražūtingas 
neteisingumas buvo globojamas ir pačių išmintingiausių 
žmonių ir leidžiamas net pačiose laisviausiose respubli- 
kose, nes visuomenė tada buvo suprantama greičiau kaip 
šeimų, negu kaip asmenų, sambūris. Įsivaizduokime sau 
100 000 žmonių sambūrį, ar 20 000 šeimų, kiekvieną iš 5 
asmenų, įskaitant čia ir šeimos galvą. Jei tas sambūris 
bus laikomas šeimų sambūriu, tai mes gausime 20 000 pilie- 
čių ir 80 000 vergų, bet jei mes tai laikysime sambū- 
riu pavienių asmenų, tai gausime 100 000 piliečių ir nė vie- 

no vergo. Pirmu atveju gauname respubliką, kurią sudaro 
20 000 mažų monarchijų, antru — respublikos dvasią, ku- 
ri ne tik džiugins aikštes ir liaudies sueigas, bet viešpataus 
ir namų židiniuose, kur dažniausiai koncentruojasi žmonių 
laimė ar nelaimė. Pirmu atveju, kadangi įstatymai ir mo- 
ralė yra respublikos narių galvojimo pasekmė, ergo šiuo 
atveju šeimų galvų, monarchijų dvasia pamažu prasiskver- 
bia respublikon, kur ji sutinka tam tikrą pasipriešinimą 
skirtinguose interesuose tik pavienių narių, bet jokiu 
būdu ne gražiose lygybės ir laisvės sąvokose. Šeimos 
pradmens dvasia — smulkmeniškumas, jos sritis — smul- 
kūs interesai. O dvasia politinio gyvenimo, to bendrų prin- 
cipų daigyno, apima gyvenimo reiškinius, grupuodama 
juos klasėmis ir atsižvelgdama į tai, kiek jie svarbūs dides- 
niam žmonių skaičiui. Respublikoje, pagrįstoje šeimos 
pradmenimis, sūnūs lieka šeimos galvos valdžioje, iki jis 
bus gyvas; taigi jie yra priversti laukti šeimos galvos 
mirties, kad pereitų į padėtį, kai jie priklausys tik nuo 
įstatymų. Pripratę nusileisti ir drebėti, skausmo ir jėgos 
augimo laikotarpiu, kai jausmus mažiausiai varžo patir- 
tis, kai kuklumo stoka, kovos su kliūtimis, kurios silpnu- 
mų ir nepajėgumų amžiuje yra visada priešpriešinamos 
dorybei, amžiuje, kuriame jau nėra vilties matyti savo 
darbo vaisių ir kuriame jau vien dėl to susilaikoma nuo 
pastangų daryti ką nors svarbaus. 

Kai respublika, priešingai, yra pagrįsta asmens prad- 
meniu, tai ten šeimos priklausomybė yra ne despotišku- 
mo, bet bendro susitarimo pasekmė; ten sūnūs, išsilais- 
vinę nuo suprantamos priklausomybės, išplaukiančios iš jų 
visiško nepajėgumo ir reikalo juos auklėti ir apsaugoti, 
virsta to politinio sambūrio laisvais nariais. Ir priklauso 
nuo šeimos galvos tik dėl dalyvavimo šeimos sudėtyje, 
panašiai kaip tą daro laisvi žmonės, susibūrę į dideles 
sąiungas. Pirmu atveju sūnūs, t.y. tautos didžiausia ir 
naudingiausia dalis, yra tėvų valdžioje. Antru, priešingai, 
tarp sūnų ir tėvų nėra jokio būtino ryšio, be to švento 
ir nesugriaunamo ryšio — padėti ir būti dėkingam už 
gautas malones. Šitas jausmas rečiau išnyksta net blogos 
širdies žmogui, negu blogai suprasta ir įstatymų įsteigta 
priklausomybė. Tokie prieštaravimai tarp šeimos sąjungos 
įstatymų ir pagrindinių valstybės įstatymų yra daugelio 
prieštaravimų tarp šeimos dorybės ir viešos dorybės šal- 
tinis, tai kiekvieno žmogaus sieloje sukelia nuolatinį 
koniliktą. Pirmoji įsako klusnumą ir baimę, antroji — 

drąsą ir laisvę; toji moka apriboti labdarybę nedideliu 
žmonių skaičiumi, neduodama laisvo pasirinkimo, o šitoji 
moka plėsti ją visai žmonijai, toji reikalauja nuolatinio 
pasiaukojimo beprasmiškam stabui, vadinamam šeimos ge- 
rove, kuri dažnai nėra jokia gerovė nė vienam iš šeimos 
narių, 0 šitoji — moko gyventi asmeniškais interesais 
nepažeidžiant įstatymų ar ragina pasiaukoti tėvynei su 
tuo tauriu jausmu, kurį vadiname didvyriškumu. Tokie 
prieštaravimai padaro tai, kad žmonės šalinasi dorybės, 
kuri, jų manymu, yra kažin kas neaiškaus ir nesuprantamo 
ir tokiu atstumu, kuriame ir fiziniai dalykai, ir moralė 
yra tamsūs. Kaip dažnai žmogus, pasižiūrėjęs į savo 
praeitį, nustebęs pamato, kad jis buvo nedoras. Vystantis 
visuomenei, kiekvienas jos narys darosi vis mažesnė ir 
mažesnė jos dalis ir proporcingai mažės jo visuomeniš- 
kumo jausmas, jei tik įstatymai nepasirūpins jį palaikyti. 
Visuomenė, kaip ir žmogaus kūnas, turi būti riboto dydžio. 
Kai ji pernelyg didelė, tai būtinai griauna savo santvarką. 
Labai didelė respublika gali išsigelbėti nuo despotizmo tik 
pasidalijus į kelias federacines respublikas. Tačiau kaip to 
pasiekti? Padedant despotiškam diktatoriui, kuris turėtų 
Sulos drąsą ir sugebėtų tiek genialiai kurti, kaip Sula 
griauti. Toks žmogus, jei jis godus garbės, būtų garbina- 
mas per visus amžius; jei jis filosofas, tai jo piliečių 
palaima, jei tik jis nebūtų linkęs būti abejingas dėl jų 
nedėkingumo — paguostų jį, netekus jam valdžios. Kai 
jausmas, siejąs mus su tauta, nusilpsta, auga jausmai prie 
mūsų artimiausių daiktų; todėl esant šalyje didžiausiam 
despotizmui, draugiškumo jausmas būna stipresnis ir 
šeimos pradmenys, visada reiškią vidutiniškumą, tada 
virsta paprastomis ir greičiausiai vienintelėmis dorybė- 
mis. Iš to galima padaryti išvadą, kaip daugelis įstatymų 
leidėjų buvo siaurų pažiūrų. 


XL 
Iždas 
Buvo laikas, kai visos bausmės buvo tik piniginės. 
Žmonių nusikaltimai buvo valdovo įpėdinystės teise gau- 
tas turtas; visuomenės saugumo pažeidimas — pelno šalti- 


nis; kas turėjo ginti tą saugumą, buvo suinteresuotas 
matyti jį pažeistą. Bausmė tada buvo ginčas tarp nusi- 

kaltėlio ir fisko (piniginių baudų rinkėjo); ginčytinas 
civilinis procesas buvo daugiau privatus, negu viešas ir 
duodąs fiskui ne tokias teises, kokių reikia visuomenei 
ginti; nusikaltėliui buvo daromi ne tokie suvaržymai, 
kokių reikia kitiems atbaidyti. Teisėjas tada buvo daugiau 
ftisko advokatas, negu nešališkas tiesos ieškotojas, dau- 
giau valstybės iždo agentas, negu įstatymų gynėjas ir jų 
tarnautojas. Tokiai sistemai esant, pripažinti nusikaltimu 
reikėjo pripažinti save fisko skolininku, o tai tais laikais 
ir sudarydavo proceso tikslą. Todėl prisipažinimas pada- 
rius nusikaltimą, prisipažinimas padarytas fisko interesų 
naudai buvo ir iki šių dienų liko centras, apie kurį sukosi 
visas baudžiamasis mechanizmas (reiškiniai visada pra- 
noksta priežastis, tuos reiškinius sukėlusias). Neprisipaži- 
nęs nusikaltėlis, nors ir pagautas, bus mažiau baudžia- 
mas, negu to reikalauja įstatymai; be prisipažinimo nusi- 
kaltėlis nebus sakinamas ir už panašius nusikaltimus, 
kuriuos jis galėjo padaryti. Prisipažinus, teisėjas virsta 
nusikaltėlio kūno viešpats ir draskytojas; laikydamasis 
metodiškų formalumų, jis gauna iš jo, jau kaip iš savo 
nuosavybės, tiek naudos, kiek jos galima gauti iš prisipa- 
žinusio. Įrodytame nusikaltime prisipažinimas yra tobulas 
įrodymas; o siekiant išgauti tą prisipažinimą, dažniau- 
siai žmonės buvo kankinami. Prisipažinimas, padarytas ne 
teisme, ramiai, indiferentiškai, kur nėra baimės, suke- 
liamos baisiu teismų sutvarkymu, laikomas nepakankamu 
nuteisti. Tyrimai ir įrodymai, nušviečią faktą, bet silpniną 
valstybės fisko interesus, nevartotini, sakinimas kaltina- 
miesiems nebūdavo taikomas ne dėl nelaimės bei silpny- 
bės, tai buvo daroma turint galvoje interesus, kurie ga- 
lėdavo nukentėti ir kurie mums dabar yra nesuprantami 
ir gyvena tik vaizduotėje. Teisėjas virsdavo nusikaltėlio 
priešu, priešu sukaustyto retežiais žmogaus, tapusio kan- 
kinimo ir nelemtos ateities auka; teisėjas neieškojo fakto 
tikrenybės, bet ieškojo nusikaltėlio įtartame suimtajame; 
jis spendė jam spąstųs ir, nepasisekus pagauti, įsižeisdavo 
dėl savo neklaidingumo, o kiekvienas žmogus linkęs 
manyti esąs neklaidingas. Visi pagrindai sulaikyti žmogų 
yra teismo valdžioje; prieš įrodydamas savo nekaltumą, 
žmogus turi būti pirmiau apšauktas nusikaltėliu; tai va- 
dinama kaltinamuoju procesu; toks yra XVIII šimtme- 
čio beveik visų apsišvietusių Europos valstybių baudžia- 
masis procesas. Tikrasis procesas — tai tardomasis proce- 
sas, t.y. nešališkas fakto išaiškinimas, kaip to reika- 

lauja protas; juo vadovaujasi karo įstatymai, mažesniuose 
atsitikimuose — net patys Azijos despotai, bet labai mažai 
tai taikoma teismuose. Koks sudėtingas labirintas keistų 
absurdų, kuriais netikės mūsų laimingesni palikuonys! Tik 
tų laikų filosofai iš žmogaus prigimties supras, kaip tokia 
sistema galėjo egzistuoti. 


XLI 
Kaip užkardyti nusikaltimus 


Geriau užkardyti nusikaltimus, negu bausti. Tai sudaro 
svarbiausią kiekvieno įstatymų leidėjo tikslą, kuris yra 
menas pasiekti didžiausią žmonių laimę mažinant nelaimę, 
kitaip sakant, apskaičiavimo būdu nustatyti santykius tarp 
gero ir blogo. Tačiau priemonės tam pasiekti iki šių laikų 
daugiausia yra netinkamos ir priešingos pačiam tikslui. 
Be nutolimų ir maišaties negalima kunkuliuojantį žmo- 
gaus gyvenimą matematiškai ir tiksliai sutvarkyti. Fizi- 
nės gamtos nepakeičiami ir paprasti dėsniai plane- 
toms judėti nepašalina netikslumų bei jų susidūrimų ga- 
limybės, o prie begalinių ir labiausiai priešingų žmonių 
paguodos ir liūdesio jausmų žmonijos įstatymai negali 
pašalinti gyvenimo maišaties ir netvarkos. Betgi tai su- 
daro neišmintingų žmonių svajonę, jei tik į jų rankas 
patenka valdžia. Ugdyti masei savaime nežalingus, indi- 
ferentiškus veiksmus, iš kurių gali kilti tam tikri nusikalti- 
mai, dar nereiškia užkardyti nusikaltimus, o reiškia tik 
pagimdyti naujas, savavališkai nustatytos dorybės ir ydos 
sąvokas, kurias mums skelbia kaip amžinas ir nekinta- 
mas. Ko mes pasiektume, jei mums būtų uždrausta visa 
tai, kas traukia mus nusikalsti. Pagaliau reikėtų net už- 
drausti žmogui naudotis savo jausmais. Kiekvienam mo- 
tyvui, skatinančiam žmones daryti tikrus nusikaltimus, 
yra tūkstančiai motyvų, skatinančių juos daryti indi- 
ferentiškus veiksmus, kurie blogų įstatymų, deja, irgi 
yra vadinami nusikaltimais. Todėl, jei galimas nusikalti- 
mų skaičius bus proporcingas motyvų skaičiui, tai didinti 
nusikaltimų skaičių reikštų didinti galimumą juos daryti. 
Didesnė įstatymų dalis tai ne kas kita, kaip tik privilegi- 
jos, t.y. duoklė visų keliems. 

Norite užkardyti nusikaltimus? — Padarykite, kad įs- 
tatymai būtų aiškūs, paprasti, kad visos tautos jėgos 

būtų sutelktos jiems apginti ir kad nė viena jų dalis ne- 
būtų naudojama naikinti kitą. Padarykite, kad įstatymai 
mažiau proteguotų žmonių luomus, negu patį Žmogų. 
Padarykite, kad žmonės bijotų tik vienų įstatymų. Įstaty- 
mų bijoti yra naudinga. Nusikaltimų daugėja, jei žmogus 
bijo kito žmogaus. Žmonės, esą vergijoje, visada gašles- 
ni, labiau ištvirkę ir žiauresni negu laisvi. Pastarieji užimti 
mokslais, tautos interesais, sektinais pavyzdžiais; priešin- 
gai, pirmieji patenkinti šiandieniniu gyvenimu ir lėbau- 
dami bei paleistuvaudami ieško savo apgailėtinos padė- 
ties užmiršimo; pripratę nežinoti jų reikalų pasekmių, jie 
yra suinteresuoti nusikaltimo paslaptingais padariniais, 0 
tai juos ir verčia daryti nusikaltimus. Jei neaiškūs ir 
netikslūs įstatymai tenka tautai, kuri savo klimato dėka 
yra nerūpestinga, tai tokie įstatymai palaiko ir didina 
tautos nerūpestingumą. Jei tokie įstatymai tenka gašliai, 
bet veikliai tautai, tai jie verčia tą tautą prarasti tą 
veiklumą, panaudodama jį daugybei smulkių niekšybių ir 
intrigų; tai visų širdyse sėja nepasitikėjimą ir gudra- 
vimus. Jei pagaliau neaiškūs ir netobuli įstatymai tenka 
narsiai ir stipriai tautai, tai šie trūkumai iš įstatymų lei- 
dybos pašalinami, betgi ne anksčiau, negu tauta pergy- 
vens daug svyravimų tarp laisvės ir vergijos, ir, priešin- 
gai. 

Norite užkardyti nusikaltimus? — Padarykite, kad 
laisvė eitų greta švietimo. Žalingų žinių įtaka atvirkš- 
čiai proporcinga jų plėtimuisi, o naudinga — tiesiog. Vik- 
rus apgavikas, kuris paprastai yra gabus žmogus, dažnai 
neapšviestos tautos yra gerbiamas, o apšviestos — lydi- 
mas pašiepiamu švilpimu. 

Pažinimas, lengvindamas dalykų sulyginimą ir plėsda- 
mas į juos pažiūras, priešpriešina vienus nujautimus ki- 
tiems, kurie tuo lengviau įsigyvena, kuo aiškiau žmogus 
tuos pačius siekius pastebi kituose žmonėse. Prieš plin- 
tantį tautoje apšvietimą tada nutilstama ir dreba kiekvie- 
nas neišmintingas autoritetas, kai įstatymo jėga lieka 
nepajudinama. Nėra tokio apsišvietusio žmogaus, kuris 
nepalaikytų aiškios ir visuomenei naudingos sutarties, 
nukreiptos į visuomenės saugumą, jei tik jis sulygins 
tą mažą ir jam nenaudingą asmens laisvės dalį, kurią 
jis paaukojo, su tuo, ką jis gaus už visų paaukotą laisvę. 
Turįs išmintingą sielą ir metęs žvilgsnį į gerai surašytą 
įstatymų teisyną, padarys išvadą, kad jis nieko neprarado 
iš savo laisvės, be jos pražūtingos dalies — laisvės daryti 

kitiems bloga — pajaus būtinumą laiminti sostą ir tą, 
kuris įame sėdi. 

Visiškai netiesa, kad mokslai visada yra žalingi žmo- 
nijai; jei taip ir buvo, tai tik tada, kai šis blogis žmo- 
nėms buvo neišvengiamas. Žmonių skaičiaus didėjimas 
visų pirma pagimdė karą, šiurkštų meną ir pirmus įsta- 
tymus, kurie buvo laikinos sutartys, išplaukiančios iš 
būtinumo. Tokia buvo pirmoji žmonių filosofija, kurios 
negausūs principai buvo teisingi, nes neveiklumas ir iš- 
minties stoka apsaugodavo ją nuo klaidų. Tačiau daugėjant 
žmonių, jų poreikiai vis didėjo ir didėjo. Reikėjo suras- 
ti stipresnių ir pastovesnių motyvų norint sulaikyti žmones 
nuo per dažnų norų grįžti į ankstesnę visuomenės padėtį; 
tai kartojosi vis dažniau ir darėsi vis pavojingiau. Todėl 
tie pirmieji paklydimai, kurie apgyvendino žemėje dauge- 
li dievaičių ir sukūrė ypatingą, nematomą pasaulį esą 
valdantį žemę, atnešė žmonėms tik naudos (aš kalbu 
apie politinę naudą). Tie drąsūs žmonės, kurie sugebėjo 
įdiegti žmonijai tikėjimą ir patraukti nustebintą, neap- 
šviestą žmoniją prie altoriaus, — buvo žmonijos geradariai. 
Rodant žmogui daiktus, nepriklausančius jo jausmų sferai 
ir tuo labiau nuo jo atitolintus, kuo labiau jis tikėjo jų 
artumu, daiktus, kurių nebuvo galima neapkęsti, nes jų 
niekas gerai nepažinojo, jis sujungė ir sutelkė į vieną, 
labai visus dominantį punktą. Toks buvo visų tautų gy- 
venimas, tautų, susikūrusių iš laukinių padermių. Toks 
buvo laikotarpis kūrimosi didelių žmonijos sambūrių ir 
toks buvo būtinas, o gal net ir vienintelis juos sulaikąs 
ryšys. Aš nekalbu čia apie Dievo išrinktąją tautą, kuriai 
antgamtiški reiškiniai ir daug reiškiančios malonės pava- 
davo žmonijos politiką. Tačiau kadangi paklydimas turi 
savyje dalytis iki begalybės, tai pažinimas, išaugęs pakly- 
dimo dirvoje, padarė iš žmonių fanatiškas aklųjų mases, 
netvarkingai besistumdančias uždarame labirinte; todėl 
daug kas, išsiskiriąs iš kitų nuovokumu ir filosofišku 
protu, pagailėjo pirmykštės laukinių padėties. Štai pir- 
moji epocha, kurioje pažinimas, ar, geriau pasakius, žmo- 
nių nuomonės buvo žalingos. 

Antrą, panašią, epochą atvaizduoja sunkus ir baisus, 
pereinamasis laikotarpis nuo paklydimo iki tiesos, nuo 
tamsumos, kurios niekas nepastebėjo, prie šviesos. Baisūs 
susidūrimai paklydimų, duodančių naudą tik stipriems 
žmonėms, su tiesomis, naudingomis bejėgei didžiumai, 
ir susipynimas bei susidūrimas aistrų, gimusių iš to susidū- 


rimo, atnešė nelaimingai žmonijai daugelį nelaimių. Kas 
įsigilins į istoriją svarbesnių laikotarpių, kurie per tam 
tikrus laiko tarpus virto visiškai panašūs vienas į kitą, tas 
pastebės, kad dažnai ištisos padermės tuose siaubinguose, 
bet būtinuose perėjimuose nuo tautos neapšvietimo prie 
filosofijos šviesos, nuo tironijos prie laisvės, kaip prigim- 
tinės išvados, aukoja dabartį būsimajai savo padermių 
laimei. Protams nurimus, gaisrui, valančiam tautą nuo 
ją slegiančių blogumų, pasibaigus, tiesai, iš pradžių žen- 
gusiai lėtais žingsniais, o vėliau greitesniais, atsisėdus 
greta valdovo sostan ir užsitarnavus pagarbą ir reikšmę 
parlamentų apeigose,-— kas tada galės tvirtinti, kad masių 
apšvietimas yra žalingesnis, negu tamsa ir siekiant paro- 
dyti žmonėms, jog teisingi, bet paprasti dalykų santykiai 
yra jiems žalingesni? 

Jei aklas neapšvietimas tikrai mažiau pražūtingas, negu 
pusiau apšvietimas bei klaidinga išmintis, tai kas bus, 
kai prie pirmųjų trūkumų prisidės dar neišvengiamos 
klaidos žmonių, kurių akiratis apibrėžtas ir niekados neap- 
žiojąs tiesos; tada vienas apšviestas žmogus bus brange- 
nybė, kurią tik valdovas galės įsigyti savo tautai ir 
sau, padarydamas jį šventų įstatymų saugotoju ir gynėju. 

Pripratęs matyti tiesą ir jos nebijoti, laisvas nuo dau- 
gumos žmonių garbės troškimo, kurį retai visi patenkina 
ir kuriam neatsispiria daugumos žmonių dorybė, pri- 
pratęs į žmoniją žiūrėti iš aukšto, žmogus matys savo tau- 
toje žmones brolius, ir skirtumas tarp aukštai stovinčių 
žmonių ir liaudies bus jam tuo mažesnis, kuo didesnė 
žmonijos masė bus jo akivaizdoje. Filosofai turi nežino- 
mus paprastiems žmonėms savo reikalus ir interesus, 
kurių pirmas yra tai, kad jie neatsisako visuomenės darbe 
nuo tų principų, kuriuos jie pripažįsta ir skelbia priva- 
čiuose uždaruose rateliuose; jie įpranta mylėti tiesą dėl 
jos pačios. Tokių žmonių išrinkimas sudarys tautos laimę, 
bet ji bus laikina, jei geri įstatymai savo įtakingumu ne- 
didins tautoje tokių žmonių skaičiaus. 

Kita priemonė užkardyti nusikaltimus yra tai, kad 
įstatymų vykdytojai būtų labiau suinteresuoti tuos įstaty- 
mus apsaugoti, negu juos pažeisti. Kuo didesnis žmonių 
skaičius sudarys tą sluoksnį, tuo mažesnis bus pavojus, 
kad jie pasikėsins prieš įstatymo galios neliečiamumą; tada 
papirkti daugybę asmenų, sekančių vienas kitą, bus sun- 
kiau; jie patys bus mažiau suinteresuoti įgyti valdžią, nes 
kuo mažesnė bus toji valdžios dalis, kuri gali tekti kiek- 

vienam iš jų, tuo reikšmingesnis bus palyginimas pavo- 
jaus su pasikėsinimu tai padaryti. Jei įstatymų leidėjas 
magistratūros išoriniu iškilmingumu ir jos blizgesiu, griež- 
tai jai duodamais įstatymais, draudimu ją teisingai ar 
neteisingai skųsti asmenims, kurie laiko save nuskriaus- 
tais, pripratins žmones daugiau bijoti teisėjų, negu įstaty- 
mų, visa tai bus naudingiau valdininkams, negu pavie- 
nių asmenų ir visos visuomenės saugumui. 

Yra dar viena priemonė užkardyti nusikaltimus — 
tai apdovanoti dorybės propaguotojus. Apie tai visų 
šiandieninių tautų įstatymai tarytum susitarę tyli. Jei do- 
vanos, akademijų skiriamos naudingų tiesų išradėjams, 
padidino gerų knygų reikšmę ir jų skaičių, tai kodėl gi 
dovanos, duodamos labdaringa valdovo ranka, negali taip 
pat padidinti dorovingų veiksmų skaičiaus? Gudraus 
dalytojo rankose garbės pinigas neišseks ir visada bus 
naudingas. 

Pagaliau tikriausia, bet sunkiausia priemonė užkardyti 
nusikaltimus — tai auklėjimo tobulinimas; šis dalykas la- 
bai platus, tai dalykas, kuris, drįstu pasakyti, labai ar- 
timai vidujai susijęs su valstybės prigimtimi. Jis turi 
siekti laimingo visuomenės gyvenimo tolimiems amžiams 
ir tebebūti nederlingas laukas, tik vietomis dirbamas 
kelių išmintingų žmonių. Didysis žmogus', apšviečiąs 
jį persekiojančią žmoniją, smulkiai nurodė, kurios yra 
tikrai naudingos žmonėms auklėjimo taisyklės; jis sako, 
kad auklėjimą sudaro ne didelis skaičius dėstomųjų 
dalykų, bet jų parinkimas ir tikslus išaiškinimas; teikimas 
vaikams moralinių ir fizinių reiškinių originalų, bet ne 
nuorašų, nes į šiuos reiškinius juos nuveda jų jauni protai, 
pripuolamumas bei veiklumas. Reikia vesti juos jausmais 
prie dorybių, šalinti juos nuo ydų dėl žalingumo, esančio 
jose, bet ne dėl įsakymų, kuriais pasiekiamas tik laikinas 
ir apgaulingas klusnumas. 


XLII 
Išvada 


Iš viso to, kas aukščiau išdėstyta, galima padaryti 
labai naudingą ir bendrą, bet nevisiškai sutinkančią su 


! Žr.: Žanas Žakas Ruso. Emilis, arba Apie auklėjimą. 

papročiais, tuo dažnu tautų įstatymų leidėju, išvadą, kad 
bausmė neturi būti piliečio asmeniui vieno ar daugelio 
smurtu; bausmė būtinai turi būti vieša, greita, neiš- 
vengiama, švelni, kiek tai galima padaryti esamomis 
sąlygomis, proporcinga nusikaltimui ir tiksliai nustatyta 
įstatymais. 

